Future generation will blame us for Environmental Damage - Anandabazar\n৩০ জুন, ২০১৯, ০০:০২:২৮\nশেষ আপডেট: ২৯ জুন, ২০১৯, ২১:৩৪:৪১\nমানুষের ইতিহাসে ইহাই গভীরতম সঙ্কট। আমাদের শিশুরা যখন প্রশ্ন করিবে, ‘সময় থাকিতে তোমরা এই সঙ্কট নিবারণের জন্য কিছু করো নাই কেন’, তখন আমরা তাহাদের কী উত্তর দিব?— গত রবিবার নিউ ইয়র্ক শহরের রাজপথে চিৎকার করিয়া এই কথাগুলি বলিতেছিলেন এক নারী। তাঁহার হাতে পুলিশের হাতকড়া। তিনি একা নহেন, একটি সংবাদপত্রের অফিসের সম্মুখে আইন ভাঙিয়া প্রতিবাদী জমায়েত করিবার দায়ে গ্রেফতার হইয়াছিলেন অনেকেই। আইন আইনের পথে চলিবে, পুলিশ পুলিশের কাজ করিবে, স্বাভাবিক। তবে কিনা, পৃথিবী না বাঁচিলে কিসের আইন, কিসেরই বা পুলিশ? ওই প্রতিবাদীরা পৃথিবীকে বাঁচাইবার তাগিদে সমবেত হইয়াছিলেন। তাঁহাদের অভিযোগ: বিশ্ব পরিবেশের ভয়াবহ পরিস্থিতির কথা জনসমক্ষে তুলিয়া ধরিতে এবং পরিবেশ রক্ষার জন্য রাষ্ট্র, ব্যবসায়ী সংগঠন ও অন্যান্য ক্ষমতাবানের উপর চাপ সৃষ্টি করিতে সংবাদমাধ্যম যথেষ্ট তৎপর নহে, তাহাদের আরও অনেক বেশি সক্রিয় হওয়া উচিত, এবং অবিলম্বে। বিক্ষোভটি প্রতীকী। এক বিপুল এবং বিশ্বব্যাপী উদ্বেগের প্রতীক। পরিবেশ দূষণের মাত্রা এবং তাহার পরিণামে বিশ্বপ্রকৃতির বিপন্নতা ভয়াবহ মাত্রায় পৌঁছাইয়াছে। উত্তর মেরুর দ্রুত ক্ষীয়মাণ হিমশৈল হইতে দেশে দেশে ‘চরম আবহাওয়া’র প্রাবল্য, এই গ্রীষ্মে ভারতের বিস্তীর্ণ অঞ্চলে অগ্নিপ্রবাহ হইতে ইউরোপের বহু দেশে অকল্পনীয় উত্তাপ— বিপদের মোকাবিলায় সমবেত উদ্যমে ঝাঁপাইয়া না পড়িলে সর্ব-নাশ সমাগত। এই কারণেই প্রতিবাদীদের ক্ষুব্ধ বিস্ময়: যে সঙ্কট কার্যত মানবজাতির জীবনমরণের প্রশ্ন, সংবাদমাধ্যম তাহাকেই অবহেলা করিতেছে?\nপ্রশ্নটি অযৌক্তিক নহে। কিন্তু পৃথিবীর পরিবেশ তথা জীবনসঙ্কটের প্রতি এই অবহেলার জন্য একা সংবাদমাধ্যমকে দোষ দিয়া লাভ নাই। রাষ্ট্রের শাসক, অর্থনীতির চালক, রাজনীতির নায়ক, সমাজের নাগরিক, সকলেই এই অপরাধে অপরাধী। সংবাদমাধ্যমে পরিবেশের সমস্যা ও তাহার প্রতিকারের দাবি যথেষ্ট স্থান পায় না, এ কথা সত্য। কিন্তু ইহাও কম সত্য নহে যে, সেই ঘাটতি সম্পর্কে সংবাদের উপভোক্তাদের অধিকাংশের কিছুমাত্র মাথাব্যথা নাই। সমাজ উদাসীন বলিয়াই নির্বাচনী মরসুমে গগনভেদী অনন্ত বক্তৃতায় স্লোগানে তর্কবিতর্কে পরিবেশ সম্পর্কে অতলান্ত নৈঃশব্দ্য।\nআপন বাসগ্রহের স্বাস্থ্যের প্রতি গ্রহবাসী মানুষের সমবেত ঔদাসীন্য তাহাদের এক সামূহিক বিলয়ের পথে লইয়া চলিয়াছে। এই ঔদাসীন্যের পিছনে একটি কারণ অবশ্যই নীতিভ্রষ্ট বাজারসর্বস্ব অর্থনীতি। নদী, পর্বত, অরণ্য, মৃত্তিকা— সকলই সেই বাজারের দৃষ্টিতে আয়বৃদ্ধির উপকরণ, তাহাদের অন্য কোনও মূল্য মাপিবার কোনও উপায়ই বাজারের হাতে নাই। রাষ্ট্রও বহুলাংশে বাজারের চালকদের বশীভূত, সুতরাং পরিবেশের স্বার্থে প্রকৃতির ক্ষয় ও দূষণ রোধ করিতে রাষ্ট্রের চালকরা প্রায়শই অনিচ্ছুক বা অপারগ।\nকিন্তু ইহার পিছনে রহিয়াছে আরও এক নির্মম সত্য। মানুষের চিন্তা ও বিবেচনার সীমাবদ্ধতার সত্য। মানুষ স্বভাবত অ-দূরদর্শী। আজ পরিবেশ বিনষ্ট হইলে কাল কী বিপদ হইবে, সেই চিন্তা তাহাকে কিছুতেই যথেষ্ট চিন্তিত করিতে পারে না। আপন সন্তানের ভবিষ্যৎ সম্পর্কেও তাহার ভাবনা বাঁধা গতের বাহিরে যাইতে অপারগ। সন্তান পরীক্ষায় ভাল নম্বর পাইয়া ভাল কেরিয়ার গড়িতে পারিবে কি না তাহা লইয়া অভিভাবকের চিন্তার শেষ নাই, কিন্তু সন্তান যখন বড় হইবে, তখন পৃথিবী তাহার বাঁচিবার উপযোগী থাকিবে কি না, সেই অবধি ভাবিবার সামর্থ্য মানুষের নাই। পরিবেশের বিপদঘণ্টা আর্তনাদ করিতে থাকিলেও তাহার মন তাই বধির থাকে। হয়তো ভাবে— ভবিষ্যৎ আমাদের অগম্য, সুতরাং তাহা লইয়া অধিক ভাবিয়া কাজ নাই। অতএব পরিবেশ সংহার করিয়া সমৃদ্ধির শবসাধনা চলিতে থাকে। লক্ষণীয়, নিউ ইয়র্কের ওই প্রতিবাদীরা ‘এক্সটিংশন রেবেলিয়ন’ (বিলয় বিদ্রোহ) আন্দোলনের যোদ্ধা। গত বছর ব্রিটেনে শুরু হওয়া এই আন্দোলনের বক্তব্য: পৃথিবী বিলয়ের পথে চলিতেছে, এই সর্বনাশ রোধ করিতে হইবে। ইহাও লক্ষণীয় যে, দেশে দেশে শিশু, কিশোর, তরুণরাই এই আন্দোলনে অগ্রণী, সুইডেনের পরিবেশ-নায়িকা গ্রেটা থানবার্গ তাহাদের বড় অনুপ্রেরণা। ছোটরা যদি আপন ভবিষ্যতের তাগিদে বড়দের অমার্জনীয় ঔদাসীন্যের বিরুদ্ধে সমবেত ও সক্রিয় হয়, হয়তো তাহারা এখনও পৃথিবীকে বাঁচাইতে পারে। তাহাদের আপন পৃথিবীকে।


গালোয়ান সংঘর্ষে অংশ নেওয়া পিএলএ কমান্ডারের হাতে অলিম্পিকের মশাল! তোপ আমেরিকার - Rplus\nHome » দেশ » গালোয়ান সংঘর্ষে অংশ নেওয়া পিএলএ কমান্ডারের হাতে অলিম্পিকের মশাল! তোপ আমেরিকার\nগালোয়ান সংঘর্ষে অংশ নেওয়া পিএলএ কমান্ডারের হাতে অলিম্পিকের মশাল! তোপ আমেরিকার\nরিমা দত্ত, নিউজ ডেস্কঃ শীতকালীন অলিম্পিক নিয়ে বেজিং-এ কূটনৈতিক স্তরে চাপানউতোর। অলিম্পিকের মশাল জ্বলে উঠতেই ফের খোঁচা অমেরিকার। নেপথ্যে চিনের মশালবাহক। বেজিংয়ে অনুষ্ঠিত শীতাকালীন অলিম্পিকে মশালবাহক চিনা পিপলস লিবারেশন আর্মির কমান্ডার কি ফ্যাবাও। আর এই চিনা কমান্ডারকে নিয়েই আপত্তি জানালো আমেরিকার শীর্ষ পর্যায়ের এক সেনেটর।\nপ্রসঙ্গত, ২০২০ সালের ১৫ জুন গালোয়ান উপত্যকায় ভারত-চিন সেনার মধ্যকার সংঘর্ষে জড়িত ছিলেন ফ্যাবাও। তাঁর বিরুদ্ধে ভারতীয় সেনাকে আক্রমণ করার অভিযোগ রয়েছে। মার্কিন সেনেটের বিদেশ নীতি সংক্রান্ত কমিটির অন্যতম শীর্ষ পর্যায়ের সদস্য জিম রিশ এই বিষয়ে একটি টুইটও করেন।\nটুইটে রিশ লেখেন, “এটা খুবই লজ্জার বিষয় যে বেজিং ২০২২ অলিম্পিকের মশালবাহক হিসেবে এমন একজনকে বেছে নিয়েছে যে সেই সেনা কমান্ডের অংশ ছিল যারা ২০২০ সালে ভারতের উপর আক্রমণ করেছিল এবং উইঘুরদের বিরুদ্ধে অত্যাচার চালিয়ে যাচ্ছে। আমেরিকা উইঘুরদের স্বাধীনতা এবং ভারতের সার্বভৌমত্বকে সব সময় সমর্থন জানাবে।”\nগালোয়ানের যে সংঘর্ষে কমান্ডার কর্নেল সন্তোষ বাবু সহ ভারতীয় সেনাদের মধ্যে ২০ জন জওয়ান শহিদ হয়েছিলেন, সেই সংঘর্ষে গুরুতর ভাবে জখম হয়েছিলেন কি ফ্যাবাও। ভারতীয় সেনার হাতে তিনি আটকও হয়েছিলেন। যেই অঞ্চল নিয়ে সেই সময় ভারচ-চিন বিবাদ চলছিল সেই স্থানে ভারতের উপর ফ্যাবাওয়ের নেতৃত্বেই হামলা চালিয়েছিল চিনা সেনা। তারপর ভারতীয় সেনার পাল্টা জবাবে পালাতে গিয়ে বহু চিনা সেনা মারা গিয়েছিলেন। এই পরিস্থিতিতে লাদাখের সংঘর্ষে জখম হওয়া এক সেনা কর্তাকে অলিম্পিকের মশালবাহক বানানো বেজিংয়ের তরফে একটি রাজনৈতিক পদক্ষেপ আমেরিকার তা বুঝতে বাকি নেই।\nবিক্ষোভের আগুনের মাঝেই বাগদেবীর আরাধনায় কোন্দল বিতর্ক মেটাতে চায় বিজেপি।ইস্টবেঙ্গল ক্লাবের ব্যর্থতা নিয়ে এবার মুখ খুললেন ক্লাবের প্রাক্তনিরা


মাহিকে অভিনন্দন নুসরাত ফারিয়ার – Bartaa News\nHome/Entertainment/মাহিকে অভিনন্দন নুসরাত ফারিয়ার\nমাহিকে অভিনন্দন নুসরাত ফারিয়ার\nঢালিউডের জনপ্রিয় নায়িকা মাহিয়া মাহি বিয়ে দ্বিতীয় করেছেন। রোববার (১২ সেপ্টেম্বর) দিবাগত রাত ১২টা ৫ মিনিটে গাজীপুরের ব্যবসায়ী-রাজনীতিবিদ রাকিব সরকারের সঙ্গে গাঁটছড়া বাঁধেন তিনি। বিবাহ রেজিস্টারে স্বাক্ষরের মুহূর্তে তোলা একটি ছবি শেয়ার করে মাহি নিজেই খবরটি নিশ্চিত করেছেন।\nমাহির বিয়ের খবর প্রকাশ্যে আসার পরই তার সহকর্মী ও ঘনিষ্ঠজনেরা শুভেচ্ছা জানাচ্ছেন। বাদ যাননি তার বান্ধবী-নায়িকা নুসরাত ফারিয়া। তিনি ওই পোস্টে মন্তব্য করেছেন, ‘অভিনন্দন মাহি, ভালোবাসা নে’। মাহি আবার সেই মন্তব্যের জবাব দিয়েছেন। লিখেছেন, ‘দোয়া করিস’।\nমাহি ও ফারিয়ার মধ্যে আগে থেকেই বন্ধুত্বপূর্ণ সম্পর্ক। সোশ্যাল মিডিয়ায় তারা প্রায়শই মন্তব্য বিনিময় করতেন। মজার সব বাক্য বিনিময় করতেন।\nকেবল নুসরাত ফারিয়া নন, মাহির বিয়ের ছবিতে কমেন্ট করেছেন শোবিজের আরও অনেকেই। তালিকায় আছেন নায়িকা পূর্ণিমা, গায়িকা বাঁধন সরকার পূজা, নির্মাতা শিহাব শাহীন, ইফতেখার চৌধুরী, নায়িকা জাহারা মিতু প্রমুখ।\nউল্লেখ্য, রোববার মধ্যরাতে দেওয়া ওই ছবির ক্যাপশনে মাহি লিখেছেন, ‘আলহামদুলিল্লাহ। আজ ১৩/০৯/২১ ইং ১২:০৫ মি: আমাদের বিবাহ সম্পন্ন হলো। এর আগের সব কথা আসলেই গুজব ছিল। সবাই আমাদের জন্য দোয়া করবেন, এটাই একমাত্র চাওয়া।’\nজানা গেছে, রাকিব সরকারের এটি দ্বিতীয় বিয়ে। তার আগের সংসারে রয়ছে দুটো সন্তান। অন্যদিকে মাহিয়া মাহির এটি তৃতীয় বিয়ে। সর্বশেষ তিনি সংসার করেছেন সিলেটের ব্যবসায়ী পারভেজ মাহমুদ অপুর সঙ্গে। চলতি বছরের মে মাসেই এই সম্পর্কের বিচ্ছেদের ঘোষণা দেন তিনি।\nPrevious যশের জীবন জুড়ে শুধুই নুসরত, বাধ্য হয়ে যশের বাড়ি ছাড়লেন বান্ধবী!\nNext কি কারণে মাঝরাতে বিয়ে করলেন মাহি? জানালেন মাহি


করোনায় আক্রান্ত নওগাঁর ২ জন মাদরাসা শিক্ষক - মাদরাসা - দৈনিকশিক্ষা\nকরোনায় আক্রান্ত নওগাঁর ২ জন মাদরাসা শিক্ষক\nনওগাঁয় মঙ্গলবার দুই মাদরাসা শিক্ষকসহ মোট ৬০ জনের করোনা শনাক্ত হয়েছে। এ নিয়ে জেলায় মোট করোনা আক্রান্তের সংখ্যা দাঁড়ালো ৮৩৯ জনে।\nকরোনা আক্রান্ত শিক্ষকরা হলেন পোরশা উপজেলার দেওলিয়া গ্রামের মৃত শরিফ উদ্দিনের ছেলে ও দেওলিয়া ইসলামীয়া দাখিল মাদরাসার সুপারিনটেনডেন্ট মো. ইউনুছ আলী (৫৩) এবং পোরশা উপজেলার নীতপুর গ্রামের মৃত আফতাব উদ্দিনের ছেলে ও নীতপুর ইসলামীয়া ফাজিল মাদরাসার পদার্থবিজ্ঞানের প্রভাষক মো. হায়দার হোসেন (৩৭)।\nআজ মঙ্গলবার (২১ জুলাই) নওগাঁ জেলা সিভিল সার্জন ডা. আকন্দ মো. আক্তারুজ্জামান আলাল দৈনিক শিক্ষাডটকমকে জানান, সোমবার রাতে আইইডিসিআর থেকে ১৬ ও ১৮ জুলাই তারিখের ২০১টি নমুনার ফলাফল আসে। এর মধ্যে পোরশা উপজেলা নির্বাহী অফিসার নাজমুল হামিদ রেজা, ১২জন স্বাস্থ্যকর্মী ও শিক্ষকসহ আরও ৬০ জনের দেহে করোনা ভাইরাস শনাক্ত হয়েছে। এতে সদর উপজেলায় ২১ জন, সাপাহারে ১০ জন, পোরশায় ৯ জন, নিয়ামতপুরে ৯ জন, বদলগাছীতে ৪ জন, মহাদেবপুরে ৩ জন, পত্নীতলায় ২ জন এবং মান্দায় ২ জন আক্রান্ত হয়েছেন। আক্রান্তদের সকলের স্বাস্থ্যসেবা নিশ্চিত করে হোম আইসোলেশন ও হাসপাতালে থাকার নির্দেশ দেয়া হয়েছে।\nএছাড়াও তিনি মঙ্গলবার দুপুরে জানিয়েছেন, আজ নওগাঁ সদর উপজেলায় ৫ জন, মহাদেবপুরে ৬ জন, বদলগাছীতে ৩ জন, নিয়ামতপুরে ২ জন ও সাপাহারে ১ জন করোনা আক্রান্ত ব্যক্তিকে সুস্থ ঘোষণা করা হয়েছে। তারা হলেন সদরের সাবিনা ইয়াসমিন, শারমিন সুলতানা, দুলাল আহমেদ, মুনজিলা পারভীন ও মো. মোমিনুল ইসলাম, মহাদেবপুরের রবিউল, সবুজ, নওশাদ, বাবুল, মাহফুজ ও আ. আজিজ, বদলগাছীর মোকছেদ আলী, মাসুদ রানা ও জাহিদুল ইসলাম, নিয়ামতপুরের আ. আজিজ, আপেল মাহমুদ এবং সাপাহারের ডা. মোস্তাকিন বিল্লাহ।


যে যত বেশি শিক্ষিত, সে তত বড় মিথ্যাবাদী! - বিবিধ - Dainikshiksha\nআমার সবাই জানি, শিক্ষা মানুষকে জ্ঞানী করে তোলার পাশাপাশি তাকে আরো সামাজিক, মানবিক ও সভ্য হতে সাহায্য করে। কিন্তু পড়ালেখা নাকি মানুষকে মিথ্যাবাদীও করে তোলে!\nপড়ালেখার সঙ্গে মিথ্যার এই মাখামাখির কথা শুনে অবাক হওয়ার কিছুই নেই। কারণ, বিশেষজ্ঞরা দীর্ঘ গবেষণার পরে জানিয়েছেন এই তথ্য।\nসংবাদমাধ্যম ডেইলি মেইলের এক প্রতিবেদন অনুযায়ী, সম্প্রতি ছয় হাজার ব্যক্তির ওপর একটি জরিপ চালান যুক্তরাজ্যের মিডলসেক্স বিশ্ববিদ্যালয়ের গবেষকরা। গবেষণায় বেরিয়ে আসে স্নাতকোত্তর ডিগ্রিধারীদের থেকে যারা উচ্চ মাধ্যমিক পাস করেননি, তাদের সততার মাত্রা প্রায় দ্বিগুণ। কারণ হিসেবে বলা হয়েছে, উচ্চশিক্ষিত মানুষ মিথ্যা বলার আগে ধরা খাওয়ার হিসাব-নিকাশ করে নেন। তাই মিথ্যায় একপ্রকার পারদর্শী হয়ে ওঠেন।


গোটা পৃথিবীর রাতের ঘুম কেড়েছে ওমিক্রন। সংক্রমণ লাগামছাড়া, ডেল্টার তুলনায় ৩৫ শতাংশ বেশি। মানবশরীরে ডেল্টার তুলনায় পাঁচগুণ দ্রুতগতিতে বংশবিস্তার শুরু করে ওমিক্রন। ওমিক্রনের ‘আরনট’ বর্তমানে ১০-এর (ল্যানসেট রেসপিরেটরি মেডিসিন, ১৭ ডিসেম্বর ২০২১) বেশি। হাম বা মিজলস-এর মতোই ছোঁয়াচে ওমিক্রন। ওমিক্রন কি খেল দেখাতে পারে তার আগাম হদিশ পেতে গবেষণাগারের কৃত্রিম পরিবেশে ‘সিউডোভাইরাস’ এবং ‘হ্যামস্টারের’ (ধেড়ে ইঁদুর গোত্রের প্রাণী) শরীরের ওপরেই চলছে যাবতীয় গবেষণা, অনুসন্ধান। দেখা যাচ্ছে, হ্যামস্টাররা দুর্বল হয়ে পড়লেও, সামান্য জ্বরজ্বালা ছাড়া ফুসফুস বিকল হয়ে দুরারোগ্য অসুস্থতায় আক্রান্ত হচ্ছে না। প্রশ্ন ওঠা স্বাভাবিক, ইতর শ্রেণির প্রাণী হ্যামস্টারের কিছু হচ্ছে না বলে মানুষও কি ততটাই নিরাপদ?\nগত কয়েক সপ্তাহের গবেষণা বা হাসপাতালে ভর্তি হওয়া ওমিক্রন রোগীদের হালচালে স্পষ্ট ডেল্টার মতো ফুসফুসের ক্ষতি ওমিক্রন অদ্যপি করে উঠতে পারেনি। এসিই-টু রিসেপ্টরকে পাকড়ে আলফা/ডেল্টা মানবকোষে হানাদারি চালাত টেমপ্রেস-টু নামে একটি প্রোটিনকে ছলাকলায় ভুলিয়ে বিপথগামী করে। বিভীষণের মতো নভেলকরোনাকে মানবকোষে প্রবেশের গোপন খিড়কির দরজা দেখিয়ে মানবশরীরের সঙ্গে চূড়ান্ত বিশ্বাসঘাতকতা করত টেমপ্রেস-টু। স্পাইক-প্রোটিনের ৩২টি মিউটেশনে, টেমপ্রেস-টুকে এড়িয়ে ওমিক্রন সরাসরি হানা দিচ্ছে মানবশরীরে। আলফা/ডেল্টার মতো ‘ক্যাথেপসিন’ উৎসেচকের ঘাড়ে চেপে চুপিসারে সিঁধ কেটে ওমিক্রন মানবকোষের এন্ডোজোমেও ঢুকতে পারছে না। ওমিক্রনের অস্বাভাবিক মিউটেশনে তৈরি ‘ইডি-সিক্সটিফোর’ নামে একটি যৌগ বাধ সাধছে সেখানেও। ফলে ফুসফুসের বদলে ওমিক্রন আক্রমণ শানাতে বাধ্য হচ্ছে মুখ এবং গলায়।\nগলায় বাসা বাধা এবং ত্বরিতগতিতে বংশবিস্তার করায় সাধারণ কথাবার্তা, এমনকী মাস্কবিহীন হাইতোলার মাধ্যমেও অতিদ্রুত আশপাশের বহু মানুষকে পেড়ে ফেলছে ওমিক্রন। তিন দিনের মধ্যেই ভাইরাল লোড সর্বোচ্চ পর্যায়ে পৌঁছচ্ছে। মানুষের ফুসফুসে এসিই ও টেমপ্রেস-টুর প্রভূত প্রাচুর্য। টেমপ্রেস-টু চম্পট দেওয়ায়, ফুসফুসের এসিই-টুকে খাবলে ধরতে না পেরে ওমিক্রন ফুসফুসের বারোটা বাজাতে পারছে না। ‘সিঙ্কসিশিয়া’ বা গুচ্ছ কোষের ‘প্লাক’ তৈরি না হওয়ায় ফুসফুসের অক্সিজেন সংবহনও ব্যাঘাত প্রাপ্ত হচ্ছে না। প্রাপ্তবয়স্ক ওমিক্রন রোগীদের তাই অক্সিজেন এবং আইসিইউ-র ঘানি প্রায় টানতে হচ্ছে না। কমবয়সি বা শিশুদের কিছুটা ঝামেলায় ফেলছে ওমিক্রন। আপার রেসপিরেটরি ট্র্যাক্ট, মুখ-গলায় ওমিক্রন পাখা মেলায়, শিশুরা ব্রঙ্কাইটিস, ক্রুপ বা শুকনো কাশি ও শ্বাসকষ্টের সমস্যায় বেশি ভুগছে। সঙ্কটজনকও হয়ে পড়ছে। নাকে বা গলায় কাঠি ঢুকিয়ে শিশুদের আরটিপিসিআর বা র‍্যাপিড অ্যান্টিজেন টেস্ট করাও মুশকিল।\nটেমপ্রেস-টুর আধিক্যের কারণে নাকের শ্লেষ্মারসে ওমিক্রনের দেখা মিলছে না। নাকের কোষকলার কোনও ক্ষতি ওমিক্রন করতে না পারায় গন্ধের অনুভূতিও (এনসমিয়া) থাকছে অটুট অবিকৃত। সঙ্গতকারণে গলা বা মুখের লালারস পরীক্ষাতেই কেবল হদিশ মিলছে ওমিক্রনের। নামকরা র‍্যাপিড অ্যান্টিজেন টেস্ট কিট অ্যাবটের ‘বাইন্যাক্স-নাউ’-এর ‘স্পেসিফিসিটি’ ৯৮.৫% (ফলস পজিটিভ ১.৫) ও ‘সেনসিটিভিটি’ নাকি ৮৪.৬% (ফলস নেগেটিভ ১৫.৪%)। সিডিসি-র তদন্তে ধরা পড়েছে বাইনাক্স-নাউ ৬৪.২% মাত্র ‘সেনসিটিভ’। অর্থাৎ বাইনাক্স-নাউ ৩৫.৮% কোভিড রোগীকে নির্দ্বিধায় বলছে কোভিডমুক্ত। ফলস পজিটিভে ক্ষতি নেই, কিন্তু ৩৫.৮% ফলস নেগেটিভ করোনা অতিমারীতে নিঃসন্দেহে, ঘৃতাহুতি দেবে। সিডিসি-র মতো কোনও নজরদার সংস্থার অভাবে ভারতে র‍্যাপিড অ্যান্টিজেন টেস্টের ফলাফল তাই সন্তোষজনক নয় মোটেই! আরটিপিসিআরের ‘জিনোম সিকোয়ন্সিং’, সময়সাপেক্ষ ও ব্যয়বহুল হলেও ওমিক্রন শনাক্তকরণে নির্ভরযোগ্য। ভারতে ৭ দিন বিচ্ছিন্ন বাসের পরে কোনও পরীক্ষা ছাড়াই আক্রান্তকে মুক্তকচ্ছ হয়ে ঘুরে বেড়ানোর অনুমতি দেওয়া হয়েছে। অ্যান্টিজেন পরীক্ষায় অন্তত দেখে নেওয়া যেতেই পারত ছাড়া পাওয়া ব্যক্তিটি তখনও সংক্রামক কি না!\nবিশ্বের যাবতীয় ওমিক্রন সংক্রান্ত গবেষণা এখনও শৈশবে টলমল। সেই সমস্ত গবেষণার ওপর ভিত্তি করে তড়িঘড়ি কোনও অনুসিদ্ধান্তে না আসাই মঙ্গল। ওমিক্রনকে হালকাভাবে না নেওয়ার জন্য বিশ্ববাসীকে সতর্ক করেছেন ‘হু’ প্রধানও। তাঁর আশঙ্কার অন্যতম কারণ, ওমিক্রন পূর্বের কোভিড সংক্রমণজাত অ্যান্টিবডি বা ভ্যাকসিনজাত ‘নিউট্রালিজিং অ্যান্টিবডি’র কড়া নজরদারিকেও অক্লেশে এড়িয়ে মানুষকে হামেশাই বিপদে ফেলছে। রক্ষে একটাই, অসুস্থতা বাড়াবাড়ির পর্যায়ে পৌঁছচ্ছে না এখনও। বয়স্ক বা রোগভোগের প্রাক-ইতিহাস না থাকলে ওমিক্রনের অব্যর্থ উপসর্গ, ঘুষঘুষে জ্বর, গা গুলোন, বমি ভাব, ডায়রিয়া, জলশূন্যতা, গলা জ্বালা ও শুকনো কাশিতে অহেতুক ভয় পাওয়া নিষ্প্রয়োজন।\nযদিও মহামারী বিদ্যার পাঠ্যপুস্তকের বিধিসম্মত সতর্কীকরণ: মাত্রাতিরিক্ত সংক্রমণে অসুস্থতা বাড়লে, হাসপাতালে ভর্তির সংখ্যার সঙ্গে পাল্লা দিয়ে বাড়বে মৃত্যুহারও। আত্মতুষ্টি ব্যতিরেকে, সর্বাগ্রে সতর্ক, সচেতন, সাবধান হওয়াই বাঞ্ছনীয়। কোনও ভাইরাসের ভীমপ্রলয়ী হয়ে ওঠার সম্ভাবনার পূর্বাভাস মেলে ভাইরাসটির সংক্রমণ প্রবণতা এবং তার রোগসৃষ্টির ক্ষমতা দেখে। ওমিক্রন ভয়ঙ্কর সংক্রামক হলেও আপাতদৃষ্টিতে নয় ততটা বিপজ্জনক। কিন্তু খুব সামান্য সংখ্যক মানুষও গুরুতর অসুস্থ হয়ে পড়লে, ভারতের পক্ষে তা অশনিসঙ্কেত। ভারতে খাতায়-কলমে আইসিইউ বেডের সংখ্যা ৭৫৮৬৭টি হলেও, ২০২০সালের ২৯ ডিসেম্বর সেই আইসিইউ বেডের সংখ্যা সরকারি হিসেবেই কমে হয়েছে ৪০,৪৮৬টি। ভেন্টিলেটরের সংখ্যা ভারতে ৪০৬২৭টি মাত্র। ডিসেম্বর ২৯, ২০২০-তে অক্সিজেন-পোষিত শয্যার সংখ্যা ছিল ২৭০৭১০টি। ২০২১-এর ২৮ জানুয়ারি সেই শয্যা সংখ্যা কমে হল ১৫৭৩৪৪টি। শতাংশের হিসেবে এক মাসে একধাক্কায় অক্সিজেন-যুক্ত শয্যা ৪২ শতাংশ কমে গেল। ১১% আইসিইউ বেড ও ৪২% ভেন্টিলেটর হ্রাসপ্রাপ্ত হল। ১৩৮ কোটি ভারতবাসীর ১ শতাংশ বা ১ কোটি ৩৮ লাখ অভাগাকেও ওমিক্রন যদি কোনওভাবে বেকায়দায় ফেলে তাদের অধিকাংশের পক্ষেই আইসিইউ বেড জোটানো দুষ্কর।\nসুপরিকল্পিত সর্বজনীন টিকাকরণে অসুস্থতা বা সংক্রমণ বাধ মানত। বিভিন্ন হিসাব থেকে প্রতিভাত, ভারতে প্রায় ৫০ শতাংশ মানুষ আজও টিকাবিহীন। টিকাবিহীন ৫০ শতাংশ মানুষের সৌজন্যে বুস্টার বা গালভরা ‘পরীক্ষণ ডোজের’ নকল বুঁদির গড় ওমিক্রন সুনামিতে খড়কুটোর মতো ভেসে যেতে বাধ্য। হঠাৎই ১২ থেকে ১৮বছরের পরিবর্তে কেন ১৫ থেকে ১৮ বছর বয়সিদের টিকাকরণ শুরু করা হল তারও নেই কোনও সদুত্তর! জাইকোভ-ডির সফল ট্রায়ালের পর কেনই বা কোভ্যাকসিনকে ১৫—১৮র জন্য বাছা হল? ফাইজারের অত্যুৎকৃষ্ট এমআরএনএ ভ্যাকসিনটিকে জরুরি ভিত্তিতে ব্যবহারের ছাড়পত্র দেওয়ার পরেও কেন ভারতের বাজারে আজও তা অমিল? কেনই বা মোদিজি ‘বেলর কলেজ অফ মেডিসিন’ ও ‘টেক্সাস চিলড্রেন’স সেন্টার ফর ভ্যাকসিন ডেভেলপমেন্টে’র ‘প্রোটিন সাবইউনিট টেকনোলজিতে’ তৈরি ‘করবিভ্যাক্সের’ মতো আনকোরা, কিয়দংশে অপরীক্ষিত (মাত্র ৩০০০ জনের উপর ট্রায়াল চলেছে) পিছড়েবর্গের একটি ভ্যাকসিন ভারতবাসীকে কোভিড কালবেলায় উপহার দিতে গেলেন? সরকারের ঘোলা জলে মাছ ধরার বরাবরের কুঅভ্যাসকে পাশে সরিয়ে সতর্ক সচেতন মানুষকে স্ব-উদ্যোগে টিকা নিয়ে, কোভিড স্বাস্থ্যবিধিকে সুচারুভাবে মেনেই খেদাতে হবে ওমিক্রন। রুখতে হবে লকডাউন।\nলেখক অতিমারী বিশেষজ্ঞ, গিলিংস স্কুল অফ গ্লোবাল পাবলিক হেলথ, ইউনিভার্সিটি অফ নর্থ ক্যারোলিনা। মতামত ব্যক্তিগত


কে জিতবেন গোল্ডেন শু: মেসি-রোনালদো, না অন্য কেউ\nইউরোপিয়ান শীর্ষস্থানীয় প্রতিযোগিতায় গত এক দশক ধরে রাজত্ব চালিয়ে যাচ্ছেন লিওনেল মেসি ও ক্রিশ্চিয়ানো রোনালদো। এর মধ্যে দুজনের বাইরে একমাত্র ফুটবলার হিসেবে লুইস সুয়ারেজ জেতেন গোল্ডেন শু। ইংলিশ প্রিমিয়ার লিগে লিভারপুলের হয়ে এক মৌসুমে সর্বোচ্চ গোলের রেকর্ড গড়েছিলেন উরুগুয়েন এই স্ট্রাইকার।\nএরপর আবার সেই মেসি-রোনালদো রাজ। তাদের দাপট এবার গুঁড়িয়ে যেতে পারে। ইউরোপিয়ান গোল্ডেন শু জয়ের দৌড়ে অনেকটাই এগিয়ে আছেন বায়ার্ন মিউনিখ স্ট্রাইকার রবার্ট লেভানডফস্কি। জার্মান লিগে ৩৪ ম্যাচের ৩১টিতে খেলে ৩৪ গোল করে শীর্ষে আছেন পোলিস সেনসেশন। কার্যত তার ধারে কাছেও নেই মেসি কিংবা রোনালদো।\nকারণ মৌসুমে শুরুর দিকে চোটের কারণে বার্সেলোনার কয়েকটা ম্যাচে খেলতে পারেননি মেসি। তার চিরপ্রতিদ্বন্দ্বী রোনালদো গোল পাননি ছন্দপতন ও ইনজুরির কারণে। তবে আশার কথা হচ্ছে, মৌসুমের শেষ দিকেই পর্তুগিজ যুবরাজের গোলক্ষুধা বেড়ে যায়। কার্যত ২৫ ম্যাচে লিগে ২৪ গোল গোল করে পাঁচে আছেন রোনালদো। ২৮ ম্যাচে ২২ গোল করা মেসি ছয়ে।\nমেসি-রোনালদোর ওপরে আছেন লেভানডফস্কি, আর্লিং হাল্যান্ড, চিরো ইমমোবিলে ও টিমো ওয়ার্নার। শেষ দুজনের গোল ও ম্যাচ সংখ্যা সমান ২৮। লাইপজিগের হয়ে জার্মান লিগে ওয়ার্নার এবং ইতালিয়ান লিগে গোল করে ইমমোবিলে যৌথভাবে দুইয়ে আছেন। দুজনের চেয়ে এক গোল বেশি করেও তিনে আছেন হাল্যান্ড!\nকারণ জার্মান লিগে ১৩টি গোল করেছেন তিনি। বরুসিয়া ডর্টমুন্ডে যোগ দেওয়ার আগে অস্ট্রিয়ান লিগে সালজবুর্গের হয়ে করেছেন ১৬ গোল। কিন্তু ইউরোপিয়ান শীর্ষস্থানীয় পাঁচ লিগে প্রতি গোলের জন্য খেলোয়াড় পান দুই পয়েন্ট। বাইরের অন্য লিগে পয়েন্ট দেড়। তাই ১৩ গোলের জন্য দুই পয়েন্ট করে এবং ১৬ গোলের জন্য দেড় পয়ন্টে করে পেয়েছেন হাল্যান্ড।\nঅবশ্য বাস্তবতা বলছে এবার লেভার গোল্ডেন শু জেতার সম্ভাবনা কম। এক্ষেত্রে এগিয়ে রাখা যায় ইমমোবিলেকে। ক্যারিয়ার সেরা ফর্মে আছেন ৩০ বছর বয়সী লাৎসিও স্ট্রাইকার। ২৯ ম্যাচে ২৯ গোল করেছেন তিনি। তার সামনে আছে আরো নয়টি ম্যাচ। সেখানে ছয় গোল করলেই লেভাকে ছাড়িয়ে যাবেন ইমমোবিলে । সেক্ষেত্রে ১৩ বছর পর এই ট্রফি উঠতে পারে কোনো ইতালিয়ানের হাতে।\nলাৎসিও তারকার জন্য কাজটা যতটা সহজ ততটাই কঠিন রোনালদোর কাছে। লেভাকে টপকাতে হলে ‘সিআর সেভেন’কে নয় ম্যাচে করতে হবে আরো ১১ গোল। আর মেসির জন্য কাজটা তো প্রায় অসম্ভব। লা লিগায় বাকি পাঁচ ম্যাচে ১৩ গোল করতে হবে বার্সা তারকাকে! এর মধ্যে তিন ম্যাচ আবার প্রতিপক্ষের মাঠে!\nসাম্প্রতিককালে অ্যাওয়ে ম্যাচে বার্সার জেতাটাই তো কঠিন হয়ে উঠেছে। সেখানে মেসির গোলের নিশ্চয়তা কম। এই মৌসুমে মেসি অবশ্য সতীর্থদের ১৭টি গোলে অবদান রেখেছেন। কিন্তু সোনালি জুতার লড়াইয়ে অ্যাসিস্টের কোনো মূল্য নেই!\nএক নজরে শীর্ষ গোলদাতারা:\n১. রবার্ট লেভানডফস্কি (৩৪ ম্যাচে ৩৪ গোল; জার্মান বুন্দেসলিগা)\n২. চিরো ইমমোবিলে (২৯ ম্যাচে ২৯ গোল; ম্যাচ বাকি ৯টি; ইতালিয়ান সিরি’এ লিগ)\n৩. টিমো ওয়ার্নার (২৮ ম্যাচে ২৮ গোল; জার্মান বুন্দেসলিগা)\n৪. আর্লিং হাল্যান্ড (২৯ ম্যাচে ২৯ গোল; জার্মান বুন্দেসলিগা ও অস্ট্রিয়ান লিগ)\n৫. ক্রিশ্চিয়ানো রোনালদো (২৪ ম্যাচে ২৩ গোল; ম্যাচ বাকি ৯টি; ইতালিয়ান সিরি’এ লিগ)\n৬. লিওনেল মেসি (২৮ ম্যাচে ২২ গোল; ম্যাচ বাকি ৫টি; স্প্যানিশ লা লিগা)\nরেমিট্যান্স ও রিজার্ভে ‘ইতিহাস’\nইউরোপ সেরা হবে সিটি-পিএসজি?


শিক্ষা অধিদপ্তর করছে কী - কলেজ - Dainikshiksha\nশিক্ষা অধিদপ্তর করছে কী\nদৈনিকশিক্ষা ডেস্ক | ২৩ জুন, ২০১৯\nদেশের সব সরকারি-বেসরকারি স্কুল-কলেজে কোচিং বাণিজ্য বন্ধে ২০১২ সালে নীতিমালা জারি করে সরকার। এ নীতিমালা শিক্ষক ও প্রতিষ্ঠানগুলোতে ঠিকমতো মানা হচ্ছে কি না তা দেখভালের দায়িত্ব মাধ্যমিক ও উচ্চ শিক্ষা অধিদপ্তরের (মাউশি)। অথচ শিক্ষকরা এ নীতিমালা না মেনে পুরোদমে প্রাইভেট টিউশনিতে ব্যস্ত। তাহলে মাউশি কী করছে ?\nসংশ্লিষ্টদের বক্তব্য, শুধু কোচিং বাণিজ্য বন্ধে নীতিমালা নয়, শিক্ষার মান নিশ্চিত করতে যে বিষয়গুলোতে নজর দেওয়া দরকার তা করছে না মাউশি। মাঠপর্যায়ের চিত্র বিশ্লেষণে বলা যায়, স্কুল-কলেজে নেই কোনো মনিটরিং। স্কুল-কলেজগুলোতে কী হচ্ছে তা জানেন না মাউশির দায়িত্বপ্রাপ্ত কর্মকর্তারা। যেন গাছাড়া ভাব। রোববার (২৩ জুন) ইত্তেফাক পত্রিকায় প্রকাশিত এক প্রতিবেদনে এ তথ্য পাওয়া যায়। প্রতিবেদনটি লিখেছেন নিজামুল হক।\nঅথচ মাউশির কেন্দ্রীয় কার্যালয় ছাড়া উপজেলা ও জেলা পর্যায়ে রয়েছে কার্যালয়। রয়েছে ৯টি আঞ্চলিক কার্যালয়ও যেখানে পরিচালক পদমর্যাদার কর্মকর্তাও রয়েছেন। এসব কার্যালয়ে শিক্ষা কর্মকর্তা ছাড়াও আছেন মনিটরিং কর্মকর্তা। কিন্তু কোনো মনিটরিং নেই। দেশের সব সরকারি-বেসরকারি স্কুল-কলেজে শিক্ষার মান নিশ্চিত করার জন্য শিক্ষা মন্ত্রণালয় ও শিক্ষা অধিদপ্তর থেকে একাধিক বিধিমালা করা হয়েছে। এ বিধিমালা ঠিকমতো শিক্ষাপ্রতিষ্ঠানে মানা হচ্ছে কি না তা দেখার দায়িত্ব মাধ্যমিক ও উচ্চ শিক্ষা অধিদপ্তরের (মাউশি)। কিন্তু মাউশি কি তার এসব দায়িত্ব পালন করছে— এমন প্রশ্ন অভিভাবকসহ সংশ্লিষ্টদের।\nরাজধানীর মণিপুর স্কুলের এক অভিভাবক জানান, স্কুলটির বিভিন্ন শ্রেণিতে পুরোদমে বাধ্যতামূলক কোচিং করানো হচ্ছে। কোচিংয়ের নামে লাখ লাখ টাকা তুলে শিক্ষক ও প্রতিষ্ঠানপ্রধান ভাগবাটোয়ারা করে নিচ্ছেন। অথচ সরকারের নীতি অনুযায়ী কোনো স্কুল-কলেজে বাধ্যতামূলক কোচিং করা যাবে না। মণিপুর স্কুল নয়, দেশের অধিকাংশ স্কুল-কলেজের একই চিত্র। মাউশি এ বাধ্যতামূলক কোচিং বন্ধে কোনো উদ্যোগ নিচ্ছে না।\nজাতীয় শিক্ষাক্রম ও পাঠ্যপুস্তক বোর্ড (এনসিটিবি) নির্ধারিত বই পাঠ্য না করার জন্য সরকারের নির্দেশনা রয়েছে। অথচ দেশের স্কুল-কলেজে সহপাঠ নিয়ে চলছে বাণিজ্য। নোট গাইড ব্যবসায়ীরা প্রতিষ্ঠানের পরিচালনা কমিটি ও প্রতিষ্ঠানপ্রধানকে ঘুষ দিয়ে সংশ্লিষ্ট প্রতিষ্ঠানে সহপাঠ পাঠ্যসূচিতে অন্তর্ভুক্ত করছেন। ফলে বাড়তি দামে বই কিনতে হচ্ছে অভিভাবকদের। গোপনে নয়, এটা প্রকাশ্যেই চলছে।\nচলতি বছর ভিকারুননিসা নূন স্কুলে প্রায় ৪০০ শিক্ষার্থী ভর্তি করে কর্তৃপক্ষ। অভিযোগ, এসব ভর্তি বেশিরভাগ টাকার বিনিময়ে হয়েছে। এ অবৈধ ভর্তি বাণিজ্য চলে মতিঝিলের আইডিয়াল স্কুল এ্যান্ড কলেজসহ নামি প্রতিষ্ঠানগুলোতে। এভাবে বছরের পর বছর ধরে আর্থিক সুবিধার বিনিময়ে অবৈধভাবে ভর্তি বাণিজ্য চলছে। এ অবৈধ ভর্তি বাণিজ্যের বিষয়ে মাউশি কার্যত কোনো ভূমিকাই রাখছে না। একটি তদন্ত কমিটি করে দায়িত্ব শেষ করছে।\nশিক্ষকদের ভোগান্তি কমাতে এমপিওভুক্তি বিকেন্দ্রীকরণ করে সরকার। কিন্তু দুর্নীতি কমাতে গিয়ে আরো বেড়েছে। চার থেকে পাঁচ স্তরের কর্মকর্তা দুর্নীতির সঙ্গে জড়িত যার বেশিরভাগই মাঠপর্যায়ের কর্মকর্তা। সূত্র জানায়, প্রথমে স্কুল থেকে এমপিওভুক্তির জন্য প্রধান শিক্ষককে ম্যানেজ করতে হয় ঘুষ দিয়ে। এরপর উপজেলা শিক্ষা অফিসার, সেখান থেকে জেলা শিক্ষা অফিসারকে ঘুষ দিতে হয়। উপপরিচালক পর্যন্ত এই অনৈতিক সুবিধা দিতে হয়। প্রতি স্তরে ঘুষ দিতে হয় ১৫ থেকে ৩০ হাজার টাকা পর্যন্ত। এতে প্রতি শিক্ষকের এমপিওতে মোট ঘুষ দিতে হয় ৫০ হাজার টাকা থেকে এক লাখ টাকা পর্যন্ত। মাউশির কাছে এমন অভিযোগ আসছে প্রতিনিয়ত। তাহলে মাউশি কার্যকর কেন ভূমিকা রাখছে না। অভিযুক্ত কতজন কর্মকর্তার বিরুদ্ধে ব্যবস্থা নেওয়া হয়েছে?\nদেশের স্কুল-কলেজে চলছে স্বেচ্ছাচারিতা। ইচ্ছেমতো শিক্ষার্থীদের টিউশন ফি, পরীক্ষা ফি, ভর্তি ফি নির্ধারণ করছে। এ নিয়ে অভিভাবকদের ভোগান্তির শেষ নেই। এ নিয়ে শিক্ষা অধিদপ্তরের সংশ্লিষ্ট কর্মকর্তাদের কাছে অভিযোগও করছেন কিন্তু কোনো ফল পাচ্ছেন না অভিভাবকরা। আবার ব্যয়েও কোনো স্বচ্ছতা নেই।\nমাউশির প্রাক্তন মহাপরিচালক অধ্যাপক নোমান উর রশীদ বলেন, মাউশির উপজেলা পর্যন্ত নিজস্ব কর্মকর্তা আছেন। আছে জেলা ও আঞ্চলিক পর্যায়ের অফিসও। মাউশির এসব কার্যালয়ের কর্মকর্তাদের শিক্ষাপ্রতিষ্ঠানগুলো নিয়মিত মনিটরিং করা দরকার। কিন্তু তারা কতটা মনিটরিং করেন সেটা দেখা দরকার। শিক্ষকরা নিয়মনীতি না মানলে যেভাবে তাদের বিরুদ্ধে মাউশির মহাপরিচালক ব্যবস্থা নিতে পারেন সেভাবে মাউশির মহাপরিচালক তার দায়িত্ব যথাযথভাবে পালন না করলে তার বিরুদ্ধেও মন্ত্রণালয় ব্যবস্থা নিতে পারে।\nমাউশির বর্তমান মহাপরিচালক অধ্যাপক সৈয়দ মো. গোলাম ফারুক বলেন, কোচিং বাণিজ্য শতভাগ বন্ধ হয়নি। মাঠপর্যায়ে মনিটরিং কার্যক্রম চলছে বলে দাবি করেন তিনি।


মানবসভ্যতার গতিপথ পাল্টে দেওয়া ঘটনা - Eso Golpo Kori Media\nNovember 25, 2019 183 views0\nআজ থেকে প্রায় ২২৫ মিলিয়ন বছর আগে পুরো পৃথিবীতে প্যানগিয়া নামক একটি মাত্র সুবিশাল ভূখণ্ড ছিল, আর এই ভূখণ্ডকে চারদিক থেকে বেষ্টন করে ছিল প্যানথালাসা নামক এক মহাসাগর। প্রায় ২০০ মিলিয়ন বছর আগে এই প্যানগিয়া দুইটি আলাদা ভূখণ্ডে বিভক্ত হয়ে যায় এবং দুই ভূখণ্ডের মাঝে উৎপত্তি হয় আটলান্টিক মহাসাগরের।\nদুই ভূখণ্ড থেকে পরবর্তী সময়ে আটলান্টিকের পূর্ব পাশে ইউরোপ ও আফ্রিকা এবং পশ্চিম পাশে উত্তর ও দক্ষিণ আমেরিকার আবির্ভাব ঘটে। কালপরিক্রমায় আটলান্টিক এর দুই পাশে সম্পূর্ণ পৃথকভাবে দুটি বিশ্ব ব্যবস্থা গড়ে ওঠে এবং বহু বছর এদের মাঝে কোনো যোগাযোগ ছিল না।\nআটলান্টিকের পূর্ব পাশের মহাদেশগুলো নিয়ে গড়ে ওঠা বিশ্বকে ‘পুরাতন বিশ্ব’ এবং পশ্চিম পাশের দুই মহাদেশ নিয়ে গঠিত বিশ্বকে ‘নতুন বিশ্ব’ বলে অভিহিত করা হত।\n১৪৯২ সালের ১২ অক্টোবর। পৃথিবীর ইতিহাসে এক স্মরণীয় দিন। এই দিনেই সংঘটিত হয়েছিল যুগান্তকারী এক ঘটনা। ক্রিস্টোফার কলম্বাস নামক একজন ইতালীয় নাবিক স্পেন থেকে ভারতের উদ্দেশ্যে যাত্রা করে ভুলক্রমে আমেরিকা মহাদেশে চলে আসেন। এই ঘটনার ফলস্বরূপ পরবর্তীকালে পুরো পৃথিবীতে আসে এক বৈপ্লবিক পরিবর্তন, যার জের ধরে মানবসভ্যতার গতিপথে সূচনা হয় এক নতুন বাঁকের।\nকলম্বাসের আমেরিকা আগমন; Image Source: AFP\nক্রিস্টোফার কলম্বাসের আমেরিকা আগমনের মাধ্যমেই দুই বিশ্বের যোগাযোগ শুরু। যদিও আমেরিকার প্রকৃত আবিষ্কারক কে তা নিয়ে বিতর্ক রয়েছে, তবুও এই দুই বিশ্বের মধ্যে কার্যকর এবং সফল যোগাযোগ স্থাপনের কৃতিত্ব যে সম্পূর্ণই কলম্বাসের, তা নিয়ে কোনো সন্দেহ নেই।\nকলম্বাসের সেই ঐতিহাসিক ঘটনার পর দুই বিশ্বের মাঝে রোগজীবাণু, খাদ্যশস্য, মানুষ, উদ্ভিদ এবং পশুপাখির যে পারস্পরিক স্থানান্তর সংঘটিত হয়, ইতিহাসে সেই ঘটনাই ‘কলম্বিয়ান এক্সচেঞ্জ’ নামে পরিচিত। ১৯৭২ সালে আলফ্রেড ক্রসবি নামক একজন মার্কিন ইতিহাস এবং ভূগোলবিদ ‘দ্য কলম্বিয়ান একচেঞ্জ’ শীর্ষক একটি বইয়ে সর্বপ্রথম এই বিষয়টি মানুষের সামনে তুলে ধরেন। তিনিই ‘কলম্বিয়ান এক্সচেঞ্জ’ পরিভাষাটির জনক। আজকের লেখা সেই কলম্বিয়ান এক্সচেঞ্জ নিয়েই।\nকলম্বিয়ানএক্সচেঞ্জ এর ম্যাপ ডায়াগ্রাম; Image Credit: McDougal Littel/ World History Textbook, P 572\nস্থানান্তরের শুরু যখন রোগজীবাণু দিয়ে!\nআমেরিকার অধিবাসী তথা নেটিভ আমেরিকানরা ছিল সুস্থ সবল এক জাতি। তারা বছরের নির্দিষ্ট সময় শিকার করে বেড়াতো এবং বাকি সময় শিকারকৃত খাদ্য খেয়ে জীবনধারণ করত। তাদের কোনো রোগবালাই ছিল না বললেই চলে। এমনকি সর্দি কাশি কী, তারা তাও জানত না। তাই সংক্রামক রোগের বিরুদ্ধে শরীরে প্রতিরক্ষা ব্যবস্থাও ছিল না।\nকলম্বাসের আমেরিকায় পদার্পণের মাধ্যমে পুরাতন বিশ্ব থেকে জলবসন্ত, গুটিবসন্ত, হাম, টাইফয়েড, কলেরা, প্লেগ, ডিপথেরিয়া, হুপিং কাশি, ম্যালেরিয়া প্রভৃতি সংক্রামক রোগের জীবাণু নতুন বিশ্বে স্থানান্তরিত হয়। ফলে এসব সংক্রামক রোগে আক্রান্ত হয়ে মারা যেতে থাকে লাখ লাখ মানুষ।\n১৪৯২ সালের পরবর্তী এক-দেড়শ’ বছরের মধ্যেই পুরো ভুখণ্ডের ৮০- ৯৫% মানুষ নিশ্চিহ্ন হয়ে যায়। হিস্পানোলা দ্বীপের ৬০ হাজার থেকে ৮০ লাখ জনসংখ্যা নিশ্চিহ্ন যায় মাত্র ৫০ বছরের মধ্যে। ১৫১৭ সালের মাঝেই মধ্য মেক্সিকোর জনসংখ্যা ১ কোটি ৫০ লক্ষ থেকে মাত্র ১৫ লক্ষে নেমে আসে। ইতিহাসবিদদের মতে, সবচেয়ে কম আক্রান্ত জনপদও ৮০% জনসংখ্যা হারিয়েছে!\nজলবসন্তে আক্রান্ত হয়ে অসংখ্য জনপদ নিশ্চিহ্ন হয়ে গেছে; Image Source: North Wind Picture Archives/AP Images\nঅপরদিকে নতুন বিশ্ব তথা আমেরিকা থেকে পুরাতন বিশ্বে যে রোগটি স্থানান্তরিত হয়, সেটি হচ্ছে যৌনবাহিত রোগ সিফিলিস। কলম্বাসের নাবিকেরা নেটিভ আমেরিকান মেয়েদের ধর্ষণের মাধ্যমে সিফিলিস রোগের জীবাণু ইউরোপে বহন করে নিয়ে আসে। জীবাণুবাহক নাবিক হতে সিফিলিস তাদের স্ত্রী এবং স্থানীয় যৌনকর্মীদের মাধ্যমে পুরো ইউরোপে ছড়িয়ে পড়ে।\nআক্রান্ত নাবিকেরা ইউরোপে আসার মাত্র ৫ বছরের মধ্যে ইউরোপে সিফিলিস মহামারী আকার ধারণ করে এবং ১৪৯৮ সালের মধ্যে আফ্রিকা, মধ্যপ্রাচ্য এবং ভারত, ১৫১৫ সালে অস্ট্রেলিয়া এবং ১৫৬৯ সালের মধ্যে জাপানে ছড়িয়ে পড়ে।\nআজকের দিনে আলু, কাঁচা মরিচ, টমেটো প্রভৃতি রন্ধনশিল্পের অপরিহার্য উপাদান। এগুলো ছাড়া তরকারি কল্পনা করা যায় না। কিন্তু কখনো কি ভেবে দেখেছি, এসব কোথা থেকে এলো?\nঐতিহাসিক সেই ঘটনার মাধ্যমে দুই ভূখণ্ডে খাদ্যশস্যের ব্যাপক বিনিময় ঘটে। আমেরিকা থেকে এমন কিছু কৃষিজ খাদ্যশস্যের আগমন ঘটে, যা মানুষের খাদ্যাভাসের ব্যাপক পরিবর্তন ঘটায়। যেমন- আলু, মিষ্টি আলু, ভুট্টা, মিষ্টি কুমড়া, কাঁচা মরিচ, ভ্যানিলা, কোকো (যা থেকে চকলেট তৈরি হয়), শিম ইত্যাদি; ফলমূলের মধ্যে রয়েছে পেঁপে এবং আনারস।\nপরবর্তীতে এসব খাদ্যপণ্য বিভিন্ন দেশে রন্ধনশিল্পের বিপ্লবে খুবই গুরুত্বপূর্ণ ভূমিকা পালন করে। যেমন- ভারতীয় উপমহাদেশের মসলাযুক্ত খাবারে কাঁচা মরিচ; ইতালি, ফ্রান্স, স্পেন প্রভৃতি ভূমধ্যসাগরীয় দেশগুলোতে টমেটো; হাঙ্গেরিতে পাপরিকা (গুঁড়া মরিচ বিশেষ), কোরিয়ায় কিমচি (গাঁজন করা, লবণযুক্ত সবজিজাতীয় ঐতিহ্যবাহী খাবার)।\nকোরিয়ার ঐতিহ্যবাহী খাবার কিমচি; Image Credit: Whitewish/Getty Images\nনতুন আসা বিভিন্ন খাদ্যশস্য ভিন্ন ভিন্ন আবহাওয়া এবং মাটিতে জন্মাতো। এতে করে এসব পণ্য সহজেই খুব তাড়াতাড়ি বিশ্বময় ছড়িয়ে পড়ে। কিছু শস্য বিভিন্ন দেশে ব্যাপকভাবে গৃহীত হয়। যেমন- লেসেথো এবং জাম্বিয়াতে ভুট্টা; চীন, নাইজেরিয়া, তাঞ্জানিয়া প্রভৃতি দেশে মিষ্টি আলু। কোনো কোনো দেশে এসব খাদ্য প্রধান-খাদ্য হয়ে যায়। যেমন- আয়ারল্যাণ্ডে আলু।\nস্থানান্তরিত খাদ্যশস্যের মধ্য আলুর প্রভাব সবচেয়ে বেশি। আলু প্রচুর ক্যালরি সম্পন্ন পুষ্টিকর একটি সবজি। আলু খাওয়ার দরুন ইউরোপের মানুষজন সুস্বাস্থ্যের অধিকারী হতে থাকল। মেয়েদের পিরিয়ডের সময়কাল এগিয়ে এলো এবং পুরুষদের উৎপাদন ক্ষমতা বেড়ে গেল। এতে করে ইউরোপের জনসংখ্যা হু হু করে বাড়তে লাগল। জনসংখ্যা দ্রুত বৃদ্ধি ছাড়াও নগরায়নেও আলু ভূমিকা পালন করেছে।\nআজকের দিনে চকলেট কে না ভালোবাসে? ছোট থেকে বড় সবাই চকলেটের দারুণ ভক্ত। এই চকলেট তৈরি হয় কোকো বীজ থেকে। ল্যাতিন আমেরিকায় অ্যাজটেক, মায়ান প্রভৃতি সভ্যতার মানুষদের চকলেট পানীয় পান করার ইতিহাস পাওয়া যায়। ১৪৯২ সালের পরে এটি ইউরোপ, আফ্রিকা, এশিয়ায় ছড়িয়ে পড়ে। বর্তমানে এই চকলেট ব্যবসাকে ঘিরে গড়ে উঠেছে বিলিয়ন ডলারের অর্থনীতি।\nচকলেট সকলেরই পছন্দ; Image Credit: F.Martin Ramin/The Wall Street Journal\nআমেরিকায় স্থানান্তরিত কৃষিজ পণ্য\nনতুন করে আমেরিকা আবিষ্কারের পর দেখা গেল আমেরিকার মাটি এবং জলবায়ু পুরাতন বিশ্বের কিছু ফসল উৎপাদনের জন্য ব্যাপকভাবে উপযোগী। ফলে ধান, গম, আখ, বার্লি ইত্যাদি ফসলি পণ্য আমেরিকায় নিয়ে আসা হলো চাষাবাদের উদ্দেশ্যে।\nএসব ফসলের মধ্যে সবচেয়ে গুরুত্বপূর্ণ উদাহরণ হচ্ছে আখ। কলম্বাস ১৪৯৩ সালে দ্বিতীয়বার যখন আমেরিকায় আসেন তখন স্পেন থেকে আখ সাথে করে নিয়ে এসেছিলেন। আমেরিকার বেশিরভাগ ভূমিই আখ চাষের উপযোগী ছিল, বিশেষত ক্যারিবীয় এবং লাতিন আমেরিকা অঞ্চল। ফলে এসব অঞ্চলে ব্যাপকভাবে আখ চাষ শুরু হয়।\nতারই ফলে আজকের দিনে ব্রাজিল বিশ্বের সবচেয়ে বেশি চিনি উৎপাদনকারী দেশ। এছাড়া মেক্সিকো, কিউবা, কলম্বিয়া, মাকিন যুক্তরাষ্ট্র প্রভৃতি দেশ চিনি উৎপাদনে শীর্ষ অবস্থানে রয়েছে।\nসর্বপ্রথম স্প্যানিশরা আমেরিকা থেকে ইউরোপে আখ রপ্তানি করা শুরু করে। অল্পদিনে আখ চাষ খুবই লাভবান একটি ব্যবসায় পরিণত হয়। তাই পরবর্তীতে একে একে পর্তুগিজ, ডাচ, ইংরেজ এবং ফরাসিরা এই ব্যবসায় যুক্ত হয়।\nআখ থেকে চিনি তৈরির ফলে ইউরোপে চিনি একটি বহুল ব্যবহৃত পণ্যে পরিণত হলো। চা, কফি বিভিন্ন পানীয়তে চিনি ব্যবহৃত হতে লাগল। তাছাড়া চিনি সহজেই পরিণত হলো ক্যালরি লাভের এক গুরুত্বপূর্ণ উৎসে।\nনতুন বিশ্ব থেকে কলা, লেবু, কমলা, আঙুর এবং জলপাই এর মতো ফলমূল থেকে শুরু করে গরু, ছাগল, ভেড়ার মতো গৃহপালিত প্রাণী কিংবা ঘোড়া, শুকর, গাধা প্রভৃতি প্রাণী আমেরিকায় প্রবেশ করে ইউরোপীয়দের হাত ধরেই।\nএসব সাইট্রাস ফলমূলের মাধ্যমে নেটিভদের একদিকে যেমন বিভিন্ন ভিটামিনের যোগান নিশ্চিত হয়েছিল, তেমনি পশুদের মাধ্যমে পরিবহন ক্ষেত্রে সূচনা হয়েছিল এক নতুন বিপ্লবের। নেটিভ আমেরিকানরা শিকারি হওয়ায় ঘোড়ার মাধ্যমে শিকার আরো সহজ হয়ে গিয়েছিল। ফলে খাদ্যের যোগান বেড়ে গিয়েছিল বহুগুণে। এছাড়া গোত্রে গোত্রে বিভিন্ন যুদ্ধবিগ্রহেও ঘোড়ার ব্যবহার পরিলক্ষিত হয়েছে।\nশিল্পীর কল্পনায় নেটিভ আমেরিকানদের ঘোড়ার পিঠে চড়ে বাইসন শিকারের দৃশ্য; Image Credit: Karl Bodmer\nকলম্বাস দ্বিতীয়বার আমেরিকা গেলে ফেরার সময় তিনি তামাক পাতা ইউরোপে নিয়ে আসেন। নেটিভ আমেরিকানরা তামাক ওষুধ হিসেবে ব্যবহার করত, নেশা হিসেবে নয়। ইউরোপে এটি প্রথমদিকে ওষুধ হিসেবে ব্যবহৃত হলেও প্রথম বিশ্বযুদ্ধের সময় থেকে ধূমপানের মাধ্যমে এর অপব্যবহার শুরু হয়।\nতামাক উদ্ভিদ; Image Credit: Ivana Vrnoga/Shutterstock\nএছাড়াও আসে কোকা উদ্ভিদ, যা থেকে কোকেইন নামক মাদক তৈরি হয়। সারা বিশ্বজুড়ে জনপ্রিয় পানীয় কোকাকোলার অন্যতম উপাদানও এই কোকা উদ্ভিদের নির্যাস। বর্তমান সময়ে বাণিজ্যিকভাবে চাষকৃত রাবার গাছ, যা থেকে রাবার সংগ্রহ করা হয়, সেটিও আমেরিকা হতে আসা উদ্ভিদগুলোর একটি।\nলাতিন আমেরিকার পেরু, ইকুয়েডর, কলম্বিয়া, বলিভিয়া এসব দেশে সিনকোনা গাছ প্রাকৃতিকভাবে জন্মাতো। এই সিনকোনা গাছের বাকল থেকে ম্যালেরিয়ার প্রতিষেধক কুইনাইন পাওয়া যায়।\n১৪৯২ সালের পর ইউরোপীয়রা লাতিন আমেরিকায় উপনিবেশ স্থাপন করে। ফলস্বরুপ সিনকোনা ইউরোপ এবং পরবর্তীতে আফ্রিকা ও এশিয়ায় চলে আসে। ম্যালেরিয়ার চিকিৎসা এবং প্রতিরোধে কুইনাইনের গুরুত্ব অপরিসীম। কুইনাইন ব্যবহারের ফলে তৎকালীন সময়ে আফ্রিকা এবং এশিয়ায় ম্যালেরিয়া রোগে মৃত্যুহার অনেক কমে যায়।\nউপনিবেশ স্থাপনের উদ্দেশ্যে ইউরোপীয় সৈনিকদের ম্যালেরিয়া প্রবণ অঞ্চলে কুইনাইনসহ পাঠানো হত। এভাবে ইউরোপীয়দের আফ্রিকা এবং এশিয়ায় উপনিবেশ স্থাপনের ক্ষেত্রেও গুরুত্বপূর্ণ ভূমিকা আছে কুইনাইনের।\nকলম্বাসের আমেরিকা আবিষ্কারের পর সাদা চামড়ার ইউরোপীয়রা পঙ্গপালের মতো ঝাঁকে ঝাঁকে নতুন এই মহাদেশে পাড়ি জমাতে থাকে। সদ্য আবিষ্কৃত এই ভূখণ্ডের জমি অতি উর্বর হওয়ায় ইউরোপীয়রা স্থানীয় আদিবাসীদের উচ্ছেদ করে তাদের জমি দখল করতে থাকে।\nকিন্তু হাজার হাজার মাইল বিস্তৃত এই অনাবাদী জমি চাষাবাদ করার মতো জনবল কোথায়? নেটিভ আমেরিকানরা তো সংক্রামক রোগের মহামারীতে নিশ্চিহ্ন হওয়ার পথে! তাই ইউরোপীয়রা কৃষিকাজের উদ্দেশ্যে আফ্রিকা থেকে ব্যাপকভাবে মানুষজন দাস হিসেবে ধরে নিয়ে আসতে শুরু করে। শুরু হয় ট্রান্স আটলান্টিক দাস ব্যবসা নামক ইতিহাসের আরেক কলঙ্কময় অধ্যায়।\n১৫০২ সালে স্প্যানিশদের মাধ্যমে শুরু হওয়া এই নির্মম অধ্যায়ে একে একে সামিল হয়েছে পর্তুগিজ, ডাচ, ইংরেজ এবং ফরাসীরা এবং দেখিয়েছে শোষণ, অমানবিকতা ও নির্মমতার চূড়ান্ত পরাকাষ্ঠা।\nট্রান্স আটলান্টিক দাস ব্যবসার রুট; Image Source: David Eltis David Richardson, Atlas of the Transatlantic Slave Trade (New haven/London,2010), pp 4,5\n১৫০২ থেকে ১৮৬০ সাল পর্যন্ত প্রায় সাড়ে তিনশ বছর ধরে চলতে থাকা এই দাস ব্যবসায় আফ্রিকার প্রায় এক থেকে দেড় কোটির মতো নারী, পুরুষ ও শিশুকে দাস বানিয়ে ধরে আনা হয়েছিল। যাদের প্রায় তিন ভাগের এক ভাগই মারা পড়েছিল সমুদ্র পথে নিয়ে আসার সময়, তাদের ওপর চালানো অত্যাচারে কিংবা ক্ষুৎপিপাসা ও রোগশোকে।\nবন্দী মানবতা; Image Source: Ann Ronan Pictures/Print Collector/Getty Images\nপুরাতন বিশ্ব থেকে সদ্য আবিষ্কৃত মহাদেশে স্বেচ্ছায় অভিবাসন গ্রহন করেছিল প্রায় ৪৫ মিলিয়ন মানুষ। এমনকি ভারতীয় উপমহাদেশের মানুষও এই অভিবাসনের অন্তর্ভুক্ত ছিল। ক্রিকেটার শিবনারায়ণ চন্দরপল কিংবা সুনীল নারাইনেরা সেই ভারতীয়দেরই বংশধর।\nকলম্বিয়ান এক্সচেঞ্জের সর্বোচ্চ সুবিধাভোগী হলো পুরাতন বিশ্ব, বিশেষত ইউরোপ। এই এক্সচেঞ্জের মাধ্যমে ইউরোপে আসা খাদ্যশস্য কিংবা নতুন মহাদেশে চাষাবাদকৃত খাদ্যশস্য শিল্প বিপ্লবের মাধ্যমে ইউরোপের উত্থানের পেছনে অন্যতম গুরুত্বপূর্ণ ভূমিকা পালন করেছে। অপরদিকে আমেরিকা এবং আফ্রিকা হারিয়েছে মিলিয়ন মিলিয়ন অধিবাসী। যদিও এই দুই মহাদেশ এই বিনিময় প্রক্রিয়ার সুফলও ভোগ করেছে। কিন্তু লক্ষ লক্ষ মানুষের মৃত্যু, প্রাপ্ত সুফলকে ছাপিয়ে গেছে বহুগুণে।\nকলম্বাসের আমেরিকায় আগমন না হলে মানবসভ্যতার ইতিহাস হয়তো ভিন্নভাবে লেখা হত। হয়তো আলু, চকলেটের মতো খাদ্যদ্রব্য আমাদের কাছে অচেনাই থেকে যেত। হয়তো আফ্রিকার মিলিয়ন মিলিয়ন হতভাগ্য মানুষগুলোকে সেই নির্মম পরিণতি ভোগ করতে হত না। কিংবা হতভাগ্য নেটিভ আমেরিকান মানুষগুলো বাঁচতে পারত নিজের মতো করে।


খুমেক হাসপাতালের ইন্টার্ন চিকিৎসক পরিষদের কমিটি ঘোষণা | 675628\nপ্রকাশ : ৩১ জুলাই, ২০২১ ২২:৪৯\nদেশব্যাপী করোনাভাইরাসের প্রকোপ বৃদ্ধির মুহূর্তে হাসপাতালে চিকিৎসা ব্যবস্থায় কর্তৃপক্ষের সাথে সমন্বয় রক্ষার্থে খুলনা মেডিকেল কলেজ হাসপাতালের ইন্টার্ন চিকিৎসকদের কমিটি ঘোষণা করা হয়েছে।\nডা. কামরুজ্জামান কামরুলকে আহ্বায়ক করে খুলনা মেডিকেল কলেজ হাসপাতালের ইন্টার্ন চিকিৎসক পরিষদ আহ্বায়ক কমিটি ঘোষণা করা হয়েছে।\nশনিবার (৩১ জুলাই) হাসপাতালের কনফারেন্স রুমে স্বাধীনতা চিকিৎসক পরিষদ (স্বাচিপ), খুলনা জেলা শাখার সভাপতি ডা. এসএম সামসুল আহসান মাসুম, সাধারণ সম্পাদক ডা. মেহেদী নেওয়াজের উপস্থিতিতে খুলনা মেডিকেল কলেজ হাসপাতালের পরিচালক ডা. রবিউল হাসান নবগঠিত ২০২১-২২ সালের এ কমিটি ঘোষণা করেন।\nকমিটিতে যুগ্ম আহ্বায়ক পদে মনোনিত হয়েছেন- ডা. শরিফুল ইসলাম জয়, ডা. আকিব নিশতাক অর্ক, ডা. তানভীর ইসলাম শুভ, ডা. নাহিদ হাসান, ডা. রিদওয়ানুর রহমান শোভন, ডা. নাফিজ হাসান রুজ, ডা. ইমামুল ইসলাম ও ডা. মো. হাবিবুল্লাহ।\nকমিটিতে সদস্য হিসেবে রয়েছেন- ডা. প্রীতম কর্মকার, ডা. পারভেজ মাহমুদ, ডা. সাদমান ইসলাম, ডা. সাবিন ইসতিয়াক জয়, ডা. সামিয়া ইসলাম, ডা. এনায়্যাতুল সানইয়্যাত এমি, ডা. ঐশ্বরিয়া চৌধুরী, ডা. আনিকা তাহসিন, ডা. আসমা আফিয়া আইভী, ডা. উম্মে হাবিবা, ডা. অতনু বিশ্বাস, ডা. এস এম হুমায়ুন কবীর, ডা. দীপ্ত রায়, ডা. মোঃ সোহান মোল্যা, ডা. অর্ঘ কমল সাহা, ডা. বিশ্বজিৎ বাছাড়, ডা. ফয়সাল মেহেদী তুহিন, ডা. নূরে মার্জিয়া, ডা. কেফায়াতুল্লাহ নোমান, ডা.তাসফিহা হক, ডা. শাফায়েত হোসেন ও ডা. অনুপ ঢালী।\nঅনুষ্ঠানে আরও উপস্থিত ছিলেন স্বাচিপ, খুলনা জেলার যুগ্ম সাধারণ সম্পাদক ডা. মো. নিয়াজ মুস্তাফি চৌধুরী, সাংগঠনিক সম্পাদক ডা. মো. ইউনুস-উজ-জামান খাঁন তারিম, দপ্তর সম্পাদক ডা. এসএম তুষার আলম, প্রচার সম্পাদক ডা. মো: জিল্লুর রহমান তরুণ, সমাজ কল্যাণ সম্পাদক ডা. অনল রায়, কার্যকরী সদস্য ডা. সাইফুল্লাহ মানসুর।\nইন্টার্ন চিকিৎসক পরিষদ (২০২০-২১) কার্যকরী কমিটির সাধারণ সাধারণ সম্পাদক ডা. সাইদুর রহমান তানজিলের সঞ্চালনায় এ অনুষ্ঠানে সভাপতিত্ব করেন বিদায়ী কমিটির সভাপতি ডা. আলিম আল আরাফাত।\nরাজশাহীতে অবসরপ্রাপ্ত প্রধান শিক্ষককে হত্যা\nবরিশালে মহাসড়কে আটকা পড়েছে পণ্যবাহী শত শত যানবাহন\nবরিশালে স্কুলছাত্রীকে তুলে নিয়ে ধর্ষণের অভিযোগ


আকিজ বিড়ি ফ্যাক্টরিতে নিয়োগ ২০২২ AKIJ Biri Factory Job 2022\n1. আকিজ বিড়ি ফ্যাক্টরিতে নিয়োগ ২০২২\n1.1. আকিজ বিড়ি ফ্যাক্টরি নিয়োগ বিজ্ঞপ্তি\n1.2. AKIJ Biri Factory Niog 2022\n1.3. AKIJ Biri Factory Job Circular 2022\nআকিজ বিড়ি ফ্যাক্টরিতে নিয়োগ ২০২২ঃ আকিজ বিড়ি ফ্যাক্টরিতে নতুন বিশাল নিয়োগ বিজ্ঞপ্তি ২০২২ প্রকাশ হয়েছে। আপনার যোগ্যতা অনুযায়ী আবেদন করুন। বিভিন্ন পদে বিশাল নিয়োগ চলছে, আপনার যোগ্যতা অনুযায়ী আবেদন করুন। বাংলাদেশের সকল জেলার প্রার্থীরা আবেদন করতে পারবেন।\nAKIJ Biri Factory Job Circular 2022: আগ্রহী প্রার্থীগণ আগামী নির্ধারিত তারিখের মধ্যে আবেদন করতে আকিজ কোম্পানির সাইটে ক্যারিয়ার পেজে ভিজিট করুন। উল্লেখ্য, ইতোমধ্যে যারা আবেদন করেছেন তাদের পুনরায় আবেদন করার প্রয়োজন নেই।\nকোম্পানি আকিজ বিড়ি ফ্যাক্টরি\nপদের সংখ্যা ৩৩০+ জন\nশিক্ষাগত যোগ্যতা এইচএসসি/ডিপ্লোমা/স্নাতকোত্তর\nআবেদনের শেষ তারিখ ০৫ জুন, ২০২২\nঠিকানা নিচে দেখুন\nআকিজ বিড়ি ফ্যাক্টরি নিয়োগ বিজ্ঞপ্তি\nআকিজ বিড়ি কোম্পানি বিভিন্ন পদে অসংখ্য জনবল নিয়োগ দিবে। উচ্চ মাধ্যমিক, অনার্স, মাস্টার্স পাশে বাংলাদেশের সকল জেলার প্রার্থী আবেদন করতে পারবেন। আগ্রহী প্রার্থীগণ আগামী ০৫-০৬-২০২২ তারিখের মধ্যে আবেদন করতে ভিজিট করুন akijbiri.com/career\nআকিজ বিড়ি ফ্যাক্টরি লিমিটেড নিয়োগ বিজ্ঞপ্তি\nAKIJ Biri Factory Niog 2022\nশিক্ষাগত যোগ্যতা ও অভিজ্ঞতাঃ অষ্টম শ্রেণি পাশ ও নিরাপত্তা প্রহরী হিসেবে ১ বছর কাজের অভিজ্ঞতা। আনসার ও গ্রাম প্রতিরক্ষা প্রশিক্ষণ প্রাপ্তদের অগ্রাধিকার দেওয়া হবে\nউচ্চতাঃ সর্বনিম্ন ৫ ফুট ৫ ইঞ্চি\nমাসিক বেতনঃ ১২ হাজার টাকা\nবরিশাল, ভোলা, পটুয়াখালী, পিরোজপুর, ঝালকাঠি ও বরগুনা অঞ্চলের প্রার্থীদের অগ্রাধিকার দেওয়া হবে। প্রভিডেন্ট ফান্ড ও গ্রাচুয়িটি সুবিধা রয়েছে। বাংলাদেশের যে কোন স্থানে কাজ করার মানসিকতা থাকতে হবে।\nআকিজ বিড়ি ফ্যাক্টরি লিমিটেড আবারো নতুন দুইটি নিয়োগ বিজ্ঞপ্তি প্রকাশ করেছে। গ্রাফিক্স ডিজাইনার ও সাইট ইঞ্জিনিয়ার পদে স্নাতক ও ডিপ্লোমা পাশে আবেদন করা যাবে।\nআগ্রহী প্রাথীগণকে ১ কপি পাসপোর্ট সাইজের রঙিন ছবি এবং ফোন নম্বরসহ পূর্নসিভি, জাতীয় পরিচয়পত্র/জন্মসনদ, অভিজ্ঞতা ও সকল শিক্ষাগত যোগ্যতার সনদপত্রের ফটোকপিসহ আগামী ৩১ আগস্ট সকাল ১১টায় সরাসরি সাক্ষাতকারের জন্য আদ-দ্বীন মেডিকেল কলেজ (নিচ তলা), ২ বড় মগবাজার, ঢাকা ১২১৭-এ উপস্থিত থাকতে বলা হল। প্রয়োজনে যোগাযোগ ০১৭১৩-৩৪৪৩৬১ (সকাল ৯টা থেকে বিকাল ৫টা)।\nসহকারী ব্যবস্থাপক-হিসাবঃ হিসাব বিজ্ঞানে মাস্টার্স এবং সিএ (সিসি)। কোন বৃহৎ শিল্প প্রতিষ্ঠানে সংশ্লিষ্ট পদে কমপক্ষে ৫ বছর কাজের অভিজ্ঞতা বয়স ৩৩-৩৮ বছর। মাসিক বেতন ৪০ হাজার টাকা। কর্মস্থলঃ রংপুর।\nসিনিয়র এক্সিকিউটিভ-কোম্পানি ট্যাক্স ও ভ্যাটঃ হিসাব বিজ্ঞানে মাস্টার্স। সিএ (সিসি) ও আইটিপি হোল্ডারদের অগ্রাধিকার দেওয়া হবে। সংশ্লিষ্ট পদে কমপক্ষে ১-২ বছর কাজের অভিজ্ঞতা। বয়স ৩২-৩৮ বছর। মাসিক বেতন ৩৫ হাজার টাকা। কর্মস্থলঃ ঢাকা।\nহিসাবরক্ষণ কর্মকর্তাঃ হিসাব বিজ্ঞানে মাস্টার্স। বয়স ৩২-৩৫ বছর। মাসিক বেতন ২৩ হাজার টাকা। কর্মস্থলঃ রংপুর।\nপারচেজ অফিসার (লীফ)-১০ জনঃ কৃষিবিজ্ঞানে অনার্স। মটরসাইকেল ও কম্পিউটার চালনায় পারদর্শীদের অগ্রাধিকার দেওয়া হবে। মাসিক বেতন ২৩-২৫ হাজার টাকা। বয়স সর্বোচ্চ ৩২-৩৭ বছর। কর্মস্থলঃ রংপুর।\nশেড সুপারভাইজার (বিড়ি ফ্যাক্টরী)-১০০ জনঃ এইচএসসি পাস। উচ্চতা ৫ ফিট ৬ ইঞ্চি। বয়স ২৫ থেকে ৩০ বছর। মাসিক বেতন ১৫ হাজার টাকা। বিবাহিতদের অগ্রাধিকার দেওয়া হবে৷ কর্মস্থলঃ বাংলাদেশের যে কোন স্থান।\nপ্রজেক্ট ইঞ্জিনিয়ারঃ সিভিল ইঞ্জিনিয়ারিং-এ ডিপ্লোমা। কোন নির্মাণ প্রতিষ্ঠানে কমপক্ষে ১৫ বছর কাজ করার এবং নকশা অনুযায়ী নির্মাণ কাজ পরিচালনা, তত্তাবধান এবং বিল প্রস্তুত সংক্রান্ত কাজের অভিজ্ঞতা। মাসিক বেতন ৪৫-৫০ হাজার টাকা। বয়স সর্বোচ্চ ৪৫ বছর।\nডেপুটি প্রজেক্ট ইঞ্জিনিয়ারঃ সিভিল ইঞ্জিনিয়ারিং-এ ডিপ্লোমা। কোন নির্মাণ প্রতিষ্ঠানে কমপক্ষে ১০ বছর কাজ করার এবং নকশা অনুযায়ী নির্মাণ কাজ পরিচালনা, তত্তাবধান এবং বিল প্রস্তুত সংক্রান্ত কাজের অভিজ্ঞতা। মাসিক বেতন ৩৫-৪৫ হাজার টাকা। বয়স সর্বোচ্চ ৪০ বছর।\nএসিস্ট্যান্ট আর্কিটেক্টঃ আর্কিটেকচার-এ ডিপ্লোমা। কোন নির্মাণ/ ডিজাইন প্রতিষ্ঠানে কমপক্ষে ৫ বছর কাজের অভিজ্ঞতা। অটোক্যাডসহ ডিজাইন সফটওয়্যার ব্যবহারে পারদর্শি। মাসিক বেতন ২৫-৪০ হাজার টাকা। বয়স সর্বোচ্চ ৩৫ বছর।\nনির্মাণ সুপারভাইজারঃ এইচএসসি (উচ্চ মাধ্যমিক) পাশ। নির্মাণ শ্রমিক পরিচালনায় ও নির্মাণ কাজ তত্ত্বাবধানে সর্বোচ্চ ২টি কোম্পানীতে কমপক্ষে ১০ বছরের অভিজ্ঞতা। মাসিক বেতন ৩০ হাজার টাকা। বয়স সর্বোচ্চ ৩৮ বছর।\nসকল পদেই স্টিল বিন্ডিং-এর কাজে অভিজ্ঞদের অগ্রাধিকার দেওয়া হবে। বাংলাদেশের যে কোন স্থানে কাজ করার মানসিকতা থাকতে হবে।\nব্যবস্থাপক (হিসাব): হিসাব বিজ্ঞানে মাস্টার্স এবং সিএ (সিসি), কোন বৃহৎ শিল্প প্রতিষ্ঠানে সংশ্লিষ্ট পদে কমপক্ষে দশ বছর কাজের অভিজ্ঞতা। বয়স সর্বোচ্চ ৪৫ বছর। মাসিক বেতন ৫০-৬০,০০০ টাকা।\nব্যবস্থাপক (ক্রয়): মাস্টার্স ডিগ্রির কোন বৃহৎ শিল্প প্রতিষ্ঠানে ক্রয় সংক্রান্ত কাজে কমপক্ষে দশ বছর কাজের অভিজ্ঞতা। বয়স সর্বোচ্চ ৪৫ বছর। মাসিক বেতন ৫০-৬০০০০ টাকা।\nসহকারি ব্যবস্থাপক (ক্রয়):মাস্টার্স ডিগ্রি, কান বৃহৎ শিল্প প্রতিষ্ঠানে ক্রয় সংক্রান্ত কাজে কমপক্ষে পাঁচ বছর কাজের অভিজ্ঞতা। বয়স সর্বোচ্চ ৪০ বছর। মাসিক বেতন ৩৫-৪০০০০ টাকা।\nশিক্ষানবিশ সহকারি ব্যবস্থাপক (বিপণন): স্নাতকোত্তর। এসএসসি ও এইচএসসি-তে জিপিএ-৫.০০ প্রাপ্তদের অগ্রাধিকার দেয়া হবে।\nশিক্ষানবিশ এরিয়া ম্যানেজার: স্নাতকোত্তর। মাসিক বেতন ২০০০০ টাকা। মোটর-সাইকেল ও নিয়মানুযায়ী টিএ/ডিএ প্রদান করা হবে। মোটর-সাইকেল চালনায় পারদর্শী হতে হবে। বয়স সর্বোচ্চ ৩০ বছর। উচ্চতা ৫”৫ ইঞ্চি। ওজন ৬০ কেজি।\nহিসাব রক্ষণ কর্মকর্তা: হিসাব বিজ্ঞানে মাস্টার্স। বয়স সর্বোচ্চ ৩৫ বছর। মাসিক বেতন প্রথম ছয় মাস ১৮,০০০ টাকা এবং ছয় মাস পর থেকে ২০,০০০/- টাকা\nক্রয় কর্মকর্তা: স্নাতকোত্তর। কোন বৃহৎ শিল্প প্রতিষ্ঠানে ক্রয় সংক্রান্ত কাজে কমপক্ষে ৩ বছর কাজের অভিজ্ঞতা। বয়স সর্বোচ্চ ৩৫ বছর। মাসিক বেতন ২৫-৩০০০০ টাকা।\nউৎপাদন কর্মকর্তা: স্নাতকোত্তর। উৎপাদন কার্যক্রম ও শ্রমিক পরিচালনায় অভিজ্ঞদের অগ্রাধিকার। বয়স ২৫-৩৩ বছর। মাসিক বেতন ২০০০০ টাকা।\nরিকনসাইল অফিসার (আইটি): সরকারি পলিটেকনিক থেকে ডিপ্লোমা ইন কম্পিউটার পাস। ডাটা এন্ট্রি, মাইক্রোসফট অফিস ম্যানেজমেন্ট ও ইন্টারনেট ব্রাউজিং-এ দক্ষ। বয়স সর্বোচ্চ ২৮ বছর। মাসিক বেতন ১৫,০০০ টাকা।\nশেড সুপারভাইজার (বিড়ি ফ্যাক্টরী): এইচএসসি পাস। উচ্চতা ৫”৬ ইঞ্চি। বয়স ২৫-৩০ বছর। মাসিক বেতন ১৫০০০ টাকা।\nশীট লেখক (বিড়ি ফ্যাক্টরী): এইচএসসি পাস। উচ্চতা ৫”৬ ইঞ্চি। বয়স ২৫-৩০ বছর। মাসিক বেতন ১৫০০০ টাকা।\nসহকরী ব্যবস্থাপক (হিসাব) : হিসাব বিজ্ঞানে মাস্টার্স এবং সিএ (সিসি)। কোন বৃহৎ শিল্প প্রতিষ্ঠানে সংশ্লিষ্ট পদে কমপক্ষে ৫ বছর কাজের অভিজ্ঞতা। বয়স সর্বোচ্চ ৪০ বছর। মাসিক বেতন ৩৫ – ৪০ হাজার টাকা।\nসহকারী ব্যবস্থাপক (নিরীক্ষা) : হিসাব বিজ্ঞানে মাস্টার্স এবং সিএ (সিসি)। কোন বৃহৎ শিল্প প্রতিষ্ঠানে সংশ্লিষ্ট পদে কমপক্ষে ৫ বছর কাজের অভিজ্ঞতা। বয়স সর্বোচ্চ ৪০ বছর। মাসিক বেতন ৩৫ থেকে ৪০ হাজার টাকা\nইলেকট্রিক্যাল ইঞ্জিনিয়ার : ইলেকট্রিক্যাল ইঞ্জিনিয়ারিং-এ ডিপ্লোমা। ইলেকট্রিক্যাল ইঞ্জিনিয়ার হিসেবে কমপক্ষে ৫ বছর কাজের অভিজ্ঞতাসহ এবিসি লাইসেন্স থাকতে হবে। বয়স সর্বোচ্চ ৪০ বছর। মাসিক বেতন ৩৫ থেকে ৪০ হাজার টাকা।\nসিনিয়র নিরীক্ষা কর্মকর্তা : হিসাব বিজ্ঞানে মাস্টার্স এবং সিএ (সিসি)। কোন বৃহৎ শিল্প প্রতিষ্ঠানে সংশ্লিষ্ট পদে কমপক্ষে ৩ বছর কাজের অভিজ্ঞতা। বয়স সর্বোচ্চ ৩৫ বছর। মাসিক বেতন ২৫ থেকে ৩০ হাজার টাকা।\nহিসাবরক্ষণ কর্মকর্তা (বিড়ি ফ্যাক্টরী) : হিসাব বিজ্ঞানে মাস্টার্স। বয়স সর্বোচ্চ ৩৩ বছর। মাসিক বেতন ২০ থেকে ২৫ হাজার টাকা।\nনিরীক্ষা কর্মকর্তা : হিসাব বিজ্ঞানে মাস্টার্স। বয়স সর্বোচ্চ ৩৩ বছর। মাসিক বেতন ২০ থেকে ২৫ হাজার টাকা।\nউৎপাদন কর্মকর্তা : স্নাতক পাস। উৎপাদন কার্যক্রম ও শ্রমিক পরিচালনায় অভিজ্ঞদের অগ্রাধিকার। বয়স ২৫-৩৩ বছর। মাসিক বেতন ২০ হাজার টাকা।\nগোডাউন কিপার : বাণিজ্যে স্বাতক। গোডাউনের হিসাব সংক্রান্ত কাজে ২ বছরের অভিজ্ঞতা। কম্পিউটারে দক্ষ। বয়স সর্বোচ্চ ৩৫ বছর। মাসিক বেতন ২০ হাজার টাকা।\nনিরাপত্তা প্রহরী : অষ্টম শ্রেণী পাশ। উচ্চতা সর্বনিম্ন ৫ ফুট ৬ ইঞ্চি। নিরাপত্তা প্রহরী হিসেবে ১ বছর কাজের অভিজ্ঞতা। আনসার ও গ্রাম প্রতিরক্ষা প্রশিক্ষণ প্রাপ্তদের অগ্রাধিকার। মাসিক বেতন ১২ হাজার টাকা।\nউল্লিখিত সকল পদের কর্মস্থল হবে মহুনা রংপুর, প্রভিডেন্ট ফান্ড ও গ্র্যাচুয়িটি সুবিধা প্রদান করা হবে\nনিয়মিত চাকরির খবর পেতে আমাদের ফেসবুক পেজ এ জয়েন হতে পারেন\nCategories বেসরকারি চাকরি Tags akij biri factori niog 2021, akij group job, আকিজ গ্রুপে নিয়োগ, আকিজ গ্রুপে নিয়োগ ২০২১, আকিজ গ্রুপে নিয়োগ বিজ্ঞপ্তি ২০২১, আকিজ বিড়ি জব সার্কুলার ২০২১, আকিজ বিড়ি ফ্যাক্টরিতে নিয়োগ ২০২১, আকিজ বিড়ি ফ্যাক্টরী নিয়োগ, আকিজ বিড়ি ফ্যাক্টরী লিমিটেড নিয়োগ বিজ্ঞপ্তি ২০২১ Post navigation\n20 thoughts on “আকিজ বিড়ি ফ্যাক্টরি লিমিটেড নিয়োগ বিজ্ঞপ্তি ২০২২”\nআমি ড্রাইভার আমার জন্য কি সুযোগ আছে বলেন?\nHSC PAS VAI AMI\nস‍্যার আমি চাকরি করতে ইচ্চুক আমি আনসার সদস‍্যা অনেক বছর কাজের সার্টফিকেট আছে\nbhai ami age apply korecilam shed suparvojaratikecilam traning o koreci3din but paribarik somossar karone join korte pari nai , kintu abar apply korbo but apply submit nicce na keno bhai. janale khusi hobo.\nএখনো কি সময় আছে করার\nabedon kore exam den, hobe\nআমি HSC পাশ,আমার বয়স ২৩ বছর,, তাহলে আমি কি আবেদন করতে পারবো না কোন সেক্টরে?\nShed Supervisor স্যার এপ্লাই করবো কিভাবে\nMd kamrul islam\nআবেদন করার পরে কিভাবে ডাকে অনেকবার তো আবেদন করছি কিন্ত কোন বার তো পরিক্ষার জন্য ডাকলো না যদি একটু বিস্তারিত জানালে অনেক উপকার হবে\nপাওয়ার ডিপ্লোমায় রংপুর আকিজে কি জব পাওয়া যাবে,, নিয়োগ আছে\nআমি এইচএসসি পাস শীট লেখক পদে কি আমাকে সুযোগ দেওয়া জাবে?? আমি চাকরিটা করতে ইচ্ছুক\nআবেদন করলে তো যোগাযোগ করে না।নিজে দের আপনজন কে নিয়ে নেয়😌😌😌\nভাইয়া আমার বয়স 21 বছর6মাস আমি কোন প্রকার সুযোগ পাবো\n01880394259 আমার নাম্বার\nMd, Yeamin Hossain\nস্যার আমার 01905963135\nAmi HSC pas\nAmr jonno ki vlo kno post hobe


FIFA U17 World Cup 2017: মেসি-রোনাল্দোর সঙ্গে ফেডেরার-নাদালের মিল পাচ্ছেন বাস্তেন - Marco van Basten compares messi-ronaldo with federar-nadal | Eisamay\nMarco van Basten compares messi-ronaldo with federar-nadal\nমেসি-রোনাল্দোর সঙ্গে ফেডেরার-নাদালের মিল পাচ্ছেন বাস্তেন\nEiSamay.Com | Updated: 27 Oct 2017, 11:29:00 AM\nরাফায়েল নাদাল আর রজার ফেডেরারের নাম মার্কো ফান বাস্তেনের মুখে! রজার-রাফার উদাহরণ মেসি-রোনাল্দো প্রসঙ্গে৷\nএই সময়: রাফায়েল নাদাল আর রজার ফেডেরারের নাম মার্কো ফান বাস্তেনের মুখে! না তিনি টেনিস ভক্ত নন৷ রজার-রাফার উদাহরণ মেসি-রোনাল্দো প্রসঙ্গে৷\nবৃহস্পতিবার বিকেলে শহরে পেঁৗছলেন কিংবদন্তি ডাচ ফুটবলারবাস্তেন৷ যিনি এখন ফিফার টেকনিক্যাল কমিটির ডিরেক্টর৷ আজ ফিফার কাউন্সিল মিটিংয়েও হাজির থাকবেন তিনি৷ তার আগে প্রচার মাধ্যমকে বলেন, 'মেসি আর রোনাল্দো অনেকটা ফেডেরার আর নাদালের মতো৷ টেনিস ওই দু'জন তারকার জন্য ভীষণ ভাবে রঙিন৷ ফুটবলকেও ঠিকই একই ভাবে আরও বেশি করে মেলে ধরেছে মেসি আর রোনাল্দো৷ দু'জন যেন দু'জনকে ছাপিয়ে যাচ্ছে৷'\nকেরিয়ার জুড়ে প্রচুর সাফল্য৷ দেশের হয়ে ১৯৮৮ সালের ইউরো কাপ চ্যাম্পিয়ন৷ ডাচ ফরোয়ার্ড রাশিয়ার বিরুদ্ধে ফাইনালে করেছিলেন জোড়া গোল৷ আয়াক্স ও এসি মিলানের হয়ে চুটিয়ে খেলেছেন দীর্ঘ দিন৷ প্রচুর গোলও করেছেন৷ পেলের তৈরি ফিফার সেরা ১০০ ফুটবলারের তালিকায় রয়েছেন বাস্তেন৷\nযুব বিশ্বকাপের সেমিফাইনাল দেখার জন্য আগেই মুম্বই পৌঁছে গিয়েছিলেন৷ স্পেন-মালি ম্যাচ দেখেছেন গ্যালারিতে৷ তার আগে চোখ রেখেছিলেন ইংল্যান্ড-ব্রাজিলে৷ বলেছেন, 'দুটো সেমিফাইনালই দেখেছি৷ ভালো খেলেছে টিমগুলো৷'\nআর ভারত? ধীরাজদের ম্যাচও দেখেছেন বাস্তেন৷ বলেছেন, 'বিশ্বকাপে ভারতের খেলাও দেখেছি৷ কলম্বিয়া ম্যাচটা টিভিতে দেখেছি৷ আমার কিন্ত্ত খারাপ লাগেনি৷ ভারতীয় ছেলেরা সাধ্য মতো লড়াই করেছে৷ আশা করি ভারতীয় ফুটবল আরও এগিয়ে যাবে৷'\nযুব বিশ্বকাপে ইংল্যান্ড-স্পেনের ফুটবলারদের কোন দিন মুগ্ধ করেছে বাস্তেনকে? রিয়ান ব্রিউস্টারদের পেশাদারিত্ব৷ বাস্তেন বলেও দিয়েছেন, 'এই বয়সের ছেলেরা এতটা পেশাদার, না দেখলে বিশ্বাস হত না৷ বিশ্বাস করুন, আমি যখন ওই বয়সে খেলতাম, এতটা পেশাদার ছিলাম না৷'\nনেদারল্যান্ডস আগামী বছর রাশিয়া বিশ্বকাপে নেই৷ বাস্তেনের মন খারাপ হওয়াই স্বাভাবিক৷ বাস্তেন বলেছেন, 'যুব ফুটবলের উন্নয়ন হচ্ছিল না৷ আবার নতুন করে শুরু হয়েছে৷ ডাচ ফুটবল ঘুরে দাঁড়াবে৷'\nনায়ক বেঞ্চে, খলনায়ক হিরো পরের খবর\nMarco van Basten Kolkata holland Football FIFA U17 World Cup 2017\nWeb Title : Marco van Basten compares messi-ronaldo with federar-nadal


আপনার বিকল্প সীমিত হতে পারে, কিন্তু আপনি কিছু চেষ্টা চেষ্টা করতে পারেন আছে\nসম্ভবত একটি নতুন সেমিস্টারে উদ্দীপনাকে মেরে ফেলার সর্বোত্তম উপায় হচ্ছে বুঝতে হবে যে আপনার একজন অধ্যাপক আপনি যা আশা করেন তা যথেষ্ট নয়। বস্তুত, তিনি সর্বদাই খারাপ হতে পারে। অনেক অন্যান্য জিনিস পরিচালনা করার সাথে সাথে - একটি ক্লাস পাস করার কথা নয়! - আপনি খারাপ কলেজ অধ্যাপক আছে যখন কি করতে হবে বুদ্ধিমান কখনও কখনও অপ্রতিরোধ্য বলে মনে হতে পারে।\nসৌভাগ্যক্রমে, আপনি প্রফেসর সঙ্গে সম্পূর্ণভাবে আটকে থাকলেও কীভাবে কীভাবে তিনি-দ্য-দ্য-দ্য-এ-চাক আছেন, আপনার কাছে এখনও পরিস্থিতি সম্পর্কে কাজ করার জন্য কিছু বিকল্প আছে।\nক্লাস স্যুইচ করুন\nআপনি এখনও ক্লাস স্যুইচ করার সময় আছে কিনা দেখুন। আপনি যদি যথেষ্ট পরিমাণে আপনার পরিস্থিতির উপলব্ধি করেন, তাহলে আপনার অন্য ক্লাসে স্যুইচ করার সময় থাকতে পারে অথবা পরবর্তী ক্লাসে (যদি কোনও ভিন্ন প্রফেসর এটি গ্রহণ করেন) তখন পর্যন্ত এই বর্গটি মুলতবি করতে পারেন। ক্যাম্পাস রেজিস্ট্রারের অফিসের সাথে যোগ / ড্রপের সময়সীমা সম্পর্কে এবং অন্য কোন ক্লাস খোলা থাকতে পারে কিনা তা পরীক্ষা করুন।\nআপনি যদি অধ্যাপককে সুইচ করতে না পারেন, তবে আপনি যদি অন্য বক্তৃতা বিভাগে বসতে পারেন তবে দেখুন। যদিও এটি শুধুমাত্র বড় বক্তৃতা ক্লাসের জন্য কাজ করে, তবে আপনি যতক্ষণ পর্যন্ত আপনার নির্দিষ্ট আলোচনা বিভাগ / সেমিনারে যান, ততক্ষণ পর্যন্ত আপনি একজন ভিন্ন প্রফেসরের বক্তৃতাগুলি যোগ করতে সক্ষম হতে পারেন। অধ্যাপক ড। মুহাম্মদ ইউনূসের অধ্যাপক ড। অন্য কেউ এর বক্তৃতা বা শিক্ষণ শৈলী আপনার নিজের সাথে ভাল মেলে যদি দেখুন।\nঅন্যান্য ছাত্র থেকে সাহায্য পান সম্ভাবনা আপনি আপনার অধ্যাপক সঙ্গে সংগ্রামে একা না। অন্যান্য ছাত্রদের সঙ্গে চেক করুন এবং দেখুন কিভাবে আপনি একে অপরকে সাহায্য করতে পারেন: ক্লাসের পরে মিটিং? অধ্যয়ন গ্রুপ? ভাগ নোট? প্রতিটি অন্যান্য কাগজপত্র বা ল্যাব ড্রাফট পড়তে সাহায্য?\nএকটি গৃহশিক্ষক পান খারাপ প্রফেসর প্রায়ই খারাপ গ্রেড হতে পারে। যদি আপনি নিজেকে সংযমী মনে করেন, তাহলে যত তাড়াতাড়ি সম্ভব একটি গৃহশিক্ষক পাবেন। এবং এটি সম্পর্কে লাজুক না, হয় - আপনি কি এখন আরও সাহায্যের জন্য জিজ্ঞাসাবাদ বোধ করবেন না বা সম্ভবত ব্যর্থ হবে (এবং ক্লাস পুনরায় গ্রহণ করার পরে) পরে আবার? একটি টিউটরিং সেন্টার, আপনার বাসভবন হল কর্মচারী, অথবা কোনও উচ্চ শ্রেণীর শিক্ষার্থীদের সাথে পরীক্ষা করে দেখুন যে যত তাড়াতাড়ি সম্ভব একটি টিউটর কিভাবে খুঁজে পাওয়া যায়।\nমনে রাখবেন যে আপনি ক্লাস ড্রপ করার বিকল্প আছে - নির্দিষ্ট সময়সীমা দ্বারা। কখনও কখনও, আপনি কোন ব্যাপার কি, আপনি এটি একটি খারাপ অধ্যাপক সঙ্গে কাজ করতে পারবেন না। যদি আপনি ক্লাসটি ড্রপ করার প্রয়োজন হয়, তবে যথাযথ সময়সীমা দ্বারা তা নিশ্চিত করুন। আপনার শেষ জিনিস খারাপ অভিজ্ঞতা উপরে আপনার প্রতিলিপি একটি খারাপ গ্রেড হয়।\nযদি কিছু গুরুতর কাজ করা হয়, কারো সাথে কথা বলুন খারাপ প্রফেসররা ভাল পড়াশোনা করেন না, এবং তারপর দুর্ভাগ্যবশত খারাপ প্রফেসর যারা শ্রেণীকক্ষের আক্রমণাত্মক বিষয় বলে বা যারা বিভিন্ন ধরনের ছাত্রদের ভিন্নভাবে আচরণ করে। আপনি যদি মনে করেন যে এটি চালু হচ্ছে, তবে যত তাড়াতাড়ি সম্ভব কারো সাথে কথা বলুন। আপনার উপদেষ্টা, আপনার আরএ, অন্যান্য অনুষদ সদস্য, বিভাগের চেয়ার, অথবা এমনকি ডীন বা প্রভাষে কাউকে মনোযোগ দেওয়ার জন্য পরিস্থিতিটি বের করুন।\nআপনার দৃষ্টিভঙ্গি পরিবর্তন করুন\nপরিস্থিতিটি আপনার নিজের পদ্ধতিতে পরিবর্তন করতে পারেন তা দেখার জন্য একটু সময় নিন। আপনি কি একজন অধ্যাপককে আটকে রেখেছেন যিনি আপনি সবসময় মতানৈক্য করেন? আপনার পরবর্তী নিয়োগ জন্য একটি ভাল-গবেষণামূলক যুক্তি কাগজ মধ্যে যারা ক্লাসে বিতর্কগুলি চালু করুন। আপনি কি মনে করেন আপনার অধ্যাপক কোন ধারণা নেই যে তিনি কি বিষয়ে কথা বলছেন? একটি অদ্ভুত গবেষণাগার রিপোর্ট বা গবেষণা কাগজ বাঁক দ্বারা উপাদান আপনার প্রভুত্ব দেখান।\nআপনি কি করতে পারেন তা পরিমাপ করা, খারাপ কোন ব্যাপার না খারাপ অধ্যাপক সঙ্গে আচরণ করার ক্ষেত্রে অন্তত আপনি আপনার পরিস্থিতির কিছু নিয়ন্ত্রণ আছে মনে একটি দুর্দান্ত উপায়!\nশৃঙ্খলা রক্ষার জন্য কারণ বোঝা\nইউরোপে দর্শনীয় স্থান - বিখ্যাত ক্লাসিক্যাল রচয়িতা


ইন্সটাফরেক্স অফিস, অপশন ট্রেড\nসেপ্টেম্বর 21, 2016 বাইনারি অপশন কি লেখক তুহিন চক্রবর্তী 99618 দর্শকরা\nসংগঠন এবং অভ্যন্তরীণ নিয়ন্ত্রণ বাস্তবায়নে, উভয় আর্থিক এবং nonmonetary গেজ ব্যবহার করা হয়। প্রাকৃতিক সূচক (টুকরা, মিটার, টন, লিটার, ইত্যাদি) সফলভাবে প্রয়োগ করা হয় - এন্টারপ্রাইজের শিল্প খাতের উপর নির্ভর করে। কাজের সময় পরিমাপ করার জন্য ঘন্টা, মেশিন ঘন্টা ইত্যাদি হিসাবে এই সূচক ব্যবহার করা হয়। তোমার অ্যাকাউন্টের ইতিহাস আপনার সব বন্ধ অবস্থার দেখায়। আপনি ফলাফল লাভ / ক্ষতি, ইন্সটাফরেক্স অফিস ক্রেডিট, আমানত এবং প্রত্যাহার পরিমাণ দেখতে পারেন।\nবেতনসীমা :প্রথম ৬ মাস ১৫,০০০ টাকা এবং পরবর্তী ৬ মাস ২০,০০০ টাকা। আপেক্ষিক ক্ষমতা সূচক সাধারণত উপরে সমাজের সারাংশ 70 এবং নিচের তলা 30. এটি সাধারণত অন্তর্নিহিত মূল্য চার্ট আগে এই সমাজের সারাংশ এবং bottoms ফর্ম।\nকার্যকর মধ্যে সহজতম পৃষ্ঠ নিষ্কাশন হয়। তার বাস্তবায়নের জন্য, লন অধীনে চক্রান্ত স্তরের হয় যাতে এটি পছন্দসই পানি প্রবাহ প্রবাহের ইন্সটাফরেক্স অফিস দিকে একটু ঝোঁক। নিশ্চিত করতে কাজ ওয়াই ফাই সেতুটি 13-15 কিলোমিটার দূরত্বে 1২-18 হাজার রুবেল খরচ করে সমস্ত উপকরণ গ্রহণ করবে। তুলনা করার জন্য, বেতার সংযোগস্থানীয় সরবরাহকারীদের দ্বারা প্রস্তাবিত, অনেক খরচ হবে এবং মানের খারাপ হতে হবে। সংরক্ষণ করুন কাজ করবে না।\nঅসুবিধেও - মানিব্যাগ বিটকয়েন একটি হাই রেজোলিউশনের ডাটাবেস, ক্রমাগত ইন্টারনেটের মাধ্যমে আপডেট করা উচিত যা। এই লেখার সময়ে, বেস বিটকয়েন কোর পার্স 122 গিগাবাইট ঝুলিতে।\nসর্বাধিক নতুন উদ্যোক্তাদের বিশ্বাস করি যে অনাবিষ্কৃত, প্রমাণিত, অন্য কথায়, একটি ব্যস্ত কুলুঙ্গি - গত শতাব্দীর, এবং এটা কিছু মৌলিকভাবে নতুন জন্য সংগ্রাম করা প্রয়োজন। লক্ষ্য শ্রোতা নতুন সুবিধা থেকে একটি আকর্ষণীয় শক মধ্যে, আপনার পণ্য খুব জনপ্রিয়, টাকা আপনার পকেট মধ্যে প্রবাহিত হয়। এই বিভ্রান্তি ছেড়ে এবং একটি সম্ভাব্য ক্লায়েন্টের চোখ মাধ্যমে পরিস্থিতি তাকান।\nজব্বার বলেন, শিশুরা বড়দের তুলনায় দ্রুত প্রযুক্তির যে কোন বিষয় শিখতে পারে। তাই শিশুদের প্রযুক্তি সম্পর্কে আগেই জানানো উচিত। এতে উন্নত বিশ্বের শিশুদের মতই আমাদের দেশের শিশুরা প্রযুক্তির জ্ঞান পাবে। তারাই আগামীতে দেশকে প্রযুক্তি মাধ্যমে এগিয়ে নিয়ে যাবে। তাই তারা যেন প্রথম শ্রেণী থেকে প্রোগ্রামিং শিখতে পারে সেই লক্ষ্য কাজ করছে সরকার। শিগগিরই প্রথম শ্রেণীর পাঠ্যবইয়ে প্রোগ্রামিং ভাষা যুক্ত করা হবে। ‘হ্যাঃ হ্যাঃ, কাগজে আবার লিকেচে মুখ্যমন্ত্রী বলেচেন, মালিকরা চটশিল্পে জঙ্গলের রাজত্ব কায়েম করেচে ।’ কাংগাল চামারকে পাঁচ ঘণ্টা আগে ফুসলিয়ে ধরে আনার পর এই প্রথম কথা বললেন ডাকবাবু বিপিন নামহাটা ।\nবারমুডা ট্রায়াঙ্গলের মতো আরেকটি আগ্রহ-উদ্দীপক কাহিনী হচ্ছে- ফ্লাইং ইন্সটাফরেক্স অফিস সসারের আগমন। অনেকে মনে করেন, এ এলাকাটি উন্নত গ্রহের প্রাণীদের পৃথিবীতে অবতরণ স্থান। এ ধারণার কারণ হিসেবে তারা কিছু নাবিকের কথা বলে থাকেন যারা নাকি এ এলাকায় মাঝে মাঝে উড়ন্ত সসারের আনাগোনা দেখতে পান। তবে এটি এখনো নিছক কল্পনা হিসেবেই চিহ্নিত। এর কোনো সত্যতা এখনো পাওয়া যায়নি। উল্লেখ্য, হযরত শাহজালালের (রহ.) জন্মের আগেই তার পিতা মারা যান এবং জন্মের কয়েক মাসের মাথায় তার মাতাও মারা যান। জন্মভূমিতে যাবার লক্ষ্যে ১২ জন সাথী নিয়ে ইয়েমেনের দিকে রওনা হন তিনি। সে সময় ইয়েমেনের বাদশাহ ছিলেন সুলতান ওমর আশরাফ।ততদিনে হযরত শাহজালাল (রহ.) -এর জ্ঞান-গরিমা, আধ্যাত্মিকতা ও অলৌকিকতার খবর সারা বিশ্ব বিদিত। ইয়েমেনের বাদশাহও তার ব্যাপারে শুনেছিলেন।\nSerpyanka ইনস্টল করা হচ্ছে। এই অংশটি শুষ্কওয়ালের বাইরের বা ভিতরের দিকে স্থির করা হয়েছে এবং যৌগিক উপাদানটির সঠিক রূপ বজায় রাখতে আপনাকে অনুমতি দেয়। বাহ্যিক প্লাস্টারবোর্ড জোয়েন্টগুলি শক্তিশালী করার সময়, পূর্বে প্রয়োগ করা সমাধানটিতে চাপানো ছিদ্রযুক্ত ধাতু অংশগুলি ব্যবহার করার পরামর্শ দেওয়া হয়। গত সপ্তাহে, মূল্য ঊর্ধ্ব বোলিঙ্গার ব্যান্ডের উপরে ছিল এবং সপ্তাহের শেষের দিকে তা বাড়ানো হয়েছিল। অস্থিরতা এবং মূল্যের কর্ম ফিরে এসেছে, এবং বলিঙ্গারের ব্যাণ্ডগুলি মূল্য বাড়িয়ে চলেছে হিসাবে প্রসারিত হচ্ছে। আগ্রহজনকভাবে যথেষ্ট পরিমাণে তারা গত সপ্তাহে যথেষ্ট প্রশস্ত হয়েছে যদিও মূল্য একটি সংকীর্ণ পরিসরে ট্রেড করা হয়েছে। এখানে বা খুব কম দামের উষ্ণতম পরিমাণে সেট আপ করার জন্য একটি বড় পদক্ষেপ আশা করা মূল্য এখন মাঝখানে ব্যান্ড উপর বসা হয়, এবং এটি নীচের দাম পড়ে যদি অনুসরণ করতে পারে। দাম মিডিয়াল ব্যান্ড উপরে থাকা প্রয়োজন।\n“নৈরাজ্য যেখানে সর্বগ্রাসী, নৈতিকতা সেখানে ইন্সটাফরেক্স অফিস পরাজিত সৈনিক..” 1.1। অঞ্চল । আপনি সারা বিশ্বের পরিসংখ্যান তাকান করতে পারেন, সেইসাথে একটি দেশ বা শহর পর্যায়ে অনুরোধ জনপ্রিয়তা খুঁজে পাবেন।\nবিনিয়োগ পণ্য: একটি আমানত • FDIC এর বীমা নেই • কোন ব্যাংক গ্যারান্টি • মান হারাতে পারেন কোনো যুক্তরাষ্ট্রীয় সরকার সংস্থা • দ্বারা বীমা করা অটোফরম্যাট ব্যবহার করার জন্য, আপনাকে নিম্নলিখিত পদক্ষেপগুলি অবশ্যই সম্পাদন করতে হবে।


সংক্রমণ রোধে সতর্ক থাকার আহ্বান প্রধানমন্ত্রীর\nকভিড-১৯ সংক্রমণ রোধে দেশবাসীকে সতর্ক থাকার আহ্বান জানিয়েছেন প্রধানমন্ত্রী শেখ হাসিনা। এ সংকটে সবকিছু নিয়ে সরকার জনগণের পাশে আছে বলেও জানান তিনি। গতকাল বিকালে গণভবনে এক অনির্ধারিত অনুষ্ঠানে করোনার সংকট মোকাবেলায় সরকারকে সহায়তা করতে সশস্ত্র বাহিনীসহ সরকারি কর্মকর্তা-কর্মচারীদের একদিনের সমপরিমাণ বেতনের অর্থ প্রধানমন্ত্রীর হাতে তুলে দেয়া হয়। এ সময় দেশের খ্যাতনামা কয়েকটি ব্যবসায়ী গ্রুপের পক্ষ থেকেও প্রধানমন্ত্রীর ত্রাণ তহবিলে করোনা সংকট মোকাবেলায় অর্থসহায়তা দেয়া হয়।\nএ সময় প্রধানমন্ত্রী দেশবাসীকে ধৈর্যের সঙ্গে এ সংকট মোকাবেলা করার আহ্বান জানিয়ে বলেন, বিভিন্ন দেশ বাংলাদেশের কাছ থেকে করোনা সংকট মোকাবেলায় সহযোগিতা চায়। আমরা সেটা করব।\nঅতীতের বিভিন্ন মহামারীর কথা উল্লেখ করেন প্রধানমন্ত্রী বলেন, শত বছরে এমন একটা মহামারী পৃথিবীতে আসে। অতীতে যেহেতু প্রযুক্তির ব্যবহার এত ছিল না, কাজেই কোন দেশে, কোন অঞ্চলে, কোথায় কী ধরনের ঘটনা ঘটেছে, তা জানার সুযোগ ছিল না। বর্তমানে বিশ্বটা গ্লোবাল ভিলেজ হয়ে গেছে, কোথাও একটা ঘটনা ঘটলে আমরা গণমাধ্যমের কারণে সব ঘটনাই জানতে পারি।\nতিনি বলেন, চীনের উহানে যখনই এ ঘটনা ঘটেছিল তখনই আমরা সেখান থেকে আমাদের শিক্ষার্থীদের ফিরিয়ে এনেছি। তাদের কোয়ারেন্টিনে রাখা হয়েছিল। আমরা শুধু তাদের কোয়ারেন্টিনে রেখেই ক্ষান্ত হইনি, সঙ্গে সঙ্গে সমগ্র বাংলাদেশের মানুষকেও সচেতন করা হয়েছে। এটা প্রতিরোধে কী কী ব্যবস্থা নেয়া যায়, তা একটার পর একটা নিয়ে নিয়েছি। বিশেষ করে আমরা দেশের মানুষকে সচেতন রাখতে চেষ্টা করছি। পাশাপাশি আমাদের উৎপাদন যাতে ব্যাহত না হয়, মানুষ যাতে আর্থিকভাবে কষ্টে না পড়ে, সে দিকটায়ও সচেতন থেকেছি। প্রতিটি পদক্ষেপ অন্তত পরিকল্পিতভাবে যখন যেটা প্রয়োজন হয়েছে সেটাই নিয়েছি। বলতে গেলে জানুয়ারি থেকেই আমাদের পদক্ষেপগুলো চলছে।\nপ্রধানমন্ত্রী বলেন, একটা পর্যায় যখন এল তখন আমরা সবাইকে ছুটি দিয়েছি। কিন্তু ছুটি মানে এই নয়, সবাই কাজ ছেড়ে ঘরে বসে থাকবে। যারা কাজ করতে পারবে, ঘরে বসেই কাজ করবে। কিন্তু মানুষের সঙ্গে দূরত্ব বজায় রাখতে হবে। কারণ এটা মানুষ থেকে মানুষে ছড়ায়।\nশেখ হাসিনা বলেন, সারা বাংলাদেশে কিছু বিদেশী চলে আসছিল। প্রবাসীরা আসার ফলে এ ধরনের লক্ষণ দেখা দিল। কোন কোন জায়গায় দেখা দিল, তা আমরা সঙ্গে সঙ্গে খোঁজ নিয়েছি। এর বিস্তার ঠেকাতে আমরা সঙ্গে সঙ্গে যথাযথ ব্যবস্থা নিতে সক্ষম হয়েছি এবং সেটা অব্যাহত রাখছি। সবাইকে বলব ঘর থেকে বের হয়ে ঘুরে বেড়াবেন, এটা তো হয় না।\nপ্রধানমন্ত্রীর ত্রাণ তহবিলে বিভিন্ন সরকারি সংস্থা ও বেসরকারি শিল্পপ্রতিষ্ঠানের দেয়া অনুদান সরাসরি গ্রহণ করতে না পারায় দুঃখ প্রকাশ করে প্রধানমন্ত্রী বলেন, আমি ভিডিও কনফারেন্সে আছি। আমার পক্ষ থেকে প্রিন্সিপাল সেক্রেটারি তা গ্রহণ করছেন। এটা আমার কাছে খারাপও লাগছে। কারণ আপনাদের সঙ্গে মুখোমুখি দেখা করতে পারলাম না। এটার আরেকটা কারণ হচ্ছে আমি নিজেই যদি না মানি, তাহলে অন্যকে মানতে বলব কীভাবে? কারণ যেহেতু সবাইকে বলছি দূরত্ব বজায় রাখতে, ঘরে থাকতে।\nসরকারপ্রধান বলেন, আমরা এ সময়টাও পার করতে পারব। আমাদের শিল্প-কারখানার মালিক-শ্রমিকরা বসে সিদ্ধান্ত নিয়েছেন যেখানে চালাতে পারবেন। কিন্তু সেখানে সুরক্ষামূলক ব্যবস্থা নিতে হবে। অর্থাৎ যারা কাজ করবেন, তাদের সুরক্ষিত রেখেই চালাতে হবে।\nশেখ হাসিনা বলেন, সবার কাছে আহ্বান, আপনারা মহান আল্লাহর কাছে দোয়া করেন। সৃষ্টিকর্তাই পারে। কারণ আমরা দেখি যে শতবছর পর এ ধরনের মহামারী আসে কেন? কাজেই নিজেরা সুরক্ষিত থাকা, আশপাশে যারা আছেন তাদের সুরক্ষিত রাখা। সেই সঙ্গে মানুষের ক্ষতি যত কম হয়, ক্ষতি যেন একেবারেই না হয়, সেটার জন্য ব্যবস্থা নেয়া। তা আমাদের নিতে হবে।\nতিনি বলেন, কষ্টে থাকে খেটে খাওয়া মানুষ, দিনমজুর, সাধারণ নিম্নবিত্ত। অনেকই আছেন যাদের অবস্থা এমন না যে তারা অনেক কিছু জমিয়ে রাখতে পারবেন, দিনের পর দিন চলতে পারবেন। কর্মসংস্থান থাকার ফলে তাতে খেয়ে-পরে চলতে পারলেও বর্তমানে এ অবস্থা চলার ফলে তারা সত্যিই খুব কষ্টে আছেন। এরই মধ্যে ত্রাণ মন্ত্রণালয়ের মাধ্যমে খাদ্যশস্য আমরা জেলা প্রশাসকের কাছে পাঠিয়ে দিয়েছি। তা পর্যায়ক্রমে দেয়া হবে। পাশাপাশি ভিজিএফসহ যেসব আর্থিক সহায়তা আমরা দিয়ে থাকি তা অব্যাহত থাকবে।\nপ্রধানমন্ত্রী বলেন, আমাদের সড়ক ও নৌপরিবহন যেহেতু বন্ধ, তাই তাদের শ্রমিকরা কাজ পাচ্ছেন না। তারা ঘরে বসা। খাবার কিনে মজুদ করার মতো অবস্থা তাদের নেই। এ শ্রেণীর মানুষের কথাও আমাদের চিন্তা করতে হবে। তাদের তালিকা করে আমাদের খাদ্যশস্য যা যা প্রয়োজন তা পৌঁছে দিতে হবে।\nনভেল করোনাভাইরাসে আক্রান্তদের চিকিৎসার জন্য ডাক্তার ও নার্সদেরও সুরক্ষিত করা দরকার। সে বিষয়ে আমাদের দৃষ্টি দিতে হবে। এরই মধ্যে আমরা সরকারিভাবে কাজ করছি। আবার কিছু বেসরকারি প্রতিষ্ঠানও সহযোগিতা করছে, প্রয়োজনীয় জিনিসপত্র দিচ্ছে। হাসপাতালের সংশ্লিষ্ট সবাইকে প্রয়োজনীয় সুরক্ষার পোশাক দিতে হবে।\nসরকারি যেসব প্রতিষ্ঠান তাদের একদিনের বেতন প্রদান করেছে, তাদেরও পাশাপাশি এগিয়ে আসা বিত্তবানদের ধন্যবাদ দেন প্রধানমন্ত্রী। তিনি বলেন, আমরা বিজয়ী জাতি। যেকোনো দুর্যোগ মোকাবেলা করার মতো সাহস ও শক্তি আমাদের আছে, আমি বিশ্বাস করি। এ অবস্থা মোকাবেলা করার জন্য সবাইকে প্রস্তুত হতে হবে। যাতে দেশের জনগণকে আমরা সুরক্ষিত করতে পারি। বাঙালি কখনো হারেনি। আমরা হারব না। এ আত্মবিশ্বাস সবাইকে নিয়ে চলতে হবে। শুধু নিজেকে একটু সুরক্ষিত রাখতে হবে, আর অন্যকেও সুরক্ষিত রাখতে হবে।\nশেখ হাসিনা বলেন, আমাদের কৃষকদের ফসল ফলাতে হবে। পাশাপাশি অনেকেই গ্রামে চলে গেছে, তাদের যার যেখানে যতটুকু জমি আছি, এতটুকু জমিও যাতে অনাবাদি না থাকে। যে যা পারেন ফসল ফলাবেন। কারণ বিশ্বব্যাপী যে অবস্থা সৃষ্টি হয়েছে, তাতে ব্যাপকভাবে খাদ্যের অভাব দেখা দিতে পারে। আমাদের সুবিধা হলো, বাংলাদেশের মাটি উর্বর, মানুষ কর্মঠ। মাটি ও মানুষ মিলে যদি পরিশ্রম করতে পারি, তাহলে আমরা নিজেদের খাদ্যের পাশাপাশি অন্যকেও সহযোগিতা করতে পারব।\nপ্রধানমন্ত্রী বলেন, ওষুধ কোম্পানিগুলো আমরা খোলা রাখার ব্যবস্থা করেছি। যাতে ওষুধ উৎপাদনটা থাকে। পাশাপাশি পিপিই যা দরকার তা উৎপাদন শুরু হয়েছে। আরো উৎপাদন করা দরকার। অনেক দেশ আমাদের কাছে সহযোগিতা চাইছে। আমরা সেই সহযোগিতা করতে প্রস্তুত। আমাদের কাছ থেকে যারা সহযোগিতা চেয়েছে, তাদেরও সহযোগিতা করতে পারব। তার সক্ষমতা আমাদের আছে। মানবিক কারণেই আমরা করব।


এক লাফে রোনালদো কতটা লাফিয়ে উঠতে পারেন, জানেন কি? | NTV Online\n২৮ ডিসেম্বর, ২০১৯, ১৭:০৫\nআপডেট: ২৮ ডিসেম্বর, ২০১৯, ১৭:১০\nএক লাফে রোনালদো কতটা লাফিয়ে উঠতে পারেন, জানেন কি?\nমাটি থেকে শূন্যে লাফিয়ে হেডে নিঁখুত ভাবে গোল করা। বিষয়টাকে প্রায় শিল্পের পর্যায় নিয়ে গেছেন ক্রিস্টিয়ানো রোনালদো। পর্তুগিজ অধিনায়কের সঙ্গে বিশ্বের অনান্য খেলোয়াড়ের ফুটবল দক্ষতার তুলনা চলেই আসছে। কিন্তু একটা বিষয়ে তিনি সত্যিই সবচেয়ে এগিয়ে, অতিমানবিক লাফের কথা বললে শুধুই নাম আসবে রোনলাদোর।\nগত ১৭ বছরে রোনালদো তাক লাগিয়ে দিয়েছেন ফুটবল বিশ্বকে। কখনো ক্লাবের হয়ে, কখনো দেশের হয়ে। অনেকেই হতবাক হয়েছে সিআর সেভেনের এই ক্ষমতায়।\nআগামী মাসেই অস্ট্রেলিয়ান ওপেন। গতবারের চ্যাম্পিয়ন ও বিশ্বের দুই নম্বর টেনিস তারকা নোভাক জকোভিচ নামছেন বছরের প্রথম গ্র্যান্ড স্লাম ইভেন্টে। এই আসরে নামার আগে রোনালদোর কাছ থেকে তিনি শিখে নেওয়ার চেষ্টা করলেন কীভাবে এই অস্বাভাবিক লাফ দেওয়া যেতে পারে।\nসম্প্রতি রোনালদো টুইটারে একটি ভিডিও শেয়ার করেছেন, সেখানে দেখা যাচ্ছে একটি জিমের মধ্যে তাঁর কাছ থেকে সার্বিয়ান টেনিস তারকা লাফানোর কৌশল রপ্ত করার চেষ্টা করছেন। সেখানে রোনালদো লিখেছেন, ‘কীভাবে লাফাতে হয় সেটাই শেখাচ্ছি জকোভিচকে। আমার বন্ধুর সঙ্গে দেখা হয়ে আর ট্রেনিং সেরে খুব ভালো লাগল।’\nরোনালদোর এই ভিডিও জকোভিচ শেয়ার করেছেন নিজের টুইটার পেজে। সেখানে তিনি লিখেছেন, ‘ধন্যবাদ বন্ধু। তোমার কাছ থেকে শিখতে পেরে আমি সম্মানিত।’\nসম্প্রতি ইতালিয়ান লিগে রোনালদোর এই অতিমানবিক লাফ দেখেছে দর্শকরা। সাম্পদোরিয়াকে ২-১ গোলে হারানোর দিনে জুভেন্টাসের হয়ে এ রকম লাফিয়ে গোল করেছেন রোনালদো। যা নিয়ে সামাজিক যোগাযোগমাধ্যমে অনেক আলোচনা হয়েছিল।\nএই গোলের পর জানা গিয়েছিল যে, রোনালদো মাটি থেকে ২.৫৬ মিটার (৮ ফুট ৪ ইঞ্চি) লাফিয়েছিলেন। জুভেন্টাসে যোগ দেওয়ার পর থেকে এটিই ছিল তাঁর ১১ নম্বর হেডে গোল।


Kalank: ফিরে এল ৯০-এর দশক! বড়পর্দায় জুটি বাঁধতে চলেছেন মাধুরী-সঞ্জয় - madhuri dixit to work with sanjay dutt in kalank stars alia bhatt, varun dhawan too | Eisamay\nmadhuri dixit to work with sanjay dutt in kalank stars alia bhatt, varun dhawan too\nফিরে এল ৯০-এর দশক! বড়পর্দায় জুটি বাঁধতে চলেছেন মাধুরী-সঞ্জয়\nEiSamay.Com | Updated: 18 Apr 2018, 12:14:00 PM\nঅপেক্ষা আর মাত্র এক বছরের। বড় পর্দায় ফিরতে চলেছে মাধুরী দীক্ষিত-সঞ্জয় দত্ত জুটি। চমকের শেষ এখানেই নয়\nএকই ছবিতে দেখা যাবে আলিয়া ভাট, বরুণ ধাওয়ান, আদিত্য রয় কাপুর এবং সোনাক্ষী সিনহা-কেও।\nবুধবার এই ছবির আগমণবার্তা ট্যুইট করে জানালেন সঞ্জয় দত্ত এবং করণ জোহর। একই সঙ্গে ট্যুইট করেছেন মাধুরী দীক্ষিত, আলিয়া ভাট সহ ছবির অন্যান্য অভিনেতারা।\nএই সময় ডিজিটাল ডেস্ক: অপেক্ষা আর মাত্র এক বছরের। বড় পর্দায় ফিরতে চলেছে মাধুরী দীক্ষিত-সঞ্জয় দত্ত জুটি। চমকের শেষ এখানেই নয়, একই ছবিতে দেখা যাবে আলিয়া ভাট, বরুণ ধাওয়ান, আদিত্য রয় কাপুর এবং সোনাক্ষী সিনহা-কেও। হ্যাঁ, কথা হচ্ছে করণ জোহর প্রযোজিত এবং অভিষেক বর্মন পরিচালিত ১৯৪০ সালের প্রেক্ষাপটে তৈরি এপিক ড্রামা ‘কলঙ্ক’-এর। বুধবার এই ছবির আগমণবার্তা ট্যুইট করে জানালেন সঞ্জয় দত্ত এবং করণ জোহর। একই সঙ্গে ট্যুইট করেছেন মাধুরী দীক্ষিত, আলিয়া ভাট সহ ছবির অন্যান্য অভিনেতারা।\n৯০ দশকের হিট জুটি সঞ্জয় এবং মাধুরীকে নিয়ে সেই সময়ে গুঞ্জন উঠেছিল, তাঁরা নাকি চুটিয়ে প্রেম করছেন। তবে সেই গুঞ্জন বেশিদিন স্থায়ী হয়নি। কিন্তু তারপর এঁদের একসঙ্গে বড়পর্দায় আর দেখা যায়নি। অতএব এতবছর পর ফের একবার তাঁদের একসঙ্গে পেয়ে খুব স্বাভাবিকভাবেই বাড়তে চলেছে উত্তেজনার পারদ।\nতবে এই চরিত্রের জন্যে প্রথম পছন্দ অবশ্য ছিলেন শ্রীদেবী। ঠিকই পড়ছেন। মাসখানেক আগে শ্রী-কন্যা জাহ্নবীর ট্যুইটের কথা মনে আছে? যেখানে তিনি তাঁর পরিবারের হয়ে মাধুরী দীক্ষিতকে ধন্যবাদ জানিয়েছিলেন তাঁর মায়ের অসমাপ্ত কাজ হাতে তুলে নেওয়ার জন্যে? অভিষেক বর্মনের সেই ছবিটিই হল কলঙ্ক। যদিও আগে এই ছবির নাম শিদ্দত হবে বলে মনে করা হচ্ছিল। ছবির নাম নিয়ে সেই ভুল ধারণা অবশ্য প্রযোজক করণই মিটিয়ে দিয়েছিলেন। তিনি জানিয়েছিলেন মাধুরী দীক্ষিত এই ছবিতে কাজ করার জন্যে রাজি হয়েছেন বলে তাঁরা সম্মানিত, তবে ছবির নাম শিদ্দত নয়।\nছবিটি সম্পর্কে করণ বলেছেন, ‘আমার জন্যে কলঙ্ক একটি ইমোশনাল জার্নি। ১৫ বছর আগে এই ছবির ভাবনা আমার মাথায় আসে। আমার বাবার তত্ত্বাবধানে এই ছবির প্রি-প্রোডাকশন শুরু হয়েছিল। সেই ছবির দায়িত্ব অভিষেকের মতো বিচক্ষণ এবং প্রতিভাবান পরিচালকের হাতে তুলে দিতে পেরে আমি খুশি। শিবানী ভাতিজার লেখা অসাধারণ এই গল্পের দারুণ এক চিত্রনাট্য লিখেছেন অভিষেক।’\nএপ্রিল মাসের শেষের দিকে শুরু হবে ছবির শ্যুটিং। মুক্তি পাবে ২০১৯ সালের ১৯ এপ্রিল।\nসলমনকে বিদেশে যাওয়ার অনুমতি আদালতের পরের খবর\nVarun Dhawan sridevi Sonakshi Sinha Sanjay Dutt madhuri dixit Kalank alia bhatt Abhishek Varman\nWeb Title : madhuri dixit to work with sanjay dutt in kalank stars alia bhatt, varun dhawan too\nবাংলাদেশ'ইয়াবা'র নেশা-সর্বনাশা, ব্যবসায়ীর পেট কেটে বের করা হল ৩১ প্যাকেট নেশার ওষুধ!\nদেশকৃষক বিক্ষোভকে কাজে লাগিয়ে ঝামেলা পাকাতে পারে ISI, আশঙ্কা পঞ্জাবের মুখ্যমন্ত্রীর\nঅন্যমমতার উত্তরবঙ্গ সফরের মাঝেই ফালকাটায় বিজেপিতে ভাঙন! বহু নেতা-কর্মীর দলবদল\nসিনেমাজন্মদিনে 'জন্ম পোশাক', নগ্ন ছবি পোস্ট ৪৮-এর অভিনেত্রীর!\nদুনিয়াঅর্থ তছরুপ মামলায় পাক আদালতে দোষীসাব্যস্ত জারদারি, গ্রেফতার শাহবাজ শরিফও


দুধে সীসা: এনএফএসএল এর ডা. শাহনীলাকে হাইকোর্টে তলব -Deshebideshe\nঢাকা, ১৫ মে- জনস্বাস্থ্য ইনস্টিটিউটের ন্যাশনাল ফুড সেফটি ল্যাবরেটরির (এনএফএসএল) গবেষণায় গাভীর দুধে সহনীয় মাত্রার চেয়ে বেশি কীটনাশক ও নানা ধরনের অ্যান্টিবায়োটিকের উপাদান পাওয়া সংক্রান্ত প্রতিবেদনসহ প্রতিষ্ঠানটির ডা. শাহনীলা ফেরদৌসকে হাজির হতে বলেছেন হাইকোর্ট।\nবুধবার (১৫ মে) বিচারপতি নজরুল ইসলাম তালুকদার ও বিচারপতি কেএম হাফিজুল আলমের হাইকোর্ট বেঞ্চ এ আদেশ দেন।\nফরিদুল ইসলাম বলেন, গত সপ্তাহে একটি প্রাথমিক প্রতিবেদন দিয়েছি। আমরা তাতে বলেছি, এক মাসের মধ্যে একটি পূর্ণাঙ্গ প্রতিবেদন দেবো। এটা বিশাল একটি কাজ। বিভিন্ন রিপোর্ট সংগ্রহ করতে হবে। গবেষণা প্রতিষ্ঠানে পাঠাতে হবে। মিটিং করে তা স্বাস্থ্যের জন্য কতটুকু ক্ষতিকর ও নিম্নমানের তা নিরূপণ করে প্রতিবেদন দিতে হবে। আমরা ডা. শাহনীলার প্রতিবেদন সংগ্রহ করবো। এর আগে নিরাপদ খাদ্য কর্তৃপক্ষের করা ১৬ সদস্যের কমিটিতে তিনিও একজন সদস্য।\nগত ১০ ফেব্রুয়ারি একটি জাতীয় দৈনিকে ‘গাভির দুধ ও দইয়ে অ্যান্টিবায়োটিক, কীটনাশক, সিসা!' শীর্ষক প্রকাশিত প্রতিবেদনে বলা হয়, গাভির দুধে (প্রক্রিয়াজাতকরণ ছাড়া) সহনীয় মাত্রার চেয়ে বেশি কীটনাশক ও নানা ধরনের অ্যান্টিবায়োটিকের উপাদান পাওয়া গেছে। পাওয়া গেছে বিভিন্ন অণুজীবও। একই সঙ্গে প্যাকেটজাত গাভীর দুধেও অ্যান্টিবায়োটিক ও সীসা পাওয়া গেছে মাত্রাতিরিক্ত। বাদ পড়েনি দইও। দুগ্ধজাত এ পণ্যেও মিলেছে সীসা।\nএমএ/ ০২:৩৩/ ১৫ মে


রাজবাড়ীর আলিপুর ইউপি’র জনগণের আরো উন্নত সেবা করতে চান আব্দুল হক (ভিডিও)\nএম. মনিরুজ্জামান, রাজবাড়ী প্রতিনিধি : রাজবাড়ীর সদর উপজেলা আলিপুর ইউনিয়নের আসন্ন নির্বাচনে পুনরায় চেয়ারম্যান হয়ে ইউনিয়নবাসীর আরো উন্নত সেবা করতে নির্বাচনে অবর্তীণ হয়েছেন বীর মুক্তিযোদ্ধা আব্দুল হক সেখ।\nআলিপুর ইউপির বিশিষ্ট সমাজসেবক পরীক্ষিত জননেতা ও ক্লিন ইমেজের সদালোপী ও সংগঠক আবদুল হক এখন ওই ইউপিতে সব শ্রেনী-পেশার মানুষের কাছে অত্যান্ত জনপ্রিয় একজন মানুষ। সৎ ও যোগ্য এবং শিক্ষিত মানুষ আব্দুল হক নিজ দল ছাড়াও অন্যান্য দল মতের মানুষের কাছে সমানভাবে সমাদৃত।\nতিনি সাংবাদিকদের জানান, ২৬ডিসেম্বর নির্বাচন অবাধ ও নিরপেক্ষ সুষ্টু হলে তিনি বিপুল ভোটে পুনরায় বিজয়ী হবেন। এবার তিনি চেয়ারম্যান পদে বিজয়ী হয়ে আরো উন্নত সেবা করতে চান।\nনির্বাচনের তারিখ ঘোষনার পর থেকেই তিনি ভোটারদেরর বাড়ি বাড়ি গিয়ে শুভেচ্ছা বিনিময় ও ভোট প্রার্থনা করে ব্যস্থ সময় পার করছেন।\nসাবেক চেয়ারম্যান চুন্ন দীর্ঘদিন ধরেই আলিপুর ইউনিয়নের সব শ্রেনী পেশার মানুষে সাথে মিশে তাদের আপনজন হয়ে বিভিন্ন সামাজিক কাজ করে চলেছেন।\nআব্দুল হক সাংবাদিকদের জানান, এবার বিজয়ী হলে রাজবাড়ী-কুষ্টিয়া মহা সড়কের পাশের আলিপুর ইউনিয়নকে সস্ত্রাস ও মাদক মুক্ত, আধুনিক ও মডেল করে গড়ে তুলবেন। পাশাপাশি এলাকার রাস্তা-ঘাট হাট বাজার উন্নয়নের সাথে শিক্ষা সম্প্রসারন করে যুব সমাজকে মাদক মুক্ত করতে চান।\nপূর্বের খবর ফুলবাড়ীতে ইউপি নির্বাচনে লাঙ্গলের ভড়াডুবি\nপরের খবর দেশ আজ চরম ক্রান্তিকাল অতিক্রম করছে : ড. আবু সাইয়িদ\nনন্দীগ্রামে সাপের দংশনে গৃহবধূর মৃত্যু


যৌনলালসা কেন বিকৃতরূপে? | আলাপ | DW | 12.07.2019\nযৌনতার লালসা আসলে জীবনেরই ধর্ম৷ এই লালসায় লাগাম টানার বিষয়টি আবার মানুষে-পশুতে তফাত তৈরি করেছে৷ বাংলাদেশের হালের কিছু ঘটনা কিন্তু দিচ্ছে মানবিকতার পতনের ইঙ্গিত৷\nযৌনলালসা হাজির হচ্ছে তার সমস্ত বিকৃতরূপ নিয়ে৷ এর কারণ আসলে কী? সমাধানই-বা কীসে?\nচলতি বছরের মে মাসের ঘটনা৷ টাঙ্গাইলের মধুপুরে শতাধিক বছরের এক বৃদ্ধা ধর্ষণের শিকার হন৷ ধর্ষকের বয়স ১৫ বছর৷ তার পরের মাসের আরেক ঘটনা চট্টগ্রামের ফটিকছড়ির৷ ৯ মাস বয়সী এক শিশুকে ধর্ষণ করা হয়৷ এখানে ধর্ষক ছাব্বিশের তরুণ৷ দুটো ঘটনাই গণমাধ্যমে এসেছে৷ আসামিরা গ্রেপ্তার হয়েছে৷ বিচার প্রক্রিয়া চলছে৷ এমন আরো অনেক ঘটনা থেকে যায় অপ্রকাশিত৷ থেকে যায় বিচারের বাইরে৷\nপ্রকাশিত ঘটনা নিয়েই পরিসংখ্যান সাজায় সরকারি আর বেসরকারি সংস্থা (এনজিও)৷ এমনি এক হিসেব দিয়েছে এনজিও মানুষের জন্য ফাউন্ডেশন৷ ধর্ষণ নিয়ে তাদের তথ্যমতে, এই বছর প্রথম ছয় মাসে বাংলাদেশে আক্রান্ত হয়েছে ৩৯৯ জন শিশু৷ যাদের কেউ ধর্ষিত হয়েছে, কেউবা ধর্ষণ চেষ্টার শিকার হয়েছে৷ আর আইন ও সালিশ কেন্দ্রের (আসক) এক হিসেবমতে, এই ছয় মাসে এ ধরনের ঘটনার কারণে শিশু হত্যার ঘটনার সংখ্যা ২১৷\nঅডিও শুনুন 09:43\nএটা একটা ক্রান্তিকাল: ড. জিয়া রহমান\nশিশু থেকে বয়োবৃদ্ধ- সব বয়সের কেউ না কেউ আজ ভূক্তভোগী৷ ধর্ষণের এ পরিস্থিতির ব্যাখ্যা দিলেন বাংলাদেশ জমিয়তুল উলামার চেয়ারম্যান ফরীদ উদ্দীন মাসউদ৷ তিনি বললেন, ‘‘আমি এটা দেখছি মানুষের একটা সামাজিক এবং মানসিক বিকৃতি৷ এটা মৌলিকভাবে নৈতিকতার অভাব থেকে হয়েছে৷ তবে এটা যদি শুধু যৌনলালসার কারণে হত তাহলে শুধুমাত্র যৌন লালসাই পূরণ করত৷ কিন্তু ধর্ষণের পর আবার হত্যাও করছে৷ এই হত্যা করাটা হচ্ছে সমাজের প্রতি তার একটা জিঘাংসা৷’’\nযুগের বাজে হাওয়া…\nপ্রযুক্তি হাতের মুঠোয় নিয়ে এসেছে দুনিয়া৷ একই বিশ্বগ্রামের বাসিন্দা হয়ে উঠছে সবাই৷ পৃথিবীর সব রূপ-রং-রস-গন্ধ নিতে পারছে সবাই৷ কিন্তু অনেকক্ষেত্রেই তা হজমের বদলে বদহজম হচ্ছে৷ বিষয়টির ব্যাখ্যা দিতে গিয়ে ঢাকা বিশ্ববিদ্যালয়ের অপরাধবিজ্ঞান বিভাগের চেয়ারম্যান ড. জিয়া রহমান বললেন, ‘‘এটা একটা ক্রান্তিকাল৷ হয়তো আরো কিছুদিন পর সমাজের এরকম নেগেটিভ এক্টিভিটিজের মধ্য থেকেই একটা জাগরণ তৈরি হবে৷ আমাদের সমাজব্যবস্থায় একদিকে নানা উপকরণ চলে এসেছে৷ টাকাপয়সা হাতে আসায় আমাদের অ্যাকটিভিটি চেঞ্জ হয়ে গেছে৷ তারপর পর্নোগ্রাফি বা অনেক নেগেটিভ কিছু আমাদের সমাজের মধ্যে ঢুকছে৷ আগে একসময় এগুলো সমাজে ছিলো না৷ যার কারণে এগুলো এখন ডাইজেস্ট করা সহজ হচ্ছে না৷’’\nঅডিও শুনুন 05:52\nমৌলিকভাবে নৈতিকতার অভাব থেকে হয়েছে: ফরীদ উদ্দীন মাসউদ\nতিনি আরো বলেন, ‘‘এখনকার রিলেশনগুলো আলগা হয়ে গেছে৷ এটা এক ধরনের মহামারির মত হয়ে গেছে৷ একজন করতে পারছে আর একজন করতে পারছে না৷ এখানে তৈরি হচ্ছে ঝামেলা৷ এটা আধুনিক ব্যবস্থার ফলে যে হচ্ছে সেটা নয়- তবে আধুনিক ব্যবস্থায় নিমজ্জিত জীবনাচারণে যেতে গিয়ে এমন সবকিছু হয়ে যাচ্ছে৷ আর পর্ণোগ্রাফি- এটা সবাইকে গ্রাস করছে৷ একেবারে শিক্ষক, হুজুর, ব্যবসায়ী, শিক্ষার্থী থেকে শুরু করে সর্বস্তরকে গ্রাস করে ফেলেছে৷’’\nএকই প্রসঙ্গে কথাসাহিত্যিক ও মনোরোগ বিশেষজ্ঞ অধ্যাপক আনোয়ারা সৈয়দ হকের ভাষ্য, ‘‘মানুষের হাতে একটা মেশিন (মোবাইল ফোনসেট) আছে৷ সে সেখানে বসে বসে পর্নোগ্রাফি দেখে৷ এই মেশিন কী উপকার করলো? একটা ১৬ বছরের মেয়ে বা ২০ বছরের ছেলে পর্নোগ্রাফি দেখে৷ সে সেটা ইমপ্লিমেন্ট করার চেষ্টা করবে না? একজন বুড়া মানুষ৷ মসজিদে যায়৷ সে বাড়ি বসে পর্নোগ্রাফি দেখে৷ এভাবেই সমাজটা গোল্লায় চলে গেছে সেটা বুঝতে হবে৷’’\nবিকারের পেছনে লুকোছাপা?\nশুধু বঙ্গীয় সমাজে নয়, পুরো ভারতীয় উপমহাদেশেই যৌনতা রাখঢাক বা লুকোছাপার বিষয়৷ এর পেছনে শুধু ধর্ম নয় হাজার হাজার বছরের সংস্কৃতিও একটা ব্যাপার৷ গোপনীয়তা কৌতুহল বাড়ায়৷ আর কৌতুহল থেকেই জন্ম নেয় অনেক অপরাধ, বিকারগ্রস্ত করে দেয় মানুষকে৷ ধর্ষণের সঙ্গে এমন কোনো বিষয় যুক্ত?\nঅডিও শুনুন 06:59\nযৌন শিক্ষা দিলেই যে ছেলেমেয়েরা ভালো হয়ে যাবে সেটা নয়: আনোয়ারা সৈয়দ হক\nএমন প্রশ্নে অধ্যাপক আনোয়ারা সৈয়দ হক বললেন, ‘‘রাখঢাক তো অনেক আগে থেকেই ছিলো৷ বেশি উন্মোচন করলেই যে ভালো হবে সেটা নয়৷ প্রথম কথা হচ্ছে মানুষের নৈতিকতাবোধে ধস নেমেছে৷ আমাদের সোসাইটি সব সময় রাখঢাক নিয়ে এসেছে৷ তখন কিন্তু এ ধরণের আদিমতা, অত্যাচার, অনাচার ছিলো না৷ এখন কেনো হচ্ছে? কারণ এখন যতবেশি উন্মোচিত হচ্ছে ততো বেশি বিনষ্ট হচ্ছে৷ সুতরাং রাখঢাক কতটুকু করতে হয় আর কতুটুকু করতে হয় না- সেটারও একটা ব্যাল্যান্স থাকা দরকার৷ আপনি টোটালি উন্মোচন করে দিবেন, সেটা যে ভালো হবে সেটা তো কোনো কথা না৷ প্রতিটা সমাজের একটা অনুশাসন থাকবেই৷’’\nশিক্ষালয়েই মিলতে পারে সমাধান\nবিদ্যালয়, কলেজ, বিশ্ববিদ্যালয় আর মাদ্রাসা- সব শিক্ষাপ্রতিষ্ঠান থেকেই মাঝে মাঝে আসে নেতিবাচক খবর৷ কোনো কোনো শিক্ষক ধর্ষক রূপে আবির্ভূত হন৷ তাদের কেউ মাওলানা৷ কেউবা খ্যাতনামা স্কুলে করছিলেন শিক্ষকতা৷ কেউ জাতীয় পর্যায়ের সুধীজন৷ তবু বিদ্যাপিঠ থেকেই যৌন বিকার থেকে মানুষের মুক্তির সংগ্রাম দেখতে চায় সমাজকর্মীরা৷ এর অংশ হিসেবে পাঠ্যপুস্তকে তারা যৌন ও প্রজননস্বাস্থ্য শিক্ষার বিষয়-আশয় দেখতে চায়৷ গত কয়েক বছরে এমন কিছু উদ্যোগও দেখা গেছে৷\nএতে আশার আলো দেখছেন অধ্যাপক ড. জিয়া রহমান৷ তার ভাষ্যমতে, ‘‘এটাই তো মৌলিক শিক্ষা৷ আমাদের এই আধুনিকায়ন সমাজে এসবের ইমপ্লিমেন্ট করতে হবে৷ যেহেতু আমাদের পুরাতন সংস্কৃতি কাজ করছে না৷ সেহেতু যৌন ও প্রজননস্বাস্থ্য শিক্ষা না দিলে আমাদের বাচ্চারা জানবে কি করে- কোনটা সেফ, কোনটার কি ফল, কোনটায় তার ক্ষতি, তার বিপদ৷’’\nপাঠ্যপুস্তকে যৌনশিক্ষার বিস্তার নিয়ে ভিন্নমত দিলেন কথাসাহিত্যিক ও মনোরোগ বিশেষজ্ঞ অধ্যাপক আনোয়ারা সৈয়দ হক৷ তার যুক্তি হচ্ছে- ‘‘বিদেশে তো ১৩ বছরে যৌন বিষয়ক শিক্ষা দেওয়া হয়ে থাকে, সেখানে কী আনম্যারিড প্রেগন্যান্সি হচ্ছে না? তাদের ওই যৌন শিক্ষায় কী লাভ হয়েছে? আমি মনে করি প্রত্যেকটা সোসাইটিতে যৌন শিক্ষা দিলেই যে ছেলেমেয়েরা ভালো হয়ে যাবে সেটা নয়৷ মানুষের ভেতরে যে আবেগের সৃষ্টি হয় সেটার নিরসন হওয়া দরকার৷ ছেলেমেয়েদের নানাবিধ এক্সট্রা কারিকুলার অ্যাকটিভিটিজের মধ্যে ব্যস্ত রাখতে হবে৷’’\nঅন্যদিকে যৌনশিক্ষা বিষয়ক পাঠদানে সতর্কতার দিকটি নিয়ে বললেন বাংলাদেশের শীর্ষস্থানীয় আলেম ফরীদ উদ্দীন মাসউদ৷ তিনি জানালেন, ‘‘যৌন শিক্ষা বলতে যেমন আমাদের দেশের মাদ্রাসা শিক্ষাব্যবস্থায় কিশোর বয়সে অনেক কিছুই শেখাই৷ যেমন বয়োসন্ধি, ঋতুর বিষয়- যৌনস্বাস্থ্য বিষয়ে শেখানো হয়৷ এতে কিন্তু মাদ্রাসার শিক্ষার্থীদের উপর বিরূপ কোনো প্রভাব পড়ে না৷ আসলে এক্ষেত্রে এমন কিছু শব্দ নির্বাচন করা দরকার যাতে এটা মানুষকে লালসার দিকে এগিয়ে না নিয়ে যায়৷ এক্ষেত্রে শিক্ষকদের সবচেয়ে বেশি সতর্ক থাকতে হবে৷ তাই যৌন শিক্ষার বিরুদ্ধে আমি নই৷ কিন্তু শব্দ চয়নে সতর্কতা অবলম্বন করতে হবে৷’’\nদেশের শাসনব্যবস্থাই ধর্ষণ বাড়ার কারণ\n‘‘আইনমন্ত্রী খুব ভাল মনের মানুষ কিন্তু তিনি নিজেই বেআইনী কাজ করেন৷ আর অপরাধ জগত তো লাগামহীন''- ডয়চে ভেলের ফেসবুক পাতায় এই মন্তব্য একজন পাঠকের৷ (09.07.2019)\nধর্ষণ মহামারি: পরিত্রাণের উপায়?\nধর্ষণ একটি অপরাধ৷ কিন্তু অপরাধীর চেয়ে বরং আক্রান্তকেই কেনো শিকার হতে হয় পারিবারিক, সামাজিক ও আইনি হেনস্তার? আইনের শাসন, বিচার ব্যবস্থা, পুলিশ ও রাষ্ট্রের দায়িত্ব নিয়ে ডয়চে ভেলের আলোচনায় যোগ দিয়েছিলেন পাঠক-দর্শকও৷ (08.07.2019)\n‘পর্নোগ্রাফি থেকে তরুণদের দূরে রাখা কঠিন'\nপর্নোগ্রাফির বিরুদ্ধে ঘোষণা দিয়ে ‘যুদ্ধে' নেমেছেন বাংলাদেশের এক মন্ত্রী৷ বিষয়টি সম্পর্কে ডয়চে ভেলের ফেসবুক পাতায় উঠে এসেছে পাঠকদের মিশ্র প্রতিক্রিয়া৷ (20.02.2019)\nনির্ভয়া ধর্ষণকাণ্ডে এই প্রশ্ন নিয়ে তুমুল বিতর্ক হয়েছে ভারতে৷ এখন একই প্রশ্নে জার্মানিতেও চলছে তুমুল বিতর্ক৷ এক নারীকে ধর্ষণের অভিযোগ উঠেছে পাঁচ কিশোরের বিরুদ্ধে৷ কিন্তু বর্তমান আইনে তাদের সবাইকে শাস্তি দেয়া সম্ভব নয়৷ (10.07.2019)\nলেখক তায়েব মিল্লাত হোসেন (ঢাকা)\nকি-ওয়ার্ডস বিকৃত যৌন লালসা, ধর্ষণ, সরকার, শিক্ষক, শিক্ষার্থী


ছাতকে রেলওয়ে নিারপত্তা প্রহরী হত্যায় আসামীর স্বীকারোক্তি – Kaler Sylhet\nপ্রকাশিত হয়েছে : ১২:৫২:৩৮,অপরাহ্ন ১০ জুলাই ২০২০\nছাতকে রেলওয়ে নিারপত্তা প্রহরী মো. ফখরুল আলম হত্যায় জড়িত নুর আলী (৪০) নামের এক আসামী সুনামগঞ্জের বিজ্ঞ আদালতে স্বীকারোক্তিমূলক জবানবন্দি দিয়েছে। সে উপজেলার নোয়ারাই ইউনিয়নের জয়নগর গ্রামের মৃত রহমত আলীর পুত্র। বুধবার রাতে সহকারী পুলিশ সুপার বিল্লাল হোসেনের উপস্থিতিতে স্থানীয় সংবাদ মাধ্যমকে হত্যার বিষয়ে এই তথ্য প্রকাশ করা হয়।\nএর আগে মঙ্গলবার রাতে থানা পুলিশের এক বিশেষ অভিযানে জয়নগর গ্রাম থেকে হত্যায় জড়িত ওই আসামীকে আটক করা হয়। তার দেওয়া তথ্যের ভিত্তিতে চোরাই মালামাল ক্রয়-বিক্রয়ের সাথে জড়িত থাকার অভিযোগে সিলেট শহরের চাঁদনীঘাট এলাকা থেকে মিল্লাত হোসেন ও মো. পরান নামে আরও দু’জনকে আটক করা হয়।\nএসময় তাদের হেফাজতে থাকা রেলওয়ের কিছু চোরাই মালামালও উদ্ধার করে পুলিশ। বুধবার আটক আসামীদের সুনামগঞ্জের বিজ্ঞ আদালতে হাজির করা হলে আসামীরা হত্যায় জড়িত থাকার বিষয়ে স্বীকারোক্তিমূলক জবানবন্দি দেয়। তবে মামলার তদন্তের স্বার্থে হত্যার রহস্যের বিষয়ে বিস্তারিত প্রকাশ করা যাচ্ছে না বলে জানিয়েছে পুলিশ।


‘ঐক্যফ্রন্টের কেউ শপথ নিচ্ছেন না’ | Daily Sunshine\nসানশাইন ডেস্ক: একাদশ সংসদ নির্বাচনে জয়ী গণফোরামের দুই নেতা শপথ নিতে পারেন বলে সভাপতি ড. কামাল হোসেনের বরাত দিয়ে গণমাধ্যমে প্রকাশিত খবর সঠিক নয় বলে দাবি করেছেন দলটির সাধারণ সম্পাদক মোস্তফা মহসীন মন্টু।\nরোববার ফ্রন্টের স্টিয়ারিং কমিটির বৈঠক শেষে তিনি সাংবাদিকদের বলেন, “শপথ নেওয়ার কোনো কথা কখনো হয় নাই। কালকে (শনিবার) কিছু মিডিয়া অত্যন্ত ভুলভাবে এটার ব্যাখ্যা করেছে। ড. কামাল হোসেন সাহেব কখনো ঘুণাক্ষরে বলেননি এই ধরনের কোনো কথা। আমাদের শপথ এখন নেওয়া হচ্ছে না। আমি স্পষ্ট করে বলছি গণফোরামের কোনো সদস্য শপথ নিচ্ছে না। কামাল হোসেনের নেতৃত্বে গঠিত জাতীয় ঐক্যফ্রন্টের শরিক জেএসডির নেতা আ স ম আব্দুর রবও বলেছেন, ভোটে জয়ী তাদের জোটের নেতারা কেউই শপথ নিচ্ছেন না। সকাল সাড়ে ১১টায় মতিঝিলে ড. কামাল হোসেনের চেম্বারে ঐক্যফ্রন্টের স্টিয়ারিং কমিটির বৈঠক হয়।\nএকাদশ নির্বাচনে ঐক্যফ্রন্টের শরিক গণফোরামের সুলতান মো. মনসুর মৌলভীবাজার-২ আসনে এবং মোকাব্বির খান সিলেট- ২ আসনে সংসদ সদস্য হিসেবে নির্বাচিত হন। বিএনপির বিজয়ীরা হলেন, বগুড়া-৬ আসনে মির্জা ফখরুল ইসলাম আলমগীর, ঠাকুরগাঁও-৩ আসনে জাহিদুর রহমান, চাঁপাই নবাবগঞ্জ-২ আসনে আমিনুল ইসলাম ও চাঁপাই নবাবগঞ্জ-৩ আসনে হারুনুর রশীদ নির্বাচিত হয়েছে। বগুড়া-৭ আসেনে একজন স্বতন্ত্র সদস্যকে সমর্থন দেয় তিনিও নির্বাচিত হয়েছেন।\nবিএনপি শপথ না নেওয়ার সিদ্ধান্ত নিলেও শনিবার জাতীয় ঐক্যফ্রন্টের শীর্ষ নেতা কামাল হোসেন নির্বাচনে গণফোরাম থেকে বিজয়ী দুইজনের সংসদ সদস্য হিসেবে শপথ নেওয়া ইঙ্গিত দিয়েছিলেন। শপথ নেওয়ার বিষয়ে জানতে চাইলে তিনি বলেন, “সুনির্দিষ্ট আলোচনা করে আমরা সিদ্ধান্ত নেব। তো আমার নিজের ধারণা যে, ইতিবাচক সিদ্ধান্তই আমরা নেব।\nকামাল হোসেনের ‘ইতিবাচক সিদ্ধান্তের’ বিষয়ে জানতে চাইলে গণফোরাম নেতা মন্টু বলেন, “ইতিবাচক শব্দটার অর্থটা কী আপনিই বলুন। শপথ নিচ্ছে? গণফোরামের অবস্থান স্পষ্ট করার বিষয়ে জানতে চাইলে এসময় জেএসডির সভাপতি আ স ম আবদুর রব বলেন, “মন্টু সাহেবের বক্তব্য আপনি শুনেন নাই? কিভাবে বললে স্পষ্ট হবে? উনি বলেছেন যে, গণফোরামের কেউ শপথ নিচ্ছে না। আর কিভাবে বললে পরিষ্কার হবে?\nআমি আবারও বলছি, ঐক্যফ্রন্টের কেউই শপথ নিচ্ছে না। এক প্রশ্নে তিনি বলেন, “ঐক্যফ্রন্ট ছিল, আছে এবং থাকবে। ঐক্যফ্রন্ট জনগণের দাবি আদায়ে যে আন্দোলন করেছিল, সেই আন্দোলন অব্যাহত থাকবে। আগামী পরশুদিন মিটিং আছে সেখানে চূড়ান্ত সিদ্ধান্ত হবে।


আদর্শ মানুষ তৈরি করতে হবে : শিক্ষামন্ত্রী – redtimes.com.bd\nপ্রকাশিত: ১২:১৫ পূর্বাহ্ণ, জানুয়ারি ১১, ২০১৮\nকামরুজ্জামান হিমু :\nশিক্ষার গুণগতমান বৃদ্ধি করা বর্তমান সরকারের অন্যতম লক্ষ্য এবং আদর্শ জাতি গঠনে নৈতিক শিক্ষা খুবই জরুরী বলে মন্তব্য করেছেন শিক্ষামন্ত্রী নুরুল ইসলাম নাহিদ। তিনি বলেন, শিক্ষার্থীদের নৈতিক মূল্যবোধসম্পন্ন ও সমাজের প্রতি দায়বদ্ধ আদর্শ মানুষ হিসেবে তৈরি করতে হবে।\nমন্ত্রী আজ ঢাকার আশুলিয়ায় ড্যাফোডিল ইন্টারন্যাশনাল ইউনিভার্সিটি (ডিআইইউ) এর ৭ম সমাবর্তনে ইউনিভার্সিটির চ্যান্সেলর রাষ্ট্রপতি মো. আবদুল হামিদের প্রতিনিধি হিসেবে সভাপতিত্বকালে এ কথা বলেন্।\nশিক্ষামন্ত্রী বলেন, আমরা সরকারি বা বেসরকারি বিশ্ববিদ্যালয়ে অধ্যয়নকারী ছাত্র-ছাত্রীদের মধ্যে কোন পার্থক্য করি না। সকলেই আমাদের সন্তান এবং তাদের সকলের জন্যই আমরা মানসম্মত শিক্ষা নিশ্চিত করতে চাই। কিছু বেসরকারি বিশ্ববিদ্যালয় এখনও তাদের নূন্যতম শর্ত পূরণ করতে পারেনি। যে সকল বেসরকারি বিশ্ববিদ্যালয় নির্ধারিত শর্ত পূরণ করতে ব্যর্থ হয়েছে, তাদের বিরুদ্ধে আইনগত ব্যবস্থা গ্রহণ ছাড়া তারা আর কোন পথ খোলা নেই। এসময় তিনি সংশ্লিষ্ট সবাইকে ব্যবসা ও মুনাফার চিন্তা ত্যাগ করে জনকল্যাণে, সেবার মনোভাব ও শিক্ষার জন্য অবদান রাখার দৃষ্টিভঙ্গি নিয়ে এগিয়ে আসার আহবান জানান।\nশিক্ষামন্ত্রী আরো বলেন, বিশ্বের বিভিন্ন শিক্ষা প্রতিষ্ঠানের সাথে ডিআইইউ চুক্তির মাধ্যমে শিক্ষক ও ছাত্রছাত্রীরা এক্সচেঞ্জ প্রোগ্রামে যেতে পারছেন। শিক্ষার মানোন্নয়নের ক্ষেত্রে এরকম পদক্ষেপ সত্যিই আশাব্যঞ্জক। তিনি বলেন, কৃষিভিত্তিক প্রসেসড ফুডসের জন্য দক্ষ জনশক্তি তৈরি করতেও এ বিশ্ববিদ্যালয় অবদান রাখছে। এসময় তিনি বাংলাদেশ এগ্রো-প্রসেসর এসোসিয়েশনের সাথে এমওইউ স্বাক্ষর করায় ড্যাফোডিল কর্তৃপক্ষকে আন্তরিক ধন্যবাদ জানান। ডিজিটাল বাংলাদেশ গঠনে প্রশংসনীয় ভূমিকার উল্লেখ করেন।\nসমাবর্তনে আরো বক্তব্য রাখেন বিশ^বিদ্যালয় মঞ্জুরী কমিশনের চেয়ারম্যান অধ্যাপক আব্দুল মান্নান, ডিআইইউ ভাইস চ্যান্সেলর প্রফেসর ড. ইউসুফ মাহবুবুল ইসলাম এবং ইউনিভার্সিটির ট্রাষ্টি বোর্ডের চেয়ারম্যান মো: সবুর খান। সমাবর্তন বক্তা ছিলেন ইন্টারন্যাশনাল এসোসিয়েশন অব ইউনিভার্সিটি প্রেসিডেন্টস-এর সভাপতি এবং জর্জিয়ার ককেসাস ইউনিভার্সিটির প্রেসিডেন্ট ড. কাখা শিঙ্গেলিয়া (উৎ. কধশযধ ঝযবহমবষরধ),\nসমাবর্তনে ৩ হাজার ৪৯৮ জন নবীন গ্র্যাজুয়েট সনদ লাভ করেন। সমাবর্তনে পাঁচ জন কৃতী গ্র্যাজুয়েটকে চ্যান্সেলর স্বর্ণপদক প্রদান করেন শিক্ষামন্ত্রী। এছাড়াও অনুষ্ঠানে শিক্ষামন্ত্রী কৃতিত্বপূর্ণ ফলাফল অর্জনকারী ১৫ জ্ন গ্র্যাজুয়েটকে স্বর্ণপদক প্রদান করেন। অনুষ্ঠানের শুরুতে মন্ত্রী সমাবর্তন শোভাযাত্রার নেতৃত্ব দেন।


পর্যাপ্ত ঘুমের অভাবে চুল পরার সমস্যা বেড়ে যাচ্ছে না তো? পর্যাপ্ত ঘুমের অভাবে চুল পরার সমস্যা বেড়ে যাচ্ছে না তো?\nপর্যাপ্ত ঘুমের অভাবে চুল পরার সমস্যা বেড়ে যাচ্ছে না তো?\n“আমার চুল পাতলা হয়ে যাচ্ছে, হঠাৎ করেই চুল পরার সমস্যা অনেক বেশি বেড়ে গেছে, এখন কি করবো?”– এই কথাটির সাথে আমরা কম বেশি সবাই পরিচিত। চুল পরার সমস্যার সম্মুখীন হন নি এমন মানুষ খুঁজে পাওয়া দায়! ছেলে মেয়ে নির্বিশেষে সবার জন্যেই এটি একটি কমন সমস্যা পর্যাপ্ত ঘুমের অভাবে চুল পরা । তাহলে এর থেকে মুক্তির উপায় কি কোন উপায় নেই? মনে রাখবেন যে, কোনো সমস্যা সমাধানের জন্যে আগে আমাদের জানা জরুরী কেন এমনটি হচ্ছে!\nআমাদের চুল কেরাটিন নামক এক ধরণের প্রোটিন উপাদান দিয়ে তৈরি। প্রতিদিন গড়ে ১০০ থেকে ১২৫ টা চুল পরা স্বাভাবিক। তবে এর চেয়ে অতি মাত্রায় চুল পরা শুরু হলে তা কিন্তু অবশ্যই চিন্তার কারণ। যদি কোন ভাবেই না বুঝে উঠতে পারেন কেন এমনটি হচ্ছে, তবে এখনই খেয়াল করে দেখুন আপনার ঘুমানোর রুটিনটির দিকে। পরিমিত পরিমাণে ঘুম হওয়ার সাথে আমাদের শরীরের বিভিন্ন কার্যক্রমের ভালো বা খারাপ থাকা বিশেষভাবে জড়িত। পর্যাপ্ত ঘুমের অভাবে অনেকেরই এই সমস্যাটি হয়। আজ তাহলে জেনে নেই, কিভাবে কম ঘুম হতে পারে আপনার অতিরিক্ত হেয়ার ফলের কারণ।\nহরমোনের তারতম্য হতে পারে পর্যাপ্ত ঘুমের অভাবে\nশরীরে হরমোনের তারতম্য চুল পরার পিছনে হতে পারে অন্যতম কারণ। বেশিক্ষণ রাত জাগার ফলে বা বার বার ঘুম ভাঙলে তা আমাদের হরমোনেও বাজে ভাবে প্রভাব ফেলে। আমাদের শরীরে অ্যান্ড্রোজেনিক হরমোন নামক একটি উপাদান রয়েছে যার উপর চুল পরা অনেকাংশেই নির্ভর করে। শরীরে যখন এই হরমোনের পরিমাণ অতি মাত্রায় বেড়ে যায় তখন চুল পরার পরিমাণও বেড়ে যায়। খেয়াল করে দেখবেন, যখন আপনি কোন দুশ্চিন্তায় থাকেন এবং ভালোভাবে ঘুমাতে পারেন না, তখন স্বভাবতই আপনার চুল পরার পরিমাণটাও তুলনামূলক ভাবে বেড়ে যায়। তাই শরীরের হরমোনের সামঞ্জস্যতা বজায় রাখতে নিয়মিত পরিমিত পরিমাণে ঘুম মাস্ট।\nপর্যাপ্ত ঘুমের জন্য কিছু টিপস\nযদি আপনি বুঝে থাকেন ঘুম কম বেশি হওয়াটাই আপনার চুল পরার জন্যে দায়ী, তবে এখনই চেষ্টা করুন কিছু অভ্যাস গড়ে নিতে এবং কিছু অভ্যাস ত্যাগ করতে। কারণ অতিমাত্রায় চুল পরলে তা যত দ্রুত সম্ভব নিয়ন্ত্রনে আনা জরুরী। আসুন তাহলে জেনে নেই কিভাবে পেতে পারেন এর সহজ সমাধান।\n১) প্রতিদিন একটি নির্দিষ্ট সময় ঘুমিয়ে পরার চেষ্টা করুন\nকম বেশি আমাদের সবারই নানা অনীহা বা অজুহাত দিয়ে ঘুমানোর রুটিন প্রোপারলি মেইনটেইন করা হয় না। কিন্তু এর ক্ষতিকারক দিক কিন্তু অনেক। একটি নির্দিষ্ট সময় নির্ধারণ করে ওই সময় অবশ্যই সব কাজ গুছিয়ে নিয়ে শুয়ে পরুন। এ সময় কোন ইলেকট্রিক ডিভাইস ব্যবহার থেকে বিরত রাখুন নিজেকে।\n২) ঘুমানোর আগে পরিপাটি করে গুছিয়ে নিন নিজের বিছানা\nবিছানা অপরিষ্কার থাকলে বা রুমে ধুলাবালি জমে থাকলে শোয়ার আগে অবশ্যই তা পরিষ্কার করে নিন। যাদের অন্ধকারে ঘুমাতে সমস্যা হয় না, তারা রুম অন্ধকার করে নিতে পারেন। হালকা আবছা আলোর জন্যে ডিম লাইটের ব্যবস্থা রাখতে পারেন।\n৩) ঘুমানোর আগে চা, কফি খাওয়া থেকে বিরত থাকুন\nযাদের রাতে ঘুমাতে সমস্যা হয় তারা শুতে যাওয়ার আগে আগে চা, কফি খাওয়ার অভ্যাসটি যত দ্রুত সম্ভব পরিত্যাগ করুন। ঘুমাতে যাওয়ায় আগে দিয়ে চা বা কফি পান করলে তা আমাদের স্বাস্থ্যের উপর যেমন বিরূপ প্রভাব ফেলে তেমনি, আমাদের ঘুমকেও নষ্ট করে দিতে পারে। কারণ চা বা কফিতে রয়েছে ক্যাফেইন যা ঘুমানোর জন্যে প্রয়োজনীয় অ্যাড্রিনালির পরিমাণ কমিয়ে দেয়।\n৪) হজম প্রক্রিয়াতে ব্যঘাত ঘটায় এমন খাবার এড়িয়ে চলুন\nঘুমানোর আগে দিয়ে এমন ধরণের খাবার খেতে চেষ্টা করুণ যা আপনার পেটকে ঠাণ্ডা রাখবে এবং সহজেই হজম হবে। তৈলাক্ত খাবার খাওয়া থেকে যথাসম্ভব বিরত রাখুন নিজেকে। সহজপাচ্য, আঁশযুক্ত কিনবা হালকা খাবার রাখুন রাতের মেন্যুতে।\n৫) রাতে ধূমপান না করার চেষ্টা করুন\nঅনেকেই মনে করে থাকেন, শেষ রাতে ঘুমোতে যাওয়ার আগে ধূমপান করলে মানসিক চাপ অনেকাংশেই কমে। অথচ বাস্তবে এর বিপরীতটাই ঘটে। সিগারেটে থাকে নিকোটিন যা ঘুমে প্রচণ্ড মাত্রায় ব্যঘাত ঘটায়।\nঘুম না হওয়া যেমন একটি সমস্যা, অনেকের জন্যে অতিরিক্ত ঘুমও একটি বড় সমস্যা। তবে “ঘুম আসে না” সমস্যায় ভুগছেন, এমন মানুষের পরিসংখ্যানটাই যেন বেশি। পর্যাপ্ত ঘুম না হলে সারাদিন মেজাজ খিটখিটে থাকে, কোন কাজেই মন বসেনা, দুর্বল লাগে এবং পাশাপাশি শরীরের অভ্যন্তরীণ ক্রিয়া কলাপেও যথেষ্ট ব্যাঘাত ঘটায় যা থেকে দেখা দেয় শারীরিক নানা সমস্যা। যার মধ্যে চুল পরার সমস্যাটি খুবই কমন। তাই আমরা যদি কিছু টুকিটাকি অভ্যাসে চেঞ্জ আনতে পারি, তাহলে আশা করছি অবশ্যই চুল পরার মত জটিল সমস্যারও সমাধান হবে নিমেষেই। ভালো থাকুন, সুস্থ্য থাকুন!\nতৃতীয় শ্রেণি পর্যন্ত পরীক্ষা উঠে যাবে ২০২২ সাল থেকে


বিয়ের রাতেই শারীরিক সম্পর্ক? | টাইমস টাইমস\nপ্রচ্ছদ » লাইফস্টাইল » বিয়ের রাতেই শারীরিক সম্পর্ক?\nবিয়ের রাতেই শারীরিক সম্পর্ক?\nপ্রকাশিতঃ অক্টোবর ১৬, ২০১৬ at ৮:২৭ অপরাহ্ণ\nবিয়ে এমনি একটি বিষয় যা আসলে মানুষের জীবনের সবকিছু পালটে দিয়ে নতুন ভাবে শুরু করে সবকিছু আর তার সাথে যদি যুক্ত হয় শারীরিক সম্পর্কের ব্যাপার তাহলে তো আর কথাই নেই। পুরো বিষয় টি হয়ে দাঁড়ায় অনেক বেশি জটিল ও সংবেদনশীল।\nবিয়ে বিষয়টি অনেকেরই কাছে স্নায়ুচাপ বৃদ্ধির কারণ। অনেক নারী-পুরুষ বিয়ের পর কী করা উচিত, কী করা উচিত নয়- এসব নিয়ে দুশ্চিন্তায় পড়েন। বিশেষ করে বিয়ের রাতে শারীরিক সম্পর্ক করা ঠিক হবে কি না, এ নিয়ে উদ্বেগটা বেশি দেখা যায়। প্রেমের বিয়ের চেয়ে পারিবারিকভাবে বিয়ে হলে বিষয়টি আরও তীব্র আকার ধারণ করে।\nজ্যেষ্ঠ মনোবিজ্ঞানী ও বৈবাহিক সম্পর্ক বিশেষজ্ঞ আঞ্চল ভাটনাগরের কাছে এক ব্যক্তি জানতে চান, খুব শিগগির তিনি পারিবারিকভাবে বিয়ে করতে যাচ্ছি। তার বাগদত্তাকে তিনি মার্চ থেকে চিনি, কিন্তু তাদের কখনো দেখা হয়নি। ফোনে একে-অপরের সঙ্গে কথা বলেছেন, কিন্তু কখনো সেক্স বিষয়ে কথা বলেননি। তিনি বুঝতে পারছেন না কীভাবে বাগদত্তার সঙ্গে সেক্স বিষয়ে কথা বলবেন কিংবা ফুলশয্যার রাতে তার সঙ্গে শারীরিক সম্পর্ক করা ঠিক হবে কি না। আঞ্চল ভাটনাগর জবাবে বলেন, বহুপ্রতীক্ষিত ফুলশয্যার রাত সব দম্পতির জন্যই স্নায়ুচাপ ও মানসিক উদ্বিগ্নের একটা কারণ। তাই কৌশলে নিজেদের মধ্যে সেক্স বিষয়ে আলোচনা করতে হবে। কেননা, ব্যক্তি পুরুষের মতো বাগদত্তার মনেও একই প্রশ্ন ঘুরপাক খায়। তাই একটু সাহস করে ব্যাপারটি নিয়ে আলোচনা শুরু করলে সেও আস্তে আস্তে সেক্স বিষয়ে তার চিন্তা ও পরিকল্পনা ব্যক্ত করবে।\nঅবশ্য নিজের সঙ্গীর সঙ্গে সেক্স বিষয়ে আলোচনা শুরু করাটা একটু কঠিন কাজ কিন্তু বিষয়টা দুজনের জন্যই খুব দরকারি। বিশেষ করে বিয়ের সময় যত ঘনিয়ে আসে বিষয়টি নিয়ে চিন্তা ততই বেড়ে যায়। তাই বিয়ের বেশ কিছুদিন আগেই যদি ব্যাপারটি খোলাসা হয়ে যায় তাহলে বিয়ের সময় দুজনের উদ্বেগ কম কাজ করে। তবে সেক্স বিষয়ে আলাপ শুরু করার সবচেয়ে সহজ উপায় হলো, আপনি যদি আপনার হবু স্ত্রীকে জিজ্ঞাসা করেন, ফুলশয্যার রাতটা সে কীভাবে কাটাতে চায়। এই পদ্ধতিতে দুজনেরই সেক্স বিষয়ে আলাপ করার একটা সুযোগ তৈরি হয়।\nফুলশয্যার রাতে যৌন সম্পর্ক করাটা ভালো-মন্দের কোনো বিষয় নয়। বিয়ের দিন একটা বিশেষ অনুভূতি কাজ করে। ব্যাপারটি তখন শুধু সেক্সের মধ্যেই সীমাবদ্ধ থাকে না। তবে আপনার ফুলশয্যার রাত কীভাবে উপভোগ করবেন সেটা আপনার ইচ্ছার ওপর নির্ভর করে। এটি হতে পারে খোশগল্প করে, যৌন সম্পর্ক করে অথবা একে অপরকে আন্তরিকভাবে জড়িয়ে ঘুমিয়ে। তাছাড়া, সবগুলোর সমাহারেও হতে পারে।\nমাত্র সাত দিনে পেটের মেদ উধাও !


হিন্দুদের জন্য সুখবর! পাঁচই আগস্ট প্রধানমন্ত্রী নরেন্দ্র মোদীর হাত ধরে শুরু হচ্ছে রাম মন্দির নির্মাণের কাজ | Bengali India Rag\nহিন্দুদের জন্য সুখবর! পাঁচই আগস্ট প্রধানমন্ত্রী নরেন্দ্র মোদীর হাত ধরে শুরু হচ্ছে রাম মন্দির নির্মাণের কাজ\nনয়া দিল্লীঃ প্রধানমন্ত্রী নরেন্দ্র মোদী (Narendra Modi) ৫ই আগস্ট অযোধ্যায় (Ayodhya) শ্রীরাম জন্মভূমি পূজন অনুষ্ঠানে অংশ নেবেন। সুত্র থেকে জানা গিয়েছে যে, প্রধানমন্ত্রী নরেন্দ্র মোদী সকাল ১১ টা নাগাদ তিনি অযোধ্যায় পৌঁছাবেন। এই ভূমি পূজন ৩ থেকে ৪ ঘণ্টা পর্যন্ত চলতে পারে। এই ভূমি পূজনের জন্য কাশি থেকে বিশিষ্ট পুরোহিতদের ডাকা হবে। সুত্র অনুযায়ী, সকাল ১১ টা থেকে দুপুর ১ঃ১০ মিনিট পর্যন্ত প্রধানমন্ত্রী নরেন্দ্র মোদী অযোধ্যায় থাকবেন। ৫ই আগস্ট সকালে ৮ টায় ভূমি পূজনের অনুষ্ঠান শুরু হবে। রাম মন্দির ট্রাস্টের তরফ থেকে প্রধানমন্ত্রীকে আমন্ত্রণ পাঠানো হয়েছে।\nরাম মন্দির নির্মাণের জন্য গোটা দেশ কয়েক দশক ধরে অপেক্ষা করছিল। আর এবার সেই শুভক্ষণ চলে এসেছে। রাম মন্দির নির্মাণের জন্য ভূমি পূজনের তারিখ নির্ধারিত হয়ে গেছে। আগামী মাসের ৫ই আগস্ট রাম মন্দিরের জন্য ভূমি পূজনের শুভ সময় নির্ধারিত করা হয়েছে। রাম মন্দিরের স্বপ্নকে সফল করতে প্রধানমন্ত্রী নরেন্দ্র মোদীর হাতেই ভূমি পুজন করানো হবে।\nগতকাল রাম মন্দির ট্রাস্টের বৈঠকে নির্ধারিত হয় যে, রাম মন্দির উচ্চতা আরও বাড়ানো হবে। প্রথমে মন্দিরের উচ্চতা ১২৮ ফুট ছিল, এটা এখন বাড়িয়ে ১৬১ ফুট করা হবে। এছাড়াও মন্দিরের গর্ভগৃহের আশেপাশে তিনটির জায়গায় পাঁচটি গুম্বজ বানানো হবে। ট্রাস্টের বৈঠকে সিদ্ধান্ত নেওয়া হয় যে, রাম মন্দির নির্মাণকার্য ৩ বছরের মধ্যে সম্পূর্ণ করা হবে। ২০২৩ পর্যন্ত অযোধ্যার রাম মন্দির ভক্তদের জন্য খুলে দেওয়া হবে। যদিও এখনো পর্যন্ত রাম মন্দির বানানোর জন্য সম্পূর্ণ পাথর যোগাড় হয়নি। আর এই পাথর যোগাড় করতে একটি কমিটি গঠন করা হয়েছে।\nট্রাস্টের সদস্য কামেশ্বর চৌপাল গতকালই জানিয়েছিলেন যে, রাম মন্দির ডিজাইনেও বদল আনা হবে। ট্রাস্টের বৈঠকে নির্ণয় নেওয়া হয় যে, প্রথমে মন্দিরের জন্য তিনটি পিলার বানানো হয়েছিল, কিন্তু এবার পাঁচটি পিলার হবে। মন্দিরের মডেল বিশ্ব হিন্দু পরিষদের নির্ধারিত মডেলই থাকবে। কিন্তু উচ্চতা, দৈর্ঘতা বাড়ানো হবে।


বোবার সম্পত্তি দখল করা হারিছ চৌধুরী বোবার মতো মরে গেছেন - সিডনি বাঙালী\nফজলুল বারী: হারিছ চৌধুরী বিএনপির গুরুত্বহীন কোন চরিত্র ছিলেননা। বিএনপির সর্বশেষ সাম্রাজ্যে মোসাদ্দেক আলী ফালু, হারিছ চৌধুরী দু’জন দাপুটে দুই চরিত্র ছিলেন। দু’জনেই খালেদা জিয়াকে রাজনৈতিক পরামর্শ দিতেন! ১/১১ আসার পর ফালু গ্রেফতার হন। পত্রিকায় ছাপা হয় জিজ্ঞাসাবাদে তাকে একটি কাবিননামা সম্পর্কে জিজ্ঞেস করা হয়।\nআর গ্রেফতার এড়াতে হারিছ চৌধুরী তখন পালিয়ে যান। সিলেটের জকিগঞ্জ-বারঠাকুরী সীমান্তের ওপারে ভারতের আসাম রাজ্যের করিমগঞ্জ জেলার বদরপুর থানা। শোনা গিয়েছিল হারিছ চৌধুরী গোপনে সীমান্ত পার হয়ে বদরপুরে তার নানা বাড়িতে আশ্রয় নিয়ে ছিলেন।\nএরপর কত ঘটনা ঘটে। ১/১১’এর সময় বিএনপি নেতাদের বাড়ির পুকুর থেকে শুধু ঢেউ টিন উদ্ধারের ছবি-খবর ছাপা হচ্ছিল! ত্রানের ঢেউ টিন! গরিব মানুষজনকে দিতে খয়রাতি সাহায্য হিসাবে এসব ঢেউ টিন কেনা হয়েছিল। ত্রানের ঢেউ টিন থাকবে জেলা-উপজেলার ত্রান সামগ্রীর গুদামে।\nকিন্তু বিএনপি নেতারা এসব ত্রানের ঢেউ টিন সহ নানাকিছু তাদের বাড়িতে স্তুপাকার করেছিলেন! এরপর ধরপাকড় শুরু হলে তা ডুবিয়ে দেন যার যার পুকুরে! এখন প্রতিদিন সেই বিএনপি নেতারাই কত মিহিন বক্তৃতা দেন! দেশের মানুষও ইস্যুর ভিড়ে সবকিছু মনে রাখতে পারেনা।\nকিন্তু কি সব কারনে বিএনপির আজ এত দূর্গতি তা তারা কি একবারও মনে করে আল্লাহর কাছে মাফ চান? ফালু-হারিছ চৌধুরীরাতো তখন দেশের অর্ধেক কিনে নিয়েছিলেন! হাওয়া ভবনকে ঘিরে তখন প্যারালাল শাসন চালু করা হয়েছিল! কোকো লঞ্চের বিষয় ততোদিনে সেকেলে পরিত্যক্ত প্রায়!\nঢাকার বিজয়নগরের মুক ও বধির বিদ্যালয় ভবনে এক সময় হারিছ চৌধুরীর গাড়ি কেনাবেচার শো-রূম, ব্যবসা ছিল। ওমা! হঠাৎ একদিন শুনি ক্ষমতার দাপটে হারিছ চৌধুরী ওই ভবন দখল করে ফেলেছেন! তখন খালেদা জিয়ার সঙ্গে মন্ত্রীরা দেখা করতে আগে ফালু-হারিছ চৌধুরী এদেরকে তেল মারতে হতো!\nঅতএব এরা দখল করতে করতে বোবার সম্পত্তিও বাদ দেবে কেনো। ফালুর অনেক দায়িত্ব ছিল বলে তখন তিনি প্রধানমন্ত্রীর দফতরের বাইরেরও নানা কিছু নিয়ে ব্যস্ত থাকতেন। হারিছ চৌধুরীর নজর বেশি ছিল দখল-সম্পত্তি ক্রয়ে। ঢাকা-সিলেট-লন্ডনে তার নানাকিছুর খবর পাওয়া যাচ্ছিলো!\n১/১১ নিয়ে বিএনপির এত অভিযোগ, কিন্তু হারিছ চৌধুরীর ব্যাপারে সবাই চুপ! খালেদা জিয়া-তারেকের বিরুদ্ধে যত মামলা আছে, বিচার-সাজা হয়েছে, এর বেশক’টিতে হারিছ চৌধুরীও আসামী এবং সাজাপ্রাপ্ত। এসব মামলায় বিএনপির আইনজীবীরা আপিল করলেও হারিছ চৌধুরীর নাম সেখানে রাখেননি!\nঅতঃপর মৃত্যু সংবাদ লুকোনোকে কেন্দ্র করে হারিছ চৌধুরী আবার আলোচনায়! কী দেউলিয়াত্ব! একদল বলছেন মারা গেছেন বিলাতে, সেখানে কবর হয়েছে! আরেকদল বলছেন মারা গেছেন ঢাকায়! কবর হয়েছে মোহাম্মদপুরে! মরার আগে তিনি পরিচয় গোপন করে দেশে এসেছিলেন! এমন গোপনীয়তার ভিতর মৃত্যু এবং দাফনের ঘটনা বাংলাদেশে আর ঘটেনি।\nবিএনপির উচিত এ নিয়ে একটি বিবৃতি দিয়ে এ ব্যাপারে তাদের অফিসিয়েল অবস্থান জানানো। তিনি যে মানের নেতা তাকে তারা খালেদা জিয়ার রাজনৈতিক সচিব বানিয়েছিলেন! দলনেত্রীর সাবেক রাজনৈতিক সচিবের গোপনীয়তার ভিতর মৃত্যু নিয়ে বিএনপির বক্তব্য দেবার সাহস থাকা উচিত।\nকারন বোবার সম্পত্তি দখল করা তাদের নেতা হারিছ চৌধুরী বোবার মতো মরে গেছেন।\nPrevious article যে কারনে আইভি ভাবছেন তিনি জিতবেনই\nNext article কী কারনে লিভার সিরোসিস হয়েছে খালেদা জিয়ার


certificate without postmortem | Mahanagar24x7\nময়না তদন্ত ছাড়াই সার্টিফিকেট! শ্মশান কর্তৃপক্ষের আপত্তিতে হল না দাহ, চাঞ্চল্য মগরাহাটে\nনিজস্ব প্রতিনিধি, বারুইপুর: শ্বশুরবাড়িতে আত্মঘাতী হয়েছিলেন যুবক। মৃতদেহ ময়না তদন্ত না করে পরিবারের হাতে তুলে দেওয়ার অভিযোগ উঠল হাসপাতালের বিরুদ্ধে। দাহ করতে গিয়ে শ্মশান কর্তৃপক্ষ আপত্তি তোলায় এমনটাই অভিযোগ করেছে মৃতের পরিবার। দেহটি শেষকৃত্য না করতে পেরে মৃতদেহ নিয়ে এরপর প্রশাসনের দ্বারস্থ হয় মৃতের পরিবার। সূত্রের খবর, মহালয়ার রাতেই গলায় ফাঁস দিয়ে কলকাতার চেতলা ৯বি এলাকায় নিজের শ্বশুরবাড়িতে আত্মঘাতী হন দক্ষিণ ২৪ পরগনার মগরাহাট থানা এলাকার বাসিন্দা প্রতাপ বৈদ্য (২৪)। এরপরই তার মৃত্যুর খবর শ্বশুরবাড়ি থেকে ফোন মারফত জানানো হয় পরিবারের লোকজনকে। খবর দেওয়া হয় পুলিশকে।\nঘটনার খবর পেয়ে চেতলা থানার পুলিশ মৃতদেহ উদ্ধার করে এসএসকেএম হাসপাতালে ময়না তদন্তের জন্য পাঠায়। দেহ ময়না তদন্তের পর পরিবারের লোকজনের হাতে তুলে দিলে তারা মৃতদেহ শেষকৃত্য করতে বারুইপুর শ্মশানে নিয়ে যান। সেখানে মৃতদেহ শেষকৃত্য করার সময় সন্দেহ হয় শ্মশান কর্তৃপক্ষের। দেহ ময়না তদন্ত না করে শুধুমাত্র সেলাই করে ময়না তদন্তের শংসাপত্র পরিবারের হাতে দেওয়া হয়েছে বলে অভিযোগ মৃতের পরিবারের। আর সেই জন্য মৃতদেহ শেষকৃত্য করতে অনুমতি দেয়নি শ্মশান কর্তৃপক্ষ।\nঅন্যদিকে, মৃতদেহ শেষকৃত্য করার জন্য যাতে পুনরায় দেহ ময়না তদন্ত করানো হয় সেই জন্য মৃতদেহ নিয়ে প্রশাসনের দ্বারস্থ হন পরিবারের লোকজন। তাদের দাবি, তারপরও মেলেনি কোনও সুরাহা। পরিবারের লোকজন জানান, বছর দু’য়েক আগে চেতলার ৯বি-র বাসিন্দা প্রিয়াঙ্কা পণ্ডিতের সঙ্গে প্রেম করে বিয়ে করেন প্রতাপ বৈদ্য। পেশায় একটি বেসরকারি সংস্থার গাড়িচালক ছিলেন প্রতাপ। বিয়ের পর থেকেই শ্বশুরবাড়িতে থাকতেন প্রতাপ বৈদ্য।\nযুবকের দেহ ময়না তদন্ত না করায় সন্দেহ দানা বেঁধেছে পরিবারের লোকজনের মধ্যে। তাদের দাবি, কীভাবে ময়না তদন্ত না করে হাসপাতাল থেকে ময়না তদন্তের শংসাপত্র দেওয়া হল? তবে কি এর পেছনে রয়েছে অন্য কোনও রহস্য? তাই মৃতদেহ পুনরায় ময়না তদন্ত করানোর জন্য ডায়মন্ড হারবার মহকুমা শাসকের দ্বারস্থ হন পরিবারের লোকজন। অন্যদিকে, প্রতাপ বৈদ্য আত্মঘাতী হয়েছেন বলে মানতে নারাজ তার পরিবারের লোকজন। তাকে পরিকল্পিত ভাবে খুন করা হয়েছে বলে দাবি তাদের পরিবারের লোকজনের।\nPrevious articleবিয়ের প্রস্তাবে রাজি না হওয়ায় কলেজ ছাত্রীর ওপর অ্যাসিড হামলা, আক্রান্ত মা-ও\nNext articleওসি’র টেবিলের ওপর পা তুলে দাঁড়িয়ে সভা করব, আবার বিতর্কিত বক্তব্য সায়ন্তনের


নানা আয়োজনে উদযাপিত গোলাম কুদ্দুছের জন্মদিন || শেষের পাতা || জনকন্ঠ\nস্টাফ রিপোর্টার ॥ সকাল থেকে রাত পর্যন্ত জানানো হলো ভালবাসা। মাঝে মাঝে বৃষ্টি ঝরলেও ভালবাসা নিবেদনের আয়োজনে ঘটেনি ছন্দপতন। বরং বৃষ্টিসিক্ত দিনে নানা ভুবনের মানুষের প্রাণের স্পন্দনে মুখরিত হয়েছে জন্মদিনের আনুষ্ঠানিকতা। আর দিনভর এ আয়োজনের মধ্যমণি ছিলেন সম্মিলিত সাংস্কৃতিক জোটের সভাপতি গোলাম কুদ্দুছ। শুক্রবার ছিল সংস্কৃতি ভুবনের এই নিবেদিতপ্রাণ ব্যক্তিত্বের ৬০তম জন্মদিন। সংস্কৃতির শাণিত শক্তিতে ভর করে কল্যাণমুখী রাষ্ট্র গড়ার সংগ্রামে নিজেকে সঁপে দেয়া মানুষটির ৬০তম জয়ন্তীর অনুষ্ঠানটি পরিণত হয় সংস্কৃতিকর্মী ও বিশিষ্টজনদের মিলনমেলায়। জন্মদিন উপলক্ষে দিনভর অনুষ্ঠানের আয়োজন করা হয় সুফিয়া কামাল জাতীয় গণগ্রন্থাগারের শওকত ওসমান মিলনায়তনে। গোলাম কুদ্দুছ ৬০তম জয়ন্তী পর্ষদ আয়োজিত অনুষ্ঠানে তাঁকে শুভেচ্ছা জানিয়ে কথা বলেন বিশিষ্টজনরা। সাংগঠনিক ও বক্তিগতভাবে জানানো হয় ফুলেল শুভেচ্ছা। তিন পর্বে বিভক্ত আয়োজনে গাওয়া হয় গান, উচ্চারিত হয় কবিতা, পরিবেশিত হয় নান্দনিক নৃত্য। এছাড়াও মিলনায়তনের বাইরে ছিল গোলাম কুদ্দুছ রচিত সাতটি গ্রন্থের প্রদর্শনী।\nতিন পর্বের অনুষ্ঠানের সূচনা হয় সকালে। প্রিয় মানুষটিকে ভালবাসা জানাতে আসা শুভাকাক্সক্ষীদের উপস্থিতিতে পরিপূর্ণ হয়ে ওঠে মিলনায়তন। কণ্ঠশিল্পী, আবৃত্তিশিল্পী, নাট্যশিল্পীসহ সংস্কৃতি ভুবনের বাসিন্দাদের আগমনে বয়ে যায় উচ্ছ্বাস। বরেণ্য এই সাংস্কৃতিক ব্যক্তিত্বের জন্মদিনে প্রধানমন্ত্রী শেখ হাসিনা ফুলেল শুভেচ্ছা জানান তাঁর বিশেষ সহকারী মাহবুবুল হক শাকিলের মাধ্যমে। শুভেচ্ছা জানাতে ছুটে আসেন অর্থমন্ত্রী আবুল মাল আবদুল মুহিত, অধ্যাপক ড. আনিসুজ্জামান, সংস্কৃতিমন্ত্রী আসাদুজ্জামান নূর, ঢাকা বিশ্ববিদ্যালয়ের উপাচার্য অধ্যাপক আ আ ম স আরেফিন সিদ্দিক, সাংস্কৃতিক ব্যক্তিত্ব রামেন্দু মজুমদার, নাট্যজন মামুনুর রশীদ, ড. ইনামুল হক, কেরামত মওলা, ফকির আলমগীর, জাতীয় কবিতা পরিষদের সভাপতি ড. মুহাম্মদ সামাদ, সহপাঠী মাধ্যমিক ও উচ্চ শিক্ষা অধিদফতরের মহাপরিচালক অধ্যাপক ফাহিমা খাতুনসহ সমাজের বিশিষ্টজনরা। আর পুরো আয়োজনজুড়ে তাঁর পাশে ছিলেন নাসির উদ্দীন ইউসুফ ও হাসান আরিফ। আসাদুজ্জামান নূর বলেন, গোলাম কুদ্দুছের সঙ্গে আমার সম্পর্কটি কখন হয়েছিল তা আজ আর মনে নেই। তবে স্বৈরাচারবিরোধী আন্দোলনের সময় আমাদের মধ্যে সম্পর্ক দৃঢ় হয়। আপন কর্মপ্রবাহে তিনি নানাক্ষেত্রে আমাদের প্রেরণার উৎস হয়ে আছেন। তাঁর ৬০তম জন্মদিনের প্রত্যাশা, তিনি যেন বুড়ো না হয়ে নতুন যৌবনপ্রাপ্ত হন। অধ্যাপক আনিসুজ্জামান বলেন, দেশে আজ যে মূল্যবোধের সঙ্কট ও অসহিষ্ণুতা বিরাজ করছে সংস্কৃতির মাধ্যমে তা দূর করতে হবে। সে কাজটি করে যাচ্ছেন গোলাম কুদ্দুছ। এ অস্থিরতা থেকে উত্তরণে তিনি বরাবরের মতোই পথ দেখাবেন- তাঁর জন্মদিনে এটাই আমার প্রত্যাশা।\nগ্যালারি কসমসে যৌথ চিত্র প্রদর্শনী ‘মা’ ॥ মহাখালীর নিউ ডিওএইচএসের গ্যালারি কসমসে শুরু হলো ২২ শিল্পীর যৌথ চিত্রকর্ম প্রদর্শনী। পৃথিবীর সকল মাকে উৎসর্গকৃত ‘মা’ শীর্ষক দুই সপ্তাহব্যাপী এই প্রদর্শনীর উদ্বোধন হয় শুক্রবার সন্ধ্যায়।\nআগামী ২৬ মে পর্যন্ত চলবে এ প্রদর্শনী। প্রতিদিন দুপুর ১২টা থেকে রাত ৮টা পর্যন্ত দর্শণার্থীদের জন্য উন্মুক্ত থাকবে।\n‘জেনোসাইড এ্যান্ড জাস্টিস’ কোর্স ॥ মুক্তিযুদ্ধ জাদুঘরে শুক্রবার থেকে শুরু হয়েছে প্রায় মাসব্যাপী ‘জেনোসাইড এ্যান্ড জাস্টিস’ শীর্ষক মাসব্যাপী চতুর্থ সার্টিফিকেট কোর্স। জাদুঘর মিলনায়তনে মুক্তিযুদ্ধ জাদুঘর পরিচালিত সেন্টার ফর দ্য স্টাডি অব জেনোসাইড এ্যান্ড জাস্টিস এর আয়োজন করেছে।\nশিশুশিল্পীদের জাতীয়পর্যায়ে সাংস্কৃতিক প্রতিযোগিতা ॥ সৃজনশীল মানবিক বাংলাদেশ গড়ার আন্দোলনকে ত্বরান্বিত করার লক্ষ্যে এবং তৃণমূলের শিশুশিল্পীদের জাতীয়পর্যায়ে বিকশিত করার প্রত্যয়ে বাংলাদেশ শিল্পকলা একাডেমির উদ্যোগে ‘বাংলাদেশের সকল সরকারী ও বেসরকারী প্রাথমিক বিদ্যালয়ে সাংস্কৃতিক প্রতিযোগিতা আয়োজন’ শীর্ষক কর্মসূচীর আওতায় ছাত্রছাত্রীদের অংশগ্রহণে আয়োজন করা হয় সাংস্কৃতিক প্রতিযোগিতা-২০১৬। শুক্রবার একাডেমির সঙ্গীত ও নৃত্যকলা ভবন, জাতীয় চারুকলা ভবন এবং প্রশিক্ষণ ভবনে দুই দিনব্যাপী চূড়ান্ত পর্যায়ের প্রতিযোগিতার শুরু হয়। প্রথম দিন সকাল ৯টা থেকে বিকেল ৪টা পর্যন্ত জেলা ও মহানগরের ১ম ও ২য় স্থান বিজয়ী ১৫৬০ প্রতিযোগী অংশগ্রহণ করে। বিকেলে একাডেমির জাতীয় নাট্যশালা মিলনায়তনে এ্যাক্রোবেটিক প্রদর্শনী ও প্রতিযোগিতার অংশগ্রহণকারীদের অংশগ্রহণে পরিবেশিত হয় সাংস্কৃতিক অনুষ্ঠান।


dindayal upadhyay: অনুমতি ছাড়া বড়বাজারে দীনদয়াল উপাধ্যায়ের স্মৃতিসৌধ! বিজেপিকে ফেরাল পুলিশ - bjp wants to buildamemorial of dindayal upadhyay in burrabazar, police cancelled it | Eisamay\nbjp wants to buildamemorial of dindayal upadhyay in burrabazar, police cancelled it\nঅনুমতি ছাড়া বড়বাজারে দীনদয়াল উপাধ্যায়ের স্মৃতিসৌধ! বিজেপিকে ফেরাল পুলিশ\nEiSamay.Com | Updated: 25 Sep 2019, 05:51:00 PM\nক্যানিং স্ট্রিটের ওই জায়গায় কোনওরকম স্মৃতিসৌধ তৈরির অনুমতি নেই বলে জানিয়ে দেয় পুলিশ। শুধু স্মৃতিসৌধ নয়, পুলিশের দাবি, ওই জায়গায় দীনদয়াল উপাধ্যায়ের মূর্তিও প্রতিষ্ঠিত করার পরিকল্পনা রয়েছে বিজেপির। কিন্তু সেজন্যে পুরসভার যে অনুমতির প্রয়োজন হয়, তা বিজেপির নেই।\nদীনদয়াল উপাধ্যায়ের স্মৃতিসৌধ\nকলকাতার বড়বাজার এমনিতেই বিজেপির শক্ত ঘাঁটি বলে পরিচিত।\nসেই বড়বাজারের ক্যানিং স্ট্রিটে পণ্ডিত দীনদয়াল উপাধ্যায়ের স্মৃতি সৌধ তৈরির পরিকল্পনা নিয়েছিল বিজেপি।\nসেই কারণে এদিন ক্যানিং স্ট্রিটে একটি অনুষ্ঠানেরও আয়োজন করে বিজেপি।\nএই সময় ডিজিটাল ডেস্ক: কলকাতার বড়বাজার এমনিতেই বিজেপির শক্ত ঘাঁটি বলে পরিচিত। সেই বড়বাজারের ক্যানিং স্ট্রিটে পণ্ডিত দীনদয়াল উপাধ্যায়ের স্মৃতি সৌধ তৈরির পরিকল্পনা নিয়েছিল বিজেপি। সেই কারণে এদিন ক্যানিং স্ট্রিটে একটি অনুষ্ঠানেরও আয়োজন করে বিজেপি। সেখানে উপস্থিত ছিলেন বিজেপির এরাজ্যের পর্যবেক্ষক কৈলাস বিজয়বর্গীয়, মুকুল রায়, শঙ্কুদেব পণ্ডা প্রমুখ।\nকিন্তু ক্যানিং স্ট্রিটের ওই জায়গায় কোনওরকম স্মৃতিসৌধ তৈরির অনুমতি নেই বলে জানিয়ে দেয় পুলিশ। শুধু স্মৃতিসৌধ নয়, পুলিশের দাবি, ওই জায়গায় দীনদয়াল উপাধ্যায়ের মূর্তিও প্রতিষ্ঠিত করার পরিকল্পনা রয়েছে বিজেপির। কিন্তু সেজন্যে পুরসভার যে অনুমতির প্রয়োজন হয়, তা বিজেপির নেই।\nআরও পড়ুন: ‘পাক-বাংলাদেশি হিন্দুদের নাগরিকত্ব, বাংলায় ১০০% NRC হবেই,’ মন্তব্য বিজয়বর্গীয়র\nযদিও বিজেপির পক্ষ থেকে পালটা দাবি করা হয়েছে, দীনদয়াল উপাধ্যায়ের কোনও মূর্তি প্রতিষ্ঠার কর্মসূচি তাঁদের ছিল না। শুধু স্মৃতিসৌধই বসানোর অনুষ্ঠান ছিল। কৈলাস বিজয়বর্গীয় বলেন, 'এভাবে বারবার বিভিন্ন কর্মসূচিতে আটকে দিচ্ছে পুলিশ প্রশাসন। এভাবে আটকে মানুষের থেকে আরও দূরে সরে যাবে তৃণমূল।'\nবিজেপি দাবি করেছে, নতুন করে অনুমতি নিয়ে ফের এই কাজে এগোবে তাঁরা। উল্লেখ্য, বুধবার দীনদয়াল উপাধ্যায়ের জন্মবার্ষিকী উপলক্ষ্যে দেশজুড়ে বিভিন্ন কর্মসূচির আয়োজন করেছে বিজেপি।\n‘পাক-বাংলাদেশি হিন্দুদের নাগরিকত্ব, বাংলায় ১০০% NRC হবেই,’ মন্তব্য বিজয়বর্গীয়র পরের খবর\nদীনদয়াল উপাধ্যায় memorial of dindayal upadhyay Kolkata police dindayal upadhyay Burrabazar Bengal BJP\nWeb Title : bjp wants to buildamemorial of dindayal upadhyay in burrabazar, police cancelled it


BJP wants to come in to power of Maharashtra within six months with Shiv Sena - Anandabazar\n১৭ জানুয়ারি, ২০২০, ০৩:৪৪:০৬\nশেষ আপডেট: ১৭ জানুয়ারি, ২০২০, ০৩:৫৫:২৬\nচলতি বছরের মাঝামাঝি শিবসেনার সঙ্গে মিলেই মহারাষ্ট্রে ফের সরকার গড়তে চাইছে বিজেপির একাংশ। এর আগে শিবসেনাকে মুখ্যমন্ত্রীর কুর্সি ছাড়তে রাজি হয়নি বিজেপি। এ বারে তারা জানে, উদ্ধব ঠাকরেকে মুখ্যমন্ত্রীর গদির ভাগ দিতেই হবে।\nবিজেপির এক নেতার কথায়, ‘‘মুম্বই দেশের আর্থিক রাজধানী। তার উপর নিয়ন্ত্রণ জরুরি। আপাতত উদ্ধবের নেতৃত্বে শিবসেনা-কংগ্রেস-এনসিপি জোটের সরকার সংখ্যাগরিষ্ঠতা প্রমাণ করেছে বিধানসভায়। ছয় মাস সরকারের কোনও বিপদ নেই। কিন্তু চলতি বছরের মাঝামাঝি ফের সরকার গড়ার চেষ্টা হবে।’’ জোট সরকার হয়েছে মাত্র দেড় মাস আগে। কিন্তু এর মধ্যেই নানা বিষয়ে সংঘাত তৈরি হচ্ছে শিবসেনা ও কংগ্রেসের মধ্যে।\nমহারাষ্ট্র থেকে আসা নরেন্দ্র মোদী সরকারের মন্ত্রী প্রকাশ জাভড়েকরের মন্তব্য, ‘‘মহারাষ্ট্রের শাসক জোট ক্ষমতা ধরে রাখতেই ব্যস্ত। দুর্ভাগ্য, এখন শিবসেনাই বালসাহেব ঠাকরেকে আর ‘হিন্দু হৃদয়সম্রাট’ বলে না।’’ ইন্দিরাকে নিয়ে সঞ্জয় রাউতের মন্তব্যে গাঁধী পরিবারের ক্ষোভের বার্তা পৌঁছে দেওয়া হয় উদ্ধবকে। যে সঞ্জয় রাউত এ যাবৎ বুক চাপড়ে বলে আসতেন, যে কথা বলে ফেলেছেন, তা ফেরত নেন না। তাঁকেও কথা গিলতে হয়েছে।\nবিজেপি নেতাদের বক্তব্য, শরদ পওয়ারের মতো ব্যক্তিত্ব মাঝে রয়েছেন বলেই মহারাষ্ট্রের শাসক জোট টিকে রয়েছে। তা না হলে সেনাও বুঝছে, কংগ্রেসের সঙ্গে ঘর করা কত কঠিন! রাউতকে ইন্দিরা সম্পর্কে মন্তব্য প্রত্যাহার করে নিতে হচ্ছে। কিন্তু রাহুল গাঁধী এখনও পর্যন্ত সাভারকর নিয়ে মন্তব্য প্রত্যাহার করেননি। গত কাল দিল্লিতে রাহুলের সঙ্গে বৈঠক করেন আদিত্য ঠাকরে। কিন্তু রাহুলের আপত্তিতে এখনও পর্যন্ত উভয়ের কোনও ছবি প্রকাশ করা হয়নি।\nপ্রশ্ন হল, সরকার গড়ায় বিজেপি আগ্রহী হলেও উদ্ধব কি রাজি? কংগ্রেস ও এনসিপি কি তা করতে দেবে? কংগ্রেস নেতারা বলছেন, বিজেপির স্বপ্নপূরণ হবে না। মহারাষ্ট্রের সরকার পাঁচ বছরই চলবে। তাঁদের সাফ কথা, কংগ্রেস-এনসিপির সঙ্গে থেকে উদ্ধব পাঁচ বছরের জন্য মুখ্যমন্ত্রিত্বের গদি পাচ্ছেন। বিজেপি তাঁকে মুখ্যমন্ত্রী পদ ছাড়লেও বড়জোর আড়াই বছরের জন্য। কোনটাতে বেশি লাভ শিবসেনার? বিজেপির যুক্তি, আদর্শ জলাঞ্জলি দিয়ে ক্ষমতা? কোনও একটা সিদ্ধান্তে আসতে হবে শিবসেনাকে।